
THUMAKAI 


Hiche lekhabu Thadou-Kuki Literature Khan t oi l Machal’ hi 
lekhabu jat chom chom Thadou-Kuki pao’a tampi ana uma konna 
hi hung kisun doh thei ahi. Thadou-Kuki pao’a lekha ahung kijih 
patdan thusim le akhantou machal tliu hi achomlam tah’a kijih 
hijongleh het angaijeh’a lungthim le tha tampi sulutna hungkibol 
doh ahi. Chule lekhaibu chaina lam’a jong Thadou-Kuki Litera¬ 
ture khantouna dinga ngaidan phabep jong akipen ahin mijouse 
deidan jong hikha lou maithei ahi. 

Spelling kituptah le chena lhongpi khat ineiloulaijeh'un Bible 
masapen Thulhunthah spelling hi alhangpi in Eikiche pi in ahi. 

Student ho keoseh hilouvin asimjouse Thadou-Kuki Litera¬ 
ture ahungkhantou le machal dan ihetbe diu kinep aum’e. 

Akitatkhiel, akisunval, alhinglel chule avat tampi um tei 
ding ahin bolhoicheh nadinga lunggel hinpe nom aumleh lem 

SIMMUN- I 

1. Thuphondoh masa : 

Chin Kuki Lushai (Mizo) hohi chi le nam khat 
ahiove tia kisei hi kinelna bei ahi. Pao le ham keo 
hilouva jat le nam’a seidinga jong bomkhat ahiovin 
ahi. Hiche thudih hi hoilai mun hijongleh koiman 
dihmo asah lou ahi. Tu hin Kuki tia anakiheho sung 
aboijin mi phabep in Kuki hinomlouna aneitan ahi. 
Ama ama phung sung joh sangtah’a koija mipi 
kipumkhomna min (collective identity) hi dalhah ding 
ahiloujongleh paidoh ding dei akitam tan ahi. Hiche 
hi namkhat hinadinga nasatah’a ihatmonao le 
ilhahsamnao ahi. Pao le ham langa seidingin jong 
Kuki-Chin-Lushai paohi Tibeto-Burman group sunga 
khat ahi tihi lekhathem ho panna ahijing’e. 
Manipur’a Meilheiho jong Tibeto-Burman sunga nam 
khat ahi tia lekhathem hon aseiju ahi. 

Mongoloid sunga Tibeto-Burman chi le nam tua 
Asia lhang-suo (south-east) lam’a chengho le India 
sah-suolam’a (north-east) chengho hi China sah- 
lhumlam (north-western) gam’a Yang-Tse vadung le 
Huang-ho(Howang-ho) kikah’a hungkondoh ahiove 
tin lekhathem hon aseijin ahi. Enriquez 1 seidanin 
hiche miho hi hut thum’a hung kitol’a kichao ahiove 
tin anoija kipe bangin aseije: 

1) Mon-Kmer (Talaing, Palung, En Riang, Ma, Pale, 
Khais le Annimite) Khasi ho jong pang; 

2) Tibeto-Burman, in ahuop ho ehu- Pyu-Bur- 
mese-Kachin, Kuki-Chin chule Lolo; 

3) Tai-China ho chu Shan, Siam miho chule 
Karen ho ahuoptha in ahi. 

Hiche jeh’a chu Kuki-Chin-Mizo ho tua ichennao 
munna kon’a ihung kondohnao isut tengule China, 
Shan le ‘Burman civilisation’ akonna kichom 
seitheilou ahi. Hichehi thugguijan lam’a (historian) 
thepna neiho le jat le nam chondan chungchangthu’a 
thepna neihon (anthropologist) aseijingu ahi. 

Tibeto-Burman sunga Kuki-Chin pao thoho Naga 
ho, Proto-Meitei, le Kuki-Chin ho chu Upper Buraia 
lam Kabaw phaicham a patna hung kitol’uva Manipur 
guntui ahilouleh Tengnoupal lhang ahinjotpaova 
kumtamtah sulut’a Manipur hunghunglut u ahi 
akiti. 2 Hiti ahijehchun Tibeto Burman sunga um 
mihohi lim le mel ham le pao kinaicha ahi tin 
akiseije. 

Myanmar a Tibeto-Burman pao thoho chu 
Myanma, Kachin, Singpo, Karen, Rakhine, Chin, 
Sak-kadu Thet miho le adang dang ahiove. Manipur 
a chengho chu Kuki-Chin-Meetei-Bodo-Naga tia 
abah neo neo va hopkhen ahikit in ahi. Hiche ho 
lah’a chun Meetei (Meilhei) ho hi akhangtou penle 
amijat tampen nam ahiove. Sak-kadu pao thoho hi 
Andro-Sekmai ho a-hin Burma gamgi to kigalsai’a 
chenngen ahiove. 3 Hijeh chun Sak-kadu Thet, 
Meilhei, Chin-Kuki chule Bodo-Naga ho hi Myanmar 
a cheng Tibeto-Burma pao thoho toh kinaicha ahiove. 

Grierson in jong Meilhei mimasaho chu Tibeto- 
Burman pao tho jeng ahiovin amaho chu lhang- 
lhumlam(south-west) China, suolam Tibet, le Upper 
Burma’a anacheng ahiove tin aseijin ahi. 4 Hiche 
jeh’a chu Tibeto-Burman sunga Nagaho le Kuki ho 
toh kinaina anei ahi tin aseije. Chonchan le 

khanchan toh pao kithoho-a konnin jong W, 
McCulloch in Meilhei ho hi Naga le ‘Kuki tribes’ ho 
chilhah ahi tin jong aseibei. 5 British political officer 
hole jat le nam chung changa ithepna neiho loi R„ 
Brown le T.C. Hudson hon jong hiche ngaidan hi 
anapom uve. Ahin tukhangin hiche ngaidan ana um 
masaho chu miphabep in apom tapoi. Adeh in 20 th 
century (kumjabi) sunga lekha jihho le lekhathem 
(scholar) hon vang Meilhei te leh Manipur thinglhang 
miho hungkondohna thakkhat ahi tia kisei chu apom 
pouve. Amahon aseibe naova ehun Meilhei te le 
thinglhang miho hi thakhat abiove kitina thusim 
jong aumpoi atiuve. Meilhei te paole ham jong Tibeto- 
Burman lah’a apang poi ti-loi jong aum nalai-un ahi. 6 
Ahin ipi chu hijongleh lhumlam’a hungkon 
lekhathem masaho pomdan to kikal’a Meilheite apao 
le aharn (Meiteilon) hi Tibeto Burman sunga ahipoi 
tia pomda dingle paimang dinghi thilhahsa ahi. 

Manipur hi thugguijan’a (history) imudan un 
kum sangni valjen’a upa ahitan hiche phat sungahi 
thiltamtah suoh ahitah jeh in ngaidan tampi kikhel 
ding jong ginchat ahi. Meilhei, Naga, le Kuki-Chin 
ho hi phatkhat laija anakichaole le mimasaho 
chilhah ngen ihiove tichu kinelna bei ahi. Hitobang 
guollin Manipur gamsunga hunglutmasa hunglut 
nukhah ki-um nante hijongleh ibon’uva phatkhat 
laija chu khole veng dalha’a kichao le le’a khopem 
ngen akihisoh keijin ahi. Koiman keiho nam hiche 
lai munna palhung(mushroom) tobanga hungpotdoh 
kahi titheiponte. Hijeh chun aphat le anikho le 
akumho ikoidoh’a ahile vannoija hin mijouse hi 
kichaole le cheh akihi. 


Lekhathem hon Kuki ho jonghi Tibeto-Burman 
sunga Autro-Asiatic loi khatna eisei-u ahi. William 

Shaw in Kom, Aimols, Khawtlangs, Thadous, Lushai, 
Chins, Pois chule adang dang hohi ginchatlelna 
beihella Kuki ahlovin apao tho’u jong akibang ngen 
ahibouve 7 tin anaseijin ahi. Chule thuneitah in Rob¬ 
ert Reid chun Kukiho hi phung chuom chuom 
kiloikhom le pao thakhat’a kithona mite ahiuvin 
eihon minchuom chuom Rookies, Lushai, Pois, 
Chins, etc. tin iheuve. 8 Hijeh chun kikhendi guo 
jongleu hen kikhen theiloute nam ahi ti chu chunga 
kisei ho in aphongdoh in ahi. 

Kam’a seitho kltiang (oral literature): Lekha simle 
jih ana um masangchun gollui miten thule laho hi 
lungthim’a anachingun, akhang akhang in hitichun 
ahung kichingpeh in ahi. Khangmasa’a thu le la ana 
kiseiho chu hung kiseison peh’a khangthah hon 
alung’a ahetden’uva ahin chepi peh’u ahi. Hiche hi 
En gli sh paovin oral tradition ahiloujongleh oral litera¬ 
ture tia seithei hinte. Kukite jong chihna thu, thugil, 
thuchih, lakoila, lapao le paotah, paolhailhong 
ahilouleh paochamtuh, paonamlhah, paolhem, 
kholaipao ina nei-un ahi. Hiche hin avetsah chu 
oral literature lam’a jong haosatah nam khat ihiove 
tina ahi. Hiche thugil lagil ho hi paotah hihen lapao 
hijongleh akhang; akhang’a hung kikhol khom’a mipa 
khat’in achate kom’a ahin seison peh ahi. Chule 
khosung’a som gena’a khangthah nungah gollhang 
hon thu le la ahiloujongleh thilpha tampi ajildohuva 
hicheho chu amahon ahinkho’a achepi kit’u ahi. 
Hiche thu le laho chun eimite ihung kondoh nao 
chungchangthu, dan le mol, nihchen ponsil, inchen 
khosah, khosung kivaipoh dan, golnopho mandan, 
khankho chule adang dang ahuop soh in ahi. Hitihohi 
lekhabu’a jihtho’a ina-nei masangun kampao ngenna 
ahilouleh kamsung thusei ngenna bou inahet’u ahi. 

Thuchih themkhat bailamtah’a gah hetthei ho 
le iseinom jiuho chu- 

Nu thu pathu ngailou analo a-eh e. 

Igol paipeh a thil ihet chu eima paipeh a kiheng; 

ahi. 

Achingin achihga nejoulou, angollin angol ga 

choijoulou. 

Saki api asanle anou jong asanteije. 

Koima lamlhang lholha lou aumpoi. 

Mihem in atu tu a ki-at ding ahi. 

Chule akhang akhanga khochen vengchen 
nasunga thilsoh dungjui’a hetna le chihna thuguh 
hungkikhol khomho kihilna-a ahinnei uva ahin 
chepiu tukhanga jong adihna ho kikhel chomdehlou 
thuchih ipu ipa teuvin anaseijiuho cliu- 

Tuineh donhih in nati nante. 

Thinghing tih hih in akhu taminte. 

Thu tarns ei hih in nasei khel uminte. 

Itha asetle inch atuipoi. 

Minei thangse hih in khanse getinnate. 

Chonse hih in vangsennate. 

Ngailutna neilou alhuh abaije. 

Gilou hih in milou soh innate. 

Hamdoh hih in nalhoh dohinte, tiho hi ahi. 

Tibeto-Burman group sunga Chin-Kuki-Mizo ho 
hi hoilaimun pentah le hoilai mun mong monga hi 
hung kon doli’u ham tihi tuni changgeijin 
lekhathemho (scholar le researcher) kinelna 
ahijinge. Leiset; chung cheng jat le nam chuom 

chuomho jong kondohnathu(origin) asuttenguleh 
boiloubehset aumpoi. Kuki chate jong jatdang 
namdang ho banga kondohna thu isuttenguleh oral 
tradition a-hi kipansaji ahi. Hitobanghi vannoi mihem 
jousen lekhajem jihtho theija akineimasanga 
kibolngen ahi. Kuki chate jong khanglui a pat la 
(songs & music) ngailu mi inahiuvin hijeh chun 
thupi, thuchih ahiloujongleh thusimho jong la-a 
inasahjiu ahi. Sahang salen athauva chule gaal lu 
analah tenguleh pu le paten analachoijiuvin, hiche 
laho chu phatsopti mihon sumil louvin 
achingtheijiuvin ahi. 

Gollui miten hanla hihen galjonala hihen 
kilungset kingailut ahiloujongleh kideichat le 
dongma la hijongleh la ngeitah tah tampi anasemdoh 
uve. Hiche laho hi gosem, khongpi, dahpi, theile, 
lhemlheiho to kitho-a nikho thupiho amanniuleh 
mihon tampi in jong kilongdel’a anasah khom jiu 



Dahpi, dahcha le selangdah 

(Fig. 1) 

Gosem, pengkul peheiphit le lhemlhei 

(Fig- 2) 



Khat in gosem amut khat in selangdah atum 

(Fig. 3) 

Pu Dongkhojam Lunklm in gosem amut pet 

(Fig. 4) 

Dongma la le gamngai le lunghel-puldounala 
semhi eimite thepna lampang khat jong ahi. 
Kilungsetnala ngeitah tah- Khupting le Ngambom, 
Jonlhing le Nanglhun, Changkhatpu le Ahsijolneng, 
Khalvompu le Lenchonghoi ho-a konna imudohhou 
hin avetsah chn chondan thupi le lagil lampanga 
haosatah nam mite khat ihiu atahlange. La tamtah 
umjongleh phabep khat gah vekhom kit ute. 

Nao Chaga La: Numei chapangkhat in anaosen 
anu athinunga aka aka-a alhepjongleh alhepbi jou 
louphatna cluing lang avetle peng'palep amuphatna 

agah lachoi na la- 

Vanlaijollapengpalep 
Kanu hin sol loi loijo 
Kanao akap akapme, 

Akajongle kap tante 
Phaten ana Ihembi maijin 
Keima hung thei ponge. 

Sagol kengkhai lam la: Hiche lam kitho petna 
la kisa- 


Kakho khai tadinge, 

Jangol sabang kakho khai tadinge, Nqjem mang 
lou latje, 

Golsa nu hang kqjem mang lou laije. 

Changsuh la: Chonni golnopni a chonbolte dinga 
nungah gollhang hon chang asuh uva la kibol- 

Pigo pengkul aginle, 

Lanu tangpa kikhom hen. 

Sum tol tankhojouleh, 

Ijo loijang thanna sa. 

Sangtam mol kho sodeu te, 

Chang suding atame, 

Chang sepding atame, 

Gollhang jousen asuhding, 

Nungah jousen angaiding. 

Gollinjang dumon eipeh le 
Sanding lainem sanding lainem 9 . 

Chukitle kilungsetna thusim’a asangloipenna 
ineihou hi Khupting le Ngambom, Jonlhing le 



10 THADOU-KUIU LITERATURE KHLANTOU MACHAL 


Nanglhun, Khuphen le Henlhing, Ahsijolneng 
thusimho hi ahi. Vetsahnan, Ngambom le Khupting 
kilungsetna-a lacheng phabep anoija hin vetsahna 
dingin akipei. 

Ngambom: 

Na chun hin dongin, 

Najo hin dongin, 

Pon’a pomnading kho anai navei-me. 

Khupting: 

Ka chun la dongin, 

Kajo la dongin, 

Pon’a pom ding kho anailoujenne. 

Chunga lapao a ‘chun’ chu paotah in ‘Nu’ 
ahilouleh ‘kanu akitin ahi. Hitobangguol in ‘jo’ hi 
‘pa’ ahilouleh ‘kapa’ tina ahi.Chunga lacheng hohi 
abaipen hethahsalou ho ahi. Hiche sanga chu lapao 
giitah tah inei un English paova ahina bangtah’a 
kiledoh joulou jong atam’in ahi. 

Khuphen le Henlhing kilungsetna la cheng 
kilangle, vetsahna dingin lacheng phabep anoija 
akipei - 

Henlhing: 

Gol khup nang sinyong honna vaitui-kun. 

Genu kei gitva hnna longkai lim, Longkai lem 
kisung ta-e kamong moi, 

Golkhup lim nga b ang laeng mo taime. 

Khuphen: 

Chun lejo lung lam lou a senkhum vopnu, 

Ngaipet leihao sangthing gim nanam eime, 

Leihao vui ja nam nale golgim vui, Lenpang 
janglei ja kikho ngai nome. 

Hiche lapao cheng haosatah ineihouhi themkhat 
gah vekhom kit’ute- 

- Chungtoni (nisa), chungchollha (lhathah), 
thangvan (van), thonggo (go), laijon (sopl), katoi. 
(kanao), tangpa (gollhang), jangva (vacha), 
tolthing (thing), jaila (la), haocha (haosa/ 
mihao), banjal (ban), lhaolhaset (lhaset), 
khannou gol (nungah gollhang), vangkho 
daidam (kholui), genlengthei (genthei/vaicha), 
kaphaimit singtange (imu tange), jatam lai 
(milah’a), jang dumpon (pondum), khulsin 
damnoi (khuh sunga) tiho hi ahin, 

chule alapao cheng saojepho chu- ngaina vang 
nou nange(gahnou nange), jalai chang nabang 
don (milah’a hoipen), ngaibang tang katile(deida 
ding katile), golgim vui sibang anam(kagolgim 
sibangin anam’e), suntin jaitha nemefsun 
nilhum katha ase e), salhong dong kikhaipa 
(asang heova hoipa), deidang kasai lou 
jenne(koimatoh kakidei poi), tong eidong mo 
taime(eidonbut tapoi), changang kikhen tahite 
(kikhen ta hite), laidip dapme (kalung anompoi) 
tiho hi ahi, 

Chule eimiten Anglo-Kuki War tichu British te 
gaal’a 1917 kurn’a isat dingkon uchun melchihna 
(language of sign) inakipetuo un ahi. Hiche chu 
thingkhole malcha ahi. Thingkho le malcha chun 
thu akhoh’e gaal kisatpan ding ahitan kiguotna neijin 
tia kihetsahna ahi. Ipijeh’a hiche thilnihi 
anakimangham itile hichelai khanga chu lekha 
simtheilou ngen ahiovin chule kijahmattona ding 
thil ima anaumlou jeh’a thukhoh lakhoh vetsahna- 

a anakimang ahi. Mibang khat in Kukite chu 
meibanga amlenglung sathe thu le malcha banga 
thah kahiove ti vetsahna - a kimang dan in jong 
aseijun ahi. Hiehe laichun haosa lenho lamkaina 
in siel akitha un, sielmeitan le hansaneh abollun 
ahungkikhom haosa hon saba aneovin ahi. Hiche 
saba chun ipi avetsah em itile koima nungchonlouva 
British te gaal’a kasat ding ahi tia kihahselna tobang 
ahi. Saba hi thilkhatna kitepna suhbulhit nading 
leh palkeh loudinga mohor kinani khum tobang ahi. 
Hitobang saba rteh hi tuchan geijin Kukiten ichepi 
un ahi. 

Chule Kukiten indoi ananei-un hiche doibom’a 
thilkimangho khu jat sagi jen ahin hiche thilsagiho 
hin vetsahna khat cheh anei-in ahi. Hicheho chu- 
vohchal lupang, kelchal ki, chempong, um, tengcha, 
gopi, chule chao ahi. Hicheho jouse hi khaopi a 
sithing chunga kikan beh ahi. Vohchal lupang hin 
leiphatna le gaphatah suodohna avetsah in, kelchal 
ki hin melhoina le hatna avetsah in, chempong hin 
thilphalouva kona kivenna avetsah in, um hin ju, 
tui chule muchi pha nengsella um’a gangtah’a 
haodohna avetsah in, hah le chao hin neile gou 
kilamdohho mang louva chao vin mi akolkhum banga 
neilegoujong kikolkhum ding avetsah in, tengcha 
hin mi hile sa hile akithatjouse hi tengcha a kidotlih 
tei tei ding avetsah in, chule gopi hi chomkah louva 
khanga lentah le sangtah aphah banga gangtah’a 
haosatna ding avetsah ahi. Hiche doibom kisem hin 
pathen in dalha louvin amite aumpi jinguve ti 
vetsahna khat jong ahi. Hitobanga melchihna (sym¬ 
bolism) anakibolhohi ham le pao kicheh akinei 
masanga mihon alunga thil ahetthem theina dinga 
thil anakibol ahi. Melchihna hin thiltamtah aseidoh 
sah theijin ahi. 

INDOI a thilkimangho 
(Fig. 5) 


Chule goullui ja ipu ipa ten chon, sa-ai chang- 
ai (Feast of Merit) gaal-ai anabollun ahi. Sa-ai hi 
pasal gamlenghat’a sathat hat hon anabollun, chang- 
ai hi numei koi hileh changtamtah alah’a chang ahao 
jeh’a a pathen hounna-a abol kin thupi khat ahi. 
Sa-ai akiboltengleh sel akithat in golvah loupitah le 
lentah in akibol jin ahi. Hiche toh kilhon chun asatha 
hetjing nadingin song jong akitungdoh jin ahi. Naga 
hon jong hitobanga thil aboltenguleh song lentah 
ahiloule thinglentah atundoh jiuvin hiche chunga 
chun asatha jat hetnan melchihna apejiuvin ahi. 

Sa-ai akiboltengleh thempu ho jaonan, phuisap 
kinho akichai tengleh, sathat pa chun ipi abol’em 
itile humpi thisa tolla kijam chu akalkhupin a-aw 
bem bem in thu hitin ahinsam’e- 

Tahchapa! 

Napun kapujoulou, 

Napan kapajoulou, 

Nangin kei neijo dingham? 

Chule chang-ai akibollai leh numei hon hiti hin 
la asaovin ahi- 

Changho veuvin, 

khankhojol’a changho hung veuvin 

Chang ho libang thing naimo, chang ho hunglahi jo 
changjaphal bolpeh nange ... sammang khelle gollel 
a simlu kakhai simbang cholchan, chang hinpon 
changlona noiah khonloe 

Kot neihon uvin, kot neihon vin 

Neichong chanun, kotneihon in 

Chang som changja kahin poi, 

Chubanna pupalam ahiloule golluilam jong 
jatchuom chuom tamtah inei-un ahi.Chule Galngam 
thusim le akhonung a konna jong Ipu ipate thusim 
tamtah ihetbe diu ahi. 

Thaodu-Kuki paohi paonamlhah (adverbial 
phrases/phrasal verbs) a haosatah ahi. Hiche 
paonamlhah hi English paova ahlna bangtah'a jong 
kiledoh theilou ahi. Iledoh got’a ahijongleh 
athucheng akitopi chet ding holdoh hah ahi. Ile-a 
ahijongleh adihna. bangin akiledoh joupoi. Hiche hin 
paonamlhah a haosatah ihiuve ti aphongdoh in ahi. 
Hiche paonamlhah hi English a seidingin phrasal 
words tia jong seithei hinte. Atekah na phabep ho 
chu- 

Ai eh meilah, 
ahtui dep’a dep, 
ahmai bei hou’a hou, 
bilvu lou, 
koulou sakhom, 
thase tuidu, 

chagan khovei akinepi e. 



THADOU-KUKI LITERATURE KHANTOU MACHAL 15 


sajuh kiput natho ham? 

Slel in achot le aneh athon ahi kitihohi ahi. 

Thaodu-Kuki paohi paochamtuh’a (idioms) a jong 
haosatah akihi. Hijeh chun thuseina-a hihen 
khattoh kihoulimna-a hijongleh paochamtuh (idioms) 
hi akimangnom’e. Avetsahnan anoija hin phalbep 
akipei. Hicheho chu- 

achen achai, 

akhoh amah, 

dule dulou, 

kop le kai, 

donlou dailou, 

aning akah, 

avum aval, 

bu le bal, 

alut apot, 

dammo veiset’ 

chopsuh choptou’ 

akhang akhang, 

chitin namtin, tihohi ahi. 

Hijeh chun hitobang thuchih ahilouleh 
ipaonamlhah a kon’a hung kiseidoh thu ho le laho 
hi giltah tah aumin English’a ahina bangtah’a 
kiledoh theilou jong tampi umdalou ahi. Hiche 
thucheng le lachengho hi khat le khat kihoulimna’a 
jong hung kimang jing ahije. 

3. Lekhajih ahung kipat dan: 

Akisei masa bangin mimasaho ipu ipateu, lekha 
simthei le jihthei anaumpoi. Sah solam gamkaija 
ana cheng Kuki chate keoseh hilouvin, i 
thinglhangmi chanpi ho jouse jong athusim u chuleli 
achondan jouseu, lhum lam’a hungkon mikangten 

Roman script (lekhajem) mangcha-a anajih ngen 
ahi. Chubanna thinglhang miho chondan thusim 
anajihho chu India sunga kol (Hinduho) lekhathem 
le lekhajihho (writer scholar) ana hikit un ahi. Hiche 
bangchun Kukite nun le khan, chondan chule thusim 
jong amahon English’a (sappao) anajih uve. Hiche 
lekhajih mikangte le kol lekhathemho chu lam 
chuom chuom a thepna neiho ahiuvin ahi. Amaho 
hi thusim/thuguijan a thepna neiho (Historian), jat 
le nam chondan chungchangthu’a thepna neiho (An¬ 
thropologist), ham le pao lam’a thepna nei (Linguists), 
sepoy jalamkai ho (Military officers), chule vaihomho 
(Administrators) anahiuve. 

Hiche lekha kijih ho-a konnin Thadou-Kuki 
chate gollui thusim, haosa kivaipoh, neh le don, 
inchen louchen/inchen khosah, nihchen ponsil, 
ham le pao, chule chondan tampi hetdoh theijin 
aum’e. Amahon Englishpao seh hilouvin Thadou-Kuki 
paovin jong tampi jihlut (record) anabolluve. Hiche 
hi Thadou-Kukite a dinga ipao uva lekha kijih hung 
kipatna ahi. Phatchomkhat jouvin Manipur 
thinglhang mite lah a Kipana Thupha (Pathen thu) 
Missionary ho a kon’a ahung kilhangsap a patnin 
mitampi Christian ihung hiuvin, themjilna lam’a 
khantouna jong ahung machal lheh jengin ahi. 
Kipana Thupha le themjilna amachal bangin Thadou- 
Kuki paova lekha kijih jong ahung machal pantai. 
Midangho jih ngaibeh set talouvin eiho le eihon ipao 
uva Roman lekhajem mancha-in lekha ihinkijih 
pantao vin ahi. Ah in gah hetding le velsei nom kit 
khat chu ahileh Thadou Kuki literature ahungkipat 
hi eimi lekhathem hoa kon ahipoi. Chunga 
kiseimasa banga eimiten lekha inahet masanguva 
Sepoy jalamkaiho le vaihomhon eiho custom le cul¬ 
ture anahetnom uva anaholgil jehuva konna hi thiljih 
hung kipan ahi chu kichehtah in het ahi. 

4. Gamdangmiho Lekhajih: 

Lekha kljlh masaho ivetleh Thadou-Kuki Gram¬ 
mar atamjo anahle. Hlche hln Grammar akhoh dan 
le alul dan avetsah e. Leiset chunga Grammar bei 
in pao adih thei pon chule paobei in Grammar jong 
aumtheipoi. Literature khantouna dingin Grammar 
adih angaije. Achuti loule pao le ham ngei, thusei 
lasah kitup umtheilou ahi. Literature lam’a 
khangtou nam chu Grammar phatah neiho ahiuve. 
Hijehchun Literature lam’a khantou kiti hi a nampi 
khangtou tina ahi. 

Thadou-Kuki pao chungchang thu a lekha phabep 
British ten anajihho chu veu hite. Lieut. R. Stew¬ 
ard in Journal of the Asiatic Society of Bengal(1857) 
a ‘A Sligh Notice of the Grammar of Thadou or New 
Kookie Language’, anajih in ahi. Hiche hi Thadou- 
Kuki pao a lekha kijih masapen hidingin ginchat 
ahi. Chule Grammar a dinga pioneer khat jong ahi. 
Chujouvin kumsim 1904 in Dr. G.A. Grierson in Lin¬ 
guistic Survey of India, Vol. Ill Part III p.59-71 a eipao 
chu Thadou-Language’ tin anasun ne. T.C. Hudson 
in jong kumsim 1906 in Thadou Grammar’ tin anasun 
in ahi. Chujouvin kumsim 1926 in William Pettigrew 
in Thadou Thusimbu’ tin gollui thusim (Folk tales) 
phabep anasun’e. Chukitleh 1926 kum in William 
Shaw in ‘Notes on Thadou Kukis’ ti ana jih na a 
chun gollui thusim phabep jong eipaova anajihlut in 
ahi. 


Britishte tilou gamdangmi hon jong Thadou-Kuki 
pao a lekha anajih un ahi. J.H. Hutton in 1922 chun 
Thadou Kuki Terms of Relationship’ ana sun in ahi. 
Chule 1938 kumin Zeitschrift le J. Kauffman in 
Ethnologie Vol. 70, a chun ‘Die fallen der Thadou 

Kuki in Assam’ tin ana sunlhon’e. Chuban kit in 
Central Institute of Indian Languages, Ministry of 
Education, Government of India in Thadou or Thadou- 
Kuki pao thuhi kicheh tah in anajih doh un ahi. 
Hiche toh kimat c:hun Dr. M.S. Thirumalai M.A. Lift., 
Ph.D. in jong Thadou pao chung chang thu a noiya 
lekhabu ho-a hin anajih in ahi. 

1. Some Aspect of Negation of Indian Languages 
including Thadou; 

2. Kumsim 1971 chun Thadou Phonetic Reader’ 
anajih in ahi; 

3. Kumsim 1971 ma ma chun ‘English-Thadou 
Glossaiy’ anajih kit in ahi; 

4. Review of Adoption and Adaptation for Thadou 
Language jeng chul971 kum ah anajih in ahi; 
chule 

5. Thadou grammar jong anajih kit in ahi. 4 5 * * * * 10 

Kumsim 1980 chun Anthropiological Survey of 

India, noija Pu. Krishnan in jong Thadou- A Gram¬ 

matical Sketch’ tin lekhabu anasun e. Hiche lekhabu 
ho tilouvin jong Thadou-Kuki paova kijih adang dang 

minphah lou phabep umnalai din ginchat ahi. 
Guwahati High Court, Assam in 1980 kum chun 

Thadou Customary Law’ tin customary law ineihou 
ana lakhomleu vin chujouchun anatatdoh un ahi. 

5. India Zalen Masanga eimi ho Lekhajih: 

5.1 Gospel Thu le La. 

India zalen masangin lekhabu chom chom 
eipaova anakijih in tadoh in anaumme. Lekhabu 
hungkisem dohho hi ivetleh atamjo hi secular 
(Pathen thu hilou) lekhabu ho sangin Pathen Thu 
(Gospel) a tamjo anahie. Kukite khantouna dinga 
lekhabu (Literature) semna lamma hung kisalel le 
pan nasatah anala ho amin, alekhabu jihhou chuleh 
akitadoh kum a noija hin akipei. Pu Ngulhao 
Thomsong in kum 1922 apat chun Kukite dinga 
khantouna thei lekhabu semna lama alung le atha 
tampi ana tohdoh in ahi. Ama hi lekha themtah le 
pao hetam tah khat chu anahi e. Aman anajih 
lekhabu hochu - 

i) Pathen La -1922, 

ii) Thukidong le Kidondonbut-1924, 

iii) Pathen Thu-1925, 

iv) John Sut Kipana Thupha-1925, 

v) Lung Phatvet-1930, 

vi) Rome Mite Henga Paul Lekhathot-1933, chule 

vii) Thulhun Thah (New Testament)-1942 ahi. 

Pu Ngulhaovin New Testament aledoh chai 
masanga jong lekhabu dang jong Pathen thu toh 
kimatna phachompi anajih ahitai. Ama hinkho, 
anatoh le a New Testament ledoh chungchangthu 
simmun abanna hi ihetbe diu ahi. 

Chule kumsim 1925-26 vel chun Thadou Kuki 
paova Christian labu ngaichatna chu mipi le 
lekhathemho lungsunga ahungumtah jeh in la 

ahinkhom khom pantaovin abannin, hiche laho chu 
agomkhomun latiu khatnin ahintatdoh un amin chu 
Pathen La (Houbung La) ana tiuvin ahi. Ala noija 
chun lasemhon aminnu anakisut cheh un ahi. 

Hiche Houbung La-1942 a ahung kisemdoh 
nadinga Pu Ngulhao toh ana kithokhomho chu Pu 
Seilet Singson, Pu Longkhobel Kilong, Pu Helkhup 
Chongloi, Pu Pakho Sitlhou chule Pu Teba Kilong 
ana hiuve. Kumsim 1946 vel chun Pu Lunneh, Pu 
Palal chule Pu Thangkai loihon hiche la chu Houbung 
Labu atiuvin amin ahinsah un chule ala jong chu 
ahin semlenun ahi. Hiche labu ahin semdoh uva 
konnin eimite lah’a Pathen vahchoina la sah jong 
ahung nommin Pathen houkhom jong asunom 
chomlheh jengin lhagao hinkho jong alamdang sah 
in ahi. Hitobanga pao jat chuom chuom’a konna 
kilason a Thadou-Kuki paova la ahinledohuva chule 
amahon jong asemhoibe jeh un Pathen houna la 
(devotional literature) lamma sangtah ipha jouvun 
ahi. Houbung La tampi ipao uva ikisah thei uhi ivetleh 
eimite devotional literature lamma khantouna bulphut 
in apange. 

5.2. Text Book a ding. 

Aban a hetdinga pha chu ahile gamdang mihilou 
eimite sunga lekha them masa ho lekhajih hi ahi. 
Amasapenin 1924 kum chun Pu Longkhobel Kilong 
in ‘Thadou Lekhabul’ anajih in tadoh in aum e. 
Hichehi eipaova simlaiho text-book dinga kisemdoh 
masapen hidingin ginchat ahi. Amichanna a kumsim 

1926 a chun Pu Teba Kilong in anajih ‘Thadou 
Anisuba’ chu ana kitatdoh kit in ahi. Athum channa 
in Pu Ngulhao Thomsong in anajih Thadou Kuki First 
Primer’ chu 1927’ kum in tadoh in anaumtai. Chule 

1927 kum ma ma chun Lekhabul hi anasemdoh kit 

in ahi. Chunga kiminphah ‘Lekhabul’ hi Thadou-Kuki 
pao le akinaipi ho koima asimloule achoilou 
anaumpon ahi. Ali channa in Teba Kilong ma ma in 
1938 kum in ‘Kuki First Primer’ chule ‘Kuki Second 
Primer ana tatdoh e. Chunga kiminphah lekhabu 
ho hi Thadou-Kuki paova eimi lekhathem masa hon 
text book (academic) dinga ana boldoh u lekhabu 
masaho ahi. Chunga kiminphah lekhabu sunho hi 
Thadou-Kuki sunga secular literature bulphut ho 
ahiove ti hi kinelna bei ahi. Amaho jallin Pathen 
thangvah in umhen! 


END NOTES: 

1. Quoted from C.N. Enriquez, A Burmese Arcade, 
London, 1993 pp. 7-8 also from Gazetter of 
Burma and the Shan States, Rangoon, Burma 
1900, p.12. f.f. by Sir James George Scott. 

2. Quoted from G. Kabui, Essays on Genesis of the 
Ethnosis of Nagas and Kuki-Chin, published by 
Naga Students Federation, p. 25. 

3 Quoted from The Historical Bond of Hill-Valley in 
Manipur -A proposition of composite history - A pa¬ 
per presented by Dr. Dhanabir Laishram in a 
Fwo day State-Level seminar on strengthen¬ 
ing Inter-Community relationship for Peace and 
Development organized by United NGOs Mis¬ 
sion Manipur(UNMM), in September 14-15, 
2010 at Hotel Imphal. 

4. Quoted from G.A.Grierson, The Linguistic 
Survey of India, Vol.l. Part I reprinted, 1967, 
Motila, Banarsidass, Delhi. Also see History 
of Manipur by G. Kabui, 1991, p.17. 

5 Quoted from Me Culloch, M; An account of the 
valley of Munnipore, Calcutta, 1859, p. 4. 

6. Singh, Dr I Mohendra., The Origin of the 
Meiteis of Manipur and Meiteilon is not a 
Tibeto-Burman Language, New Delhi, 2009. 
In his bools Dr Mohendra boldly asserted that 
“ Meiteilon , now Manipuri is indigenous and not 
a Tibeto-Burman language”. 

7. Quoted from Wiliam Shaw; Notes on the 
Thadou Kiakis, p.16 

8. Quoted from Rober Reid; History of Frontier 
Areas Bordering on Assam since 1873-1941, 

pp.2-3. 

9. Interview with Pu Dongkhojam Lunkim of New 
Lambulane of Lamhil Kuki Cultural Research 
Centre, on 20-03-2011. 

10. Sitlhou, Rev. Vumthang, Thadou Kuki 
Christiante Thusim Chomcha 1908-2008, pub¬ 
lished by - Thadou Christian Centenary Com¬ 
mittee, December 2008, Imphal, p.126. 

Donbutding thudohho 
(Textual Questions) 


A. Very Short Answers: 

1. Notes on Thadou Kukis kiti lekhabu hi kon 
anajih ham? 

2. Thadou-Kuki pao va lekhabu kijih masapen 
hidinga ginchat chu ipi lekhabu hintem? 

3. Thinkho le malcha chu ipi vetsahna ham? 

4. Hansaneh ipi tina ham? 

5. Saba neh hi ipi vetsahna ham? 

6. Manipur a cheng namho lah’a koiho hi khangtou 

pen le tampen hiu vem? 

B. Short Answers: 

1. Dr. M.S. Thirumalai in itobang lekhabu anajih 
em? 

2. Eimite leh thinglhangmi dangho chungchangthu 
koiho loijin anajih masat em? 

3. Sa-ai chang-ai ipi tina ham? 

4. Robert Reid in Kuki ho chu itobang min chuom 
chuom a akihei tia anajih em? 

5. Thadou-Kukite paonamlhah nahet khat jihdoh 
in lang thulhon lhingset khat semin. 

6. Thadou-Kukite paochamtuh nahet khat jihdoh 
in lang thulhon lhingset khat semin. 

7. William Shaw in koiho chu ham lepao kibang 
Kukiho ahiove tia asei em? 

C. Long Answers: 

1. Thadou-Kuki paova lekhabu hungkijih 
masapenho hi eimi lekhathem ho-a kon ahipoi. 
Ipijeh hintem? 

2. Gamdangmiho lekhajih lah’a hi itobang 
lekhabu tampen em? Ajeh sunnin. 

3. India in zalen amumasanga eimi lekhabu 
sunhon Pathen thu toh kimatna ipi lekhabu 
anajih uvem? 

4. Thadou-Kuki paova school textbook kijih 
masaho nahet sunnin. 

5. Gollui Kukite indoi chungchangthu nahet 
sunnin. 

6. Kuki ho hi kikhentel guo jongleu kikhentah 
tah thei lou diu ahi. Ajeh sunnin. 

SIMMUN - II 


Pu Ngulhao Thomsong hinkho le anatoh: Pu 

Ngulhao hi Suongsaang kho (Naga Hills) a anapengin 
ahi. Ngailut umtah Pu Suo-ot le Pi Lhingnem 
Thomsong hi apa le anu ana hi’e. Amin lopa chu 
ahile Pu Tongngul Thomsong ahi. Pu Ngulhao 
Thomsong hi apien lhah’a pat mi veise tah anahin 
adipleh atinggu kisumat tobanga ana umma ahi. 
Alung ahaanna aka jongleh kaplih hella kisat ji leu 
anahi akiti, chule apienna pat kum 7 gei paotheilouva 
ana umma ahi. Amahi aneo laija paomo leh ham 
theilou ahivang chun alung chang khohlheh daanin 
akiseije. Chule aloi aguol to jong kichiem sottheilou 
le kivop sottheilou chapang anahie. Ama hi aka le 
akaatan hiel hiel ji jeh a anuleh apa le a-ute hon 
jong anapho beh seh jilouvu ahi akiti. Khangdongcha 
anahi laijjin anule apan anathisan ahitai. Hitichun 
nulepa neilouvin a-ute toh ahungkhanglen in genthei 
tintang ahinthoh tou peh in ahi. Phatchomkhat 
jouvin Suongsaang khoa kuonnin Tening (Henima) 
1900 kum chun ana juon tan ahi. Pu Ngulhao mihina 
hi jatchuombeh ahin chapang dang toh kibahlouna 
tampi aneijin ahi. Tupna nei le doinei kicheh tah 
khat in hinkho ahin mangtoupeh e akiti. Tenning 
kho-a kumthum aumjouvin school ahung kaipannin 
ahi. Kum li(4 years) sungin L.P. level achaijin kum 
nga lhinna chun ahilding jilkung aumtahloujeh in 
Kohima a khutthiem natoh kihilna na school lah 
ana lut’e. Hiche munna pat’in Pathen thupha 
tahsanna ahin neijin hicheto lhon chun Pu Rev. 
William Pettigrew khutna tahsana twilutna 

(baptisma) Pakal kum 1908, Jan. 20, nikho in ana 
neitan ahi. 



Ngulhao Thomsong 
(Fig. 6) 


Pu Ngulhao hi Thadou-Kuki chate lah’a 
huhhingna thupha tahsan masa loikhat ana hi’e. 
Technical school a simdingdol asimchaija chule 
hetdingdolho ahet chaijouvin, Kohima Mission 
School a anakaikit in ahi. Hiche lai phat sungin 
Nagaland’a eimi kho lui pen khat Sirhima kho 
haosapu Pu Khomjahel chanu pi Chinkhokim toh 
ana kicheng lhon’e. Kohima Baptist School munna 
themjilna achaijouvin themjilna neisangbe ding 
tupna in Jorhat Baptist English High School ana jon 
kit in ahi. Jorhat a Class VII chan ahin chaiphat 
nin Ukhrul Mission School a mihil din Rev U.M. Fox 
Missionary saappa chun ahin pui doh kit’e. Ahin 
vangsetna jat chuom chuom jeh in deihangin na 
atong theipon phatchomkhat jouvin Ukhrul ahin 
dalhakittai. Lekhathem hetna nei ahijeh chun 
muntinna panmun alan chuleh toh jatchuom chuom 
atonggin ahi. Mihil(jilkung), thingthembol(carpentiy), 







THADOU-KUKI LITERATURE KHANTOU MACHAL 27 


lamlen mohori, sorkar clerk, Pathen thusei chule 
adang dang ho hi anabol ahi. Vannoi leiset gaallen 
World War I (ipu ipa teovin ‘German Gaal’ tia anahet) 
a jong Pu Ngulhao hi Labour Corps a dinga Europe 
gam’a che lah’a jong ana pang phapeh ahi. Dam le 
bit in gaal kichaijouvin in lam’a ahung kinunglekit 
in phatchomkhat government noija na atonggin 
chomkhat jouvin anahai kittai. 

Hitichun phat ache chen ahile Rev. William 
Pettigrew deisah le ngehkhoh dungjui-in 1909 
kichailammin Dr G.G. Crozier te nupa Kangpokpi, 
Manipur a natongdingin ahunglhunglhontai. Hichea 
kon chun 1910 a patnin Dr. Crozier in Kangpokpi 
Mission Compound munna medical center khat 
ahong doh lhonnin genthei chaga ho kithopi le ana 
asa damlou ho ahin jenpannin ahi. Hiche lai munna 
hin Dr Crozier te nupa toh natongkhom dingin Pu 
Ngulhao chu phatchomkhat aga chenna Chandel gam 
Anal ho lah’a konnin koudoh in aumtai. Pu Dr G.G. 
Crozier hin British le Foreign Bible Society te a 
konna Thadou Kuki paova Bible adeh'a New Testa¬ 
ment ledohna dinga phalna aga thumdoh a konna 
Crozier te nupa le Pu Ngulhaovin New Testament 
(Kitepna Thah/Thulhun thah) ahin lepat u ahi. Hiche 
natoh loupi atohdoh theina dingun khat le khat 
kithokhommin na ahin tongpan taovin ahi. Bible adih 
lamma aledoh theina dingun pao tampi jong ana 
vekhomsao sao un, chule pao danga akijih na Bible 
ho jong ana vekhom un, hiche ho chu- i) Hebrai 
(Hebrew), ii) Latin, iii) English, iv) Bengali, chule v) 
Greek ahi. Crozier te nupa hi Latin, Hebrew leh 
Greek paova jong themtah hidannin akiseijin, hijeh 
chun Pu Ngulhaovin Thadou-Kuki paova ale-a chun 
nasatah in pansatna in aneijin chule alekhel 
theidingle ahetthem louho hi amani nupa in asuhfel 
peh ji ahi tin iheuve. 

Dr. & Mrs G.G. Crozier 
(Fig. 7) 


Pu Ngulhao jong mimantamtah le minasatah 
khat ahithouvin. aman jong Crozier te nupa banga 
pao tamtah he mi ahi. Apao hetho chu- English, 
Hindi, Bengali, Assamese, Chinese, Tripuri, Lushai, 
Angami, Burmese, Manipuri, Serna, Khasi, Kacha 
Naga, leh Gurkhali ahije. Hitia chu lunggim tah le 
pontho tah’a Bible chu ahin le pannu ahi. 
Phatchomkhat jouvin Crozier te nupa Kangpokpi a 
konnin munchom’a akichon hon phat in Bible kile 
chu alejouman tah hih un, ahin khonungin Alipur 
Mission munna aumkhom kitnaova New Testament 
chu bulhingsella aledoh chai u ahi. 

Hiche New Testament kile na chunga pan 
nasatah’a anala Thadou Kukite dinga suhmil theilou 
chu ahile Pi Mabel Borsworth Crozier hi ahi. Aman 
Pathen thu jallin Thadou Kukipao thoho dingin 
pohnatna sangizah aneijin Thulhunthah hi Pu 
Ngulhao toh ledoh chailoi ding hi anatup jinge. 
Thadou Kukite gelkhoh najalle Lhagao gilkeo ho 
ngailutna j allin Pi Crozier in pan nasatah alaan Pu 

Ngulhao le ainsungmijong Alipur ah umdingin 
akoulhan, a Bible le hon abanjom lhonnin, lhepna 
le patepna ijat ana umjongleh Pathen Lhagao theng 
puihoina jallin Bible chu le chaijin ahung umdoh 
tan ahi. Pu Ngulhao athaset kom jongle aman 
nasatah in ana tilkhou ji in ahi. Proof reading jong 
Pi Crozier in phatechan abolpeh in, pao 
chungchangthu-a aboi jiteng abangkomle achapa 
kivah Ngulkhopao chule achanu kivah Nungah 
Ngulhoi adong ji’e tin akiseije. Hitia akithokhomnao 
chu phatthei boh achangun Bible chu phate keijin 
ledoh ahitoh kilhonnin tadoh in ahung um theijin, 
thinglhang mite lah’a amasapen hihih jongleuhen, 
Bible ajat le anam paova neimasa loiholah’a khat 
nammite chu ihung hitaove. 

Natoh hahsatah Bible le (translation) ahinchai 
thei jeh in achunga mipi kipana alenne. Hitobang 
natoh thupitah le loupitah ahin boldoh jeh in eimite 
adieh in Thadou-Kuki chate din phattheina channa 
lentah ahung hitai. Thulhunthah ledoh chaija ahung 
um hi Thadou-Kuki literature dingin kibulphu na 
lentah in apang’e. Thadou-Kuki literature history 
hi ivetna ahileh akhantou le amachal hung kipatdan 
hi Manipur sah lam gamkai a missionaryhon pan 
ahalahjeh jong ahi ti muchet ahi. 

Bible (New Testament) Thadou-Kuki paova 
kiledoh le simlai ho dinga alekha jihho ivetle Pu 
Ngulhao hi Literature mi ahina jong anatoh in 
atahlang’e. Chuche lai nikho dingin literature 
khantou machal na dinga pan alah dan hi ateppi 
ding umlou ahi. Lekhajih hi Pu Ngulhao dingin natoh 
thupipen le natoh lenpen khat in jong apang’e. 
Thadou Kukiten lekhajem ineiloujeh un Roman script 
mang cha-in lekha tampi anajihdoh in ahi. Pi Cro¬ 
zier toh Pu Ngulhaovin ana gelkhohpen chu paodanga 

kijih Bible ahilouleh gospel kiparia thupha hi mihon 
apaova akisimthei uva gospel Kipana Thupha hi 
ahetthem soh diu hi ahi. Hiche lungel a pohnatna 
aneijeh’a hi tumia ithinglhang mi chankhompi ho 
lah’a Bible kile boiloi pen nam khat ihung hiu ahitai 

New Testament (Thulhun Thah)-1942: 

Lolhingtah’a New Testament akile chaija chule Bible 
Society of India (BSI) ten ahin tadoh hi nampi a dia 
tohdoh lentah khat le tohgaso phatah ahi. Thadou- 
Kuki literature dinga jong melchih theitah thilsoh 
khat in a apange. Mipi ahiloujongleh milham hon 
jong lungnachimtah in Pathen thuhing Christa 
Kipana Thupha ipao-uva ikisim thei taovin, vannoi 
leiset jong ilunginit uva itobang ham ti ihetheitaove. 
Bible ipao-uva ledoh chaija aumma asimtheijousen 
isimuhi Thadou-Kuki literature dingin kibulphu na- 
in apange. Hichea pat chun lekhajih le sut eimite 
lah’a ahung machal pan in ahi. 

Achesa thusim gah het ding khat chu Manipur 
a hin Bengali script hi Meilhei(Meitei) ten thiljih le 
sutna-a anaman uhi kum sotthimpi anache ahitai. 
Ahinla hitobang Bengali script hi eimi holah’a koiman 
thiljih nadinga anapodoh khahih laije. Ipijeh inem 
itile thinglhang gamma cheng Kuki le Nagaho hi 
Meilhei lengte vaipohna noija (administrative juris¬ 
diction) kiumlou jeh hipendingin ginchat ahi. 
Thinglhang mite hi koima khutnoija ina umlou u 
banna chamlhat tah’a inakhosah u ahi. Manipur 
lengte British te thaneinanoija aum’a patna bou eiho 
jong mikangte vaihop na noija ihunglutbep u anahi. 
Gampamma mikangte Pathen thuseija ahungjou-uva 
patna bou themjilna ipi ham ti ihin het’u ahin, 
abanna chu thiljih le sut ihin bolbep u anahi’e. 
Themjilna chu ipipao le ipijem a jildingham tijong 
umchom louvin mikangten English pao le lekhajem 

a aman-u (literate character) Roman script a eina 
hil uva hiche Roman script a chu eiho jong litera¬ 
ture lam’a ihung khantou jengu ahi. Gampamma 
missionary ho hunghih hen lang hileh, Meilhei 
lengten themjilna lampanga la thinglhang miho 
khohsah malah lah’a amaho jong themjilna 
lampanga lhasam ahiovin, Bengali script jong eina 
hil chompouvintin moltah’a juhin vahin na kum 
sottah ihin be nah lai diu tahsan aum’e. Hiche lai 
khanga phaitolla Meilhei holah’a British ten school 
khat le ni ahinphudoh uva English education jong 
hung umpanbep ahije.Tu tua Imphal khopi sunga 
BT Road komma um Johnstone Higher Secondary 
School hi mutheitah’a um photchetna(living testi¬ 
mony) khat ahi. Meilhei te lah’a hi Britishte sanga 
Hinduism hunglutmasa ahijeh in amaho lah’a 
Christa Kipana Thupha seidinghi thilhahsatah 
anahijeh in ama holah Pathen thu sei sangin 
thinglhang mite holah’a joh kiseile phante atiuva, 
hiche jeh’a chu Thinglhang mite Christian ihiuva 
Meilhei ho Hindu hiu ahi. Chule Meilheite hi 
gampam’a Hindu missionary ho toh kijopmattona 
ananeikhah jeh’uva leng insunga natong ho phabep 
khat le meilhei society sunga aneijou ho-in hiche 
Bengali script hi ana het’uva ahin chepi ahiuve. 
Tukhang hin Meilhei chaten jong amaho indigenous 
script ‘Meitei Mayek’ hi thah hinsah kit ding 
alungtupule atohgon-u thupi tah khat’in ahung um 
dohtai. 

Manipur’a eimi holah’a dingin Thadou-Kukichate 
hi tekahpi dingin literature lam’a akhangtoumasa 
danin ium uve. Bible ipao cheh’a kiledoh nalam’a 
jong anaveleu hen Thadou-Kukipaova Pu Ngulhaovin 
analedohhi amasa loi jin aum’e. Lushai te vang 
eihosangin anakhangtou masa-un New Testament 

jong 1916 lam’a ana kltadoh u ahitai. Manipur a 
tribe chuom ehuom in New Testament akiledoh’a 
tadoh(publish) akibolho phahbep gah veleu hen 
ithusei uhi hung kichep jep inte.- 

Tribes Translators Year of 

Publication 

i) Tangkhul Naga New Testament — 

(Rev. W. Pettigrew) 

Holy Bible (R. Ningatei) — 


ii) Hmar H.S. Thanglung, 1946 

H.L. Sela & others 

iii) Paite Nengzachin.Vungthaw, 1951 

Chinlang, Thangkhawgin 

iv) Vaiphei Siaklam, Liankhopao, 1957 

Khaiveng.Zamkai, Pauva 

v) Gangte Thangzakam & Vungzadal 1959 

vi) Simte Not available 1975 

vii) Kom Daniel Kom 1976 

viii) Liangmei N.K. Sying (Old and 2000 

New Testament) 

ix) Chiru Zampi replaced by Peter 2010 

Chiru 


Thadou Kukichate hi eimi holah’a amasa loijin 
kipang jongleh thinglhang miho lha’a vang amasapen 
loi kihi deh lou ahi. Manipur’a Pathen thu 
kipohlutmasat riapen Tangkhul ho lah’a ahitoh 
kilhonnin Tangkhulpao vin anakiledoh masapenne. 
Rev William Pettigrew in Ukhrul pao hi common lan¬ 
guage a anasempeh’a New Testament jong hiche 
paova chu analedoh peh’u ahi. Tangkhul ho hi kho 
chuom cheh in pao chuom cheh anei-u ahi. Aledoh 
chaija 1910-20 ho kikah vella hi alekhabu jong 
tadoh’a anaum ahitai. Thinglhang miteho lah’a 
Tangkhul hole Thadou-Kuki ho Pathen 
phattheibohna aehangmasaloi kihinte kitile seival 
hilou maithei ahi. Manipur a tribe ichankhompiu 

adeh in Chiru hon tuchangeija apaova Bible kiledoh 
anei loulai u ahi. Thinglhang miho nam lhasam 
kihicheh jongleh literature lam’a hi mimasaho 
phabep jalla hi namlhasam ho lah’a akhangtou loipen 
khatna ki um ahi. 

Pu Ngulhao hin Crozier te nupa toh Bible anale 
lai chun niseh le louma gut’a agut uva 
kilungkhattah’a analekhomjiu ahi. Thucheng itobang 
man dingham ahilouleh paocheng itobang ineiuva 
iti suhto them dingham ti hi aboipi pen jiu ahi. 
Thucheng guoltoh ding dan le thulhon semtoh (sys¬ 
tem of orthography) dinghi baibehset ahipon lekha 
thepna le hetna neilou dinga ahahsatdan ding 
danchu seilouva het ahijenge. Spelling kituptah le 
writing system kituptah neiloulai ihijeh un hahsatna 
tampi atoh jin ahi. Ama deidan khat, chule phante 
tia abailamtah’a anachepiho chu tunichan geijin 
lekhathem tamtah kiumtajongleh, mitampin ichepiu 
vin ‘Ngulhao Spelling’ tin jong iheuve. Ipi chu 
hijongleh Bible achang changa kiledohho. Gospel 
sunga title tichu- aminsahho, chule Paul lekhathot 
aleho ivetle kidangtah in ahina di bangtah in aledoh 
them lheh in, hijeh chun pachatna sangpen ipeh 
nom un ahi. Phattah le hoikeija New Testament 
alechaijouhi ivetle English le pao dang danga Bible 
anakijihna-a thucheng(vocabularies) kimangho hi ipi 
kiseina mong mong ham ti hetchetna le hetgilna 
aneije ti akimui. 

1. New Testament kiledoh dan phabep: Tun 
Thulhun Thah - 1942, a Pu Ngulhaovin original 
translation anabolnaho, thucheng amandanho le 
thulhon achedanho gah veu hite: 

Gospel of St. John Ch. 1 chang 4 -5 

‘In Him was life; and the life was the light of 
men’. Ama-a chun hinna aumin, chule hinna chu 
mihem vah ahi. ‘And the light shineth in darkness; 
and the darkness comprehended it not’. Chuin vah 
chun muthim Jlah ahinsalin, ahin muthimin 
anahepoi. 

Mathew Ch. 5 chang 8,10 

‘Blessed are the pure in heart: for they shall 
see God’. Milungthengho anunnom ahiuve; ijeh- 
inem itile amahon Pathen amu dlingu ahi. ‘Blessed 
are they which are persecuted for righteouness’ 
sake: for theirs is the kingdom of heaven’. Chonphat 
jalla bolsetna thohho anunnom ahiuve; ijeh-inem 
itile van gam chu amahoa ahi. 

Luke Ch. 2 chang 10 

‘And the angel said unto them, Fear not: for 
behold, I bring you good tidings of great joy, which 
shall be to all people’. Chuin vantil chun ajah-uva, 
kicha hih-un, ijeh-inem itile veuvin, keiman 
nangho miho jotise dinga chu hachang pa kipana 
thupha kahinpoh peh nahiuve. 

Thucheng anoija line kikaijunderlined words) 
‘anunnom*, ‘vantil', ‘hachangpa’ Idtiho hi anasemdoh 
(invented) thucheng hoitah ho chu ahi. Christian 
ihi masangu sa-ai chang-ai khanga hitobang 
thucheng ho ipu ipa ipa ten kampaova anamanguve 
ti kijakha lou ahi. English thucheng ‘blessed’ hi 
‘anunnom’ tin aledoh in, ‘angel’ kiti thucheng hi 
‘vantil’ tin aledoh kit in, chule ‘great joy’ or exceed¬ 
ing joy kiti thucheng hi English pao sanga hoijep le 

ngeijep in ‘hachangpa kipana’ tin aledoh in ahi. 
Thuchengthah asemdohbe le alamdohbe (creativity 
and innovative ideas) hi ivetle alhohbu hoidan 
imudoh theijun ahi. Athucheng le dan jong literal 
context (athu akisut bang banga kiledoh) le cul¬ 
tural context (eimite chondan toh kitoh’a kiledoh 
tina) a vet dingin jong akitoh chet in ahi. 

Hiti ahijeh chun Bible chang tamtah New Tes¬ 
tament sunga hin aseinom le akuo dan 
kikhelchomlouva kiledoh tampi aum’e. Hichu literal 
context hilouva cultural context’a kiledoh tampi jong 
imudiu ahi. Vetsahnan- 

II Timothy 3:16 (Today’s English Version) 

“All scripture is inspired by God , and is useful 
for teaching the truth, rebuking error, correcting 
faults, and giving instruction for right living”. 

Pathp.nin ahaikhum Pathen lekhabu a thu kisun 
chengse chu kihilna-a kiphona-a, kipuijangna-a 
chonphat kisinsah na dinga phatah ahi. 

Mathew Ch. 19:24 

“And again I say unto you, it is easier for a camel 
to go through the eye of a needle , than for a rich 
man to enter into the kingdom of God.’ Kaseipeh 
kit nahiuve, Mihao Pathen gama alut sangin heobil 
homa sangongsang lut abaijoi, ati. 

Hiche laija thucheng anoi kikai - inspired by 
God chu Pathenin ahaikhum tin aledoh in ahi. Hiche 
hi literal tah’a ledohlouva eiho cultural context a 
kiledoh ahi. Chule Mathew 19:24, a anoi kikai - the 
eye of the needle jong literal tah’a akile le heob il 
mitna tiding ahin, ahin Pu Ngulhovin heobil homa 
tia alehi eiho thucheng le paocheng toh kitoh’a a 

meaning kikhel chomlouva aledoh ahi. Heobil mitna 
tia akile le ipikiseina ahi chu kihethei talouding a 
meaning jong hungpotthei tah tah joulouding ahi. 
Hiti ahijeh’a chu Bible in adeidan le mihem ho 
ahetsahnom dan ho chu adihtah’a ihettheina diuva 
phatkhatle literal context a kile-a chule phat khatle 
cultural context a kiledoh ji ahi. 

Chunga iseimasah ho tobanga kiledoh ahivanga 
themkhat ga chomjep ho gah vekit ute. Anoija hin 
akipei- 

Mathew Ch. 2:17-18 (King James Versionl 

17. ‘Then was fulfilled that which was spoken 
by Jeremy the prophet saying, 18. In Rama was there 
a voice heard, lamentation and weeping, and great 
mourning, Rachel weeping for her children, and 
would not be comforted, because they are not.’ 
Thadou-Kuki paova aledoh dan gahveleu hen - 17. 
Hichun Themgao Jeremia thusei, 18. Ramah-a 
akaple amao aw akijai; Rachelin achate aka akan, 
aumlou jeh-uvin lhepbi ding anomtapon ahi; ati 
chu guilhunga ahitai. 

Rome 12:1 

‘I beseech y ou therefore, brethren, by the mer¬ 
cies of God, that ye present your bodies a living sac¬ 
rifice, holy, acceptable unto God, which is your rea¬ 
sonable service. Chuti ahijeh cliun, sopite, Pathen 
lungset vang bin natipumpiu chu longlhen 
th engtah gan kihinglha-a bangin Pathen lah thei 
doltah-in Pathen ah kipeuvin, tia kahil nahiuve. 
Hichu nalunguva lhagaova nahounau ahi. 



THADOU-KUKI LITERATURE KHANTOU MACHAL 37 


James Ch.l:14 

‘But every man is tempted, when he is drawn 
away of his own lust, and enticed’. Mi ama ama 

lungngaichat thilin ajol lhah’a aloi lutjia lhepna-a 
chujia ahibouve. 


Phillipia 4:8 . 

‘Finally , brethren whatsoever things are true, 
whatsoever things are honest, whatsoever things 
are just, whatsoever things are pure, whatsoever 
things are lovely, whatsoever things are of good re¬ 
port, if there be any virtue, and if there be any 
praise, and if there be any praise, think of these 
things.’ A chaina in, sopiteho, thutah chacha, ja 
umdol chacha, adihlam chacha, atheng chacha, 
deium chacha, seiphat chacha, phatna nei ima 
uma chule pachat channa uma ahile, hitiho do 
chu lung gelun. 

Chunga Bible kile danho atekahna-a themkhat 
igah vet u ahin, ale danho hi literal context khel 
khel ngailouva athu chu ipi aseina ahi hetdoh theinle 
hatchet thei ahina dinga kile doh ji ahi. 

Paraphrasal translation in Thadou-Kuki. 

Ephesia 6:1 

‘Children, obey your parents in the Lord: for 
this is right.’ Chateho, Pakaiya nanu napau thun 
nungun, hichu chondih ahi. 

Mathew 16:24 

Then said Jesus unto his disciples, If any man 
will come after me, let him deny himself and take 
up his cross and follow me.’ Chuphatnin Jesun 
aseijuite jah-a, koihile kanung eijui noma chu ama 

kingaitomhenglang athingpel kiput henglang 
kanung hinjuihen. 

Chung’a Bible kile danhi ivetleh double plural 
amangin ahi. Hiche thucheng chu - Chateho (cha- 
te-ho). Hiche thucheng’a cha- akiti le singular ahin, 
chate akitile plural ahitan plural form dinga chu 
chafe akiman jongleh lhingset ahitai. Ahin alepan 
thucheng ‘ho’ chate banna agahmankit’a -chateho 
tia ahinman hi double plural ahitai. Isei nom pen u 
chu ahileh thucheng ‘ho’ panbe hih jongleh gram¬ 
mar chu dihmolou ding dan ahi. Vetsahnan, Chate 
Pakaiya nanu napau thun nungun, hichu chondih ahi tin 
kiledoh jongle lhingset ahitai. Chateho tia iman uhi 
ivetleh paraphrasal translation ahidan akilange. 

Chule literal context hihen lang cultural con¬ 
text hijongleh kile dihtah ho gah vekit ute. Mathew 
6:9-13 a Pakai ta.ona hi vetkah thei pen hinte. Anoija 
hin akithahjihdoh kit in gah veleu hen- 

“After this manner therefore pray ye: 

Our father which art in heaven, Hallowed be 
thy name. Thy kingdom come. Thy will be done in 
earth as it is in heaven. Give us this day our daily 
bread. And forgive us jour debts, as we forgive our 
debtors. And lead us not into temptation, but de¬ 
liver us from evil: for thin is the kingdom, and the 
power and the glory, for ever. Amen.” Hijeh chun 
hitihin taovun; 

Vana um kaPau namin kijahen. Nagam hung 
lhunghen. Vana nalungchan akim bangin leija jong 
nalung chan kimhen. Tunin kaneh khop dingu 



THADOU-KUKI LITERATURE KHANTOU MACHAL 39 


anneh neipeuvin. Kalei bateu kangaidam bangun 
keiho bat jong ngaidamin chule lhepna - a neipui 
hih-un, agilouva konin neihuh doh jouvin ajeh chu 
lenggam thahat chule loupina atonsotna nanga ahi, 
Amen. 

Christian ihi masanguva ana kimang khabeh 
lou thucheng phabep mudoh thei ho chu- lungchan/ 
nalungchan, leiba tiho hi ahi. 

Chule Bible chang phabep literal context 
hihenlang cultural context hijongleh akile khel jep 
khat le ni ho gah vekit leu hen dei aum’e. Gospel 
sunga St. John Ch. 3:16 hi adihlouva kile hettheipen 
khat hiding ham tin ngaidan aum’e. Hiche-a Bible 
chang kile dan le athulhon ehe dang gah veleu hen- 

“Ajeh chu Pathenin hibanga hi vannoi angailut 
ahin, koi hijongle ama tahsan chan chu mangthah 
louva tonsot hinkemlou anei theina dingin, Achapa 
changkhat chu apetan ahi.” 

Chunga Bible chang kile hi hoitah’a ivetleh hoilai 
hin asuhmo a dihlou ham ti ihetdoh diu ahi. 
Thucheng anoikikai ‘ama’ kiti hi Pakai Jesu seina-a 
aledohpan aman vanga grammar dungjuija ivetleh 
Pathen - (God, the Father) kiseina joh in aum’e. 

Thucheng Achapa Changkhat’ (only begotten 
son) hi thucheng ‘ama’ khella aman joh ding ahin 
achaina langjoh’a ahin manjeh’a grammar dungjuia 
chu ivetleh Achapa Pakai Jesu Christa itahsan 
jehuva tonsot hina ineidiu hilouvin apa ‘Pathen’ joh 
itahsan uleh tonsot hinna ineidiujoh a kiledoh joh 
in aum’e. 

Ihetchet theina diuvin chunga Bible chang hi 
hop (4) li in homkhen leuhen hung kicheh tante - 

1. For God so loved the world, Ajeh chu Pathenin 
hibanga hi vannoi a ngailut ahin, 

2. that He gave his only begotten Son, hijeh chun 
Achapa chang khat ahin chu apetan, 

3. that whosoever believeth in him should not 
perish, koii hijongleh ama tahsan chan chu 
mangthah louva, 

4. but have everlasting life, tonsot hin kemlou 
anei ding iihi. 

Chunga kisun dungjui’a hi thulhon ho 
igopkhomleh adih chu hung umdoh tante. Correct 
translation chu hitia hi um ding ahi- 

Pathenin hilbanga hi vannoi angailut ahin hijeh 
chun achapa changkhat ahin chu apetan koi 
hijongle ama tahsan chan chu mangthah louva 
tonsot hinna anei ding ahi. 

(Original translation toh vetkah leu hen akikhehna 
imu doh diu ahi.) 

Chunga athah’a thucheng kigoltoh hohi veleu 
hen- Pathen amasapen in anichanna-a achapa 
changkhat ahin athumchanna-a ama (achapa 
kiseina) ahin ali channa-a tonsot hinna ahi. 

Chukitleh original translation a thucheng ni 
tonsot hinkemlo u. kimang hi ‘tonsot hinna’ a ikhel 
u ahi. Ipijeh inem itile thucheng ‘tonsot’ le 
‘hinkemlou’ kiti hi meaning thakhat tobang ahin 
avella kiseikit tobang ahi. English paovin ‘tonsot’ hi 
forever and ever tia ledoh thei ahi. Chujongleh 
‘hinkemlou’ jong - a never-ending life or living a life for¬ 
ever and ever tia ledoh kit theima ma ahi. Chuche 
ahile thucheng ni akisuhto vanga ameaning thakhat 
dan in akilange. Hiche hin avetsah chu ahile 

paraphrasal term iha man dan u akilange. Gram¬ 
mar dungjui’a chu ‘tonsot hinkemlou’ tia sei sanga 
‘tonsot hinna’ kitile a term dih jo ding dan in 
akilange. Tonsot hinkemlou tia kisei hi English paova 
seidingin superfluous(avum avalla kimang ngaicha 
behlou tina) ti thei ahi. Ajeh chu akuo dan kibang 
ahivanga paocheng chomma kijih be ahi. Hijeh chun 
tonsot hinkemou sanga tonsot hinna a kiledoh a 
ahile cultural le literal context a dih jo dingin 
akilange. Akiledohsa Bible le aledohpa demna-a kisei 
hilouvin aphat joh chehna dingle ahoibe joh nadinga 
isei u ahi. 

Aban kitle Pu Ngulhaovin New Testament sunga 
chapterho minsah dingdan ahina ding bangtah in 
anasah in chule title ho jong ahina ding bangtah in 
anapen hetbailamtah le athu kilhon tah in analedoh 
in pachat aumlheh’e. 

Vetsahnaho abanchan akipe’e - 

‘Gospel according to Mathew ‘ Mathi Sut Kipana 
Thupha, 

‘Gospel according to John’ Johan Sut Kipnana 
Thupha, 

‘The Acts of the Apostles’ Solchahho / 
Solchahho Thilbol, 

‘Epistle to the Romans’ /’Paul’s letter to the Ro¬ 
mans’ Rom Mite Henga Paul Lekhathot, 

‘Epistle to the Corinthians’ Korinth Mite Henga 
Lekhathot... ‘Epistle to the Thessalonians’ 

Thessalonika Mite Henga Lekhathot, 

‘Paul letter to Titus’ Tita Henga Lekhathot, 

‘The letter to the Hebrews’ Hebrai Mite Henga 
Lekhathot’, 

‘The letter from James’ Jakob Henga 
Lekhathot, 

‘The letter from Jude’ Juda Lekhathot, 

The Revelation to John’ Thuphon - Johan Henga 
Thuphondoh 

Hiche-a hin gahvekitleuhen eimiho aw kai 
dungjui in Mathew chu Mathi tin aminsah in ahi. 
Hiche tobangguol chun ‘John’ chu ‘Johan’ in a 
sundoh in ahi. Romans jong ‘Rom’ ahilouleh Rom 
Mite tin ajih in ahi. Titus jong Tita’ tin ajih in, He¬ 
brew jong ‘Hebrai’ tin akihei. Chule Jude jong ‘Juda’ 
tin iheuve. Acts of Apostles jong hoikeijin ‘Solchahho 
Thilbol’ tin aledoh in ahi. Khasi New Testament 
kiledoh ivetleh, ‘Paul’ khu ‘Polus’ ahilouleh ‘Pol’ 
atiuvin, ‘John khu ‘Jo-han’ ahilouleh abangkomleh 
‘Yohona’ tin aminsah un ahi. Tangkhul Naga Bible 
la vang ‘John’ khu ‘Jon’ tin ajih un, Romans khu 
‘Romnao’ tin aminsah un ahi. 

Abankit leh Bible a mimin Paul, Peter, Mariam 
le Rabi ho hi English Bible a kijih tobangin ijih un 
spelling kikhelle minchom sah. kiti umpoi. Ahin 
aminho iseitengule vang eiho aw kai jin ikikouji 
taovin ahi. Ahin akhangtoumasa society hon vang 
chuti chun abolpouve. Vetsahnan, lhanglam India 
gamkaija cheng Indian Tamil hon ‘Paul’ khellin 
‘Chinnapar’ amangun ahi. Ajeh chu ‘Paul’ kitina chu 
mimin hijongleh English paova seidingin ‘little’ 
ahilouleh ‘small’ tina ahi. Eipaova ‘aneo/neo’ tia 
seithei hinte.Hiche tobangguol chun ‘Peter’ jong 
‘Rayappar’ tin Tamil translator hon akhellun ahi. 
Peter chu ‘songpi’ tina ahi. English paovin ‘rock’ tin 

iheuve. Chule Bible a ‘John’jong ‘ngailut’ tina ahijeh 
in Tamil hon ‘Arulappar’ tin akhellun ahi. Chule 
Tamil lekhajih hon Reverend kiti thucheng khellin 
‘Arul Thiru’ amangun ahi. Eimiho lah’a Reverend 
kiti thucheng hi ijah jing banguva hi Tamil ho lah’a 
jong ‘Arul Thiru’ hi ajah jing ule aman jing’u 
houlamkai ho kijana thucheng/title ahi. Tamil so¬ 
ciety sunga Reverend kiti thucheng hi mitampi dinga 
ipi kiseina ahi ahetlouvu ahi. Reverend kiti thucheng 
hi amaho pao ahipon eimiho paojong ahideh chompon 
ahi. Eiho lah’a Pastor tamtah Reverend ordained 
kibol itam un hiche thucheng hi aphattinna iman 
jingu ahijeh in eihopao hihih jongle ipi kiseina ahi 
chu alen aneo vin ihet u ahi. Eimihon thucheng 
Reverend khella manding kilomtah umjong um 
khatnantin hijongleh hetdoh in aumpon, hijeh chun 
Reverend hi Ihumlam lang’a hunkonhon aman ule 
eihon jong hitia chu iman jom peh jengu ahi. Tamil 
ho hi civilization sangtah chonna khanna haosatah 
nei nam ahiuvin ei thinglhang mihotoh civilization 
lampang’a tekah thei ahipoi. Hamle pao le litera¬ 
ture lamm’a haosatah nam ahiuve. Hiti ahijeh chun 
eihon English pao tampi eiho paova kiledoh le het 
hahsabep dingho chu imanden jengu ahibouve. 

Pu Ngulhaovin New Testament aledoh na-a hi 
thilmin kichehtah amangin, thucheng ahidingdolle 
pailhailong le pao tah chule lapao jong abangkomle 
amangin ahi. Gollui lapao vang akimangbehsetpoi. 
Hiche thucheng le thulhon athah’a asemdohho hi 
gollui juneh khanga kimangkha dingin ginchat 
aumpoi. Thucheng ho hi athahbeh’a alamdoh jong 
umteidin ginchat aum’e. Bible thu toh kitoh 
ahitheina dinga thucheng agopkhom’a paongeitah’a 
ahin suodoh danin akilang’e. Vetsahnan, 
vantil(angel) kiti thuchenghi Christian ihimasanguva 

ikampao uva klmang dingin tahsan aumpoi. Pathenin 
angel ho hi van le leiset kikah’a asottol le-a chule 
atille ahijeh a VAN+TIL = VANTIL tia ahinjih doh 
hidingin ginchat ahi. A ipi chu hijongle thucheng 
sutuo themtah k; kuo kicheh (meaningful) neitah’a 
a Bible ale hi ivetleh paodanga jong vocabulary 
themtah le hetgil na neitah ahi akilange. Hitobanga 
thucheng asembe le alamdoh be jeh in eimite Chris¬ 
tian literature lam nasatah in ahatsah be in ahi. 
Ajeh chu New Testament Bible akitadoh jouva Pathen 
thu toh kimatna lekhakijihho ivetle ama spelling 
mandan le thucheng mandan hi alhangpi a kichepi 
in aum’e. Thadou-Kuki vocabulary(thucheng) 
khantousah le semhoibe na-a lungthim le tha tamtah 
sulutna pan alahjeh in literature thusim a dingin 
suhmil thei ahipoi. Pu Ngulhaohi kinelna beihellin 
Thadou-Kuki chate dingin mimantamtah ahi. Alekha 
suthole a Bible ledoh jeh in, Thadou-Kukiten litera¬ 
ture lam’a nasatah’a iphatchompi un Pathen 
thangvah ute. 

New Testament a kona thucheng (terms and 
phrases) kilamdoh anoija hin phabeb akipe’e. Hiche 
ho chu- Pakai (Lord), Kalchuh kut (Passover), Ngailut 
(Love - lungset jong love ahithouve hinla ngailut hi 
lungset sanga chungnunjo-a akoi ahi.), Pumgo- 
apum’a kigou kiseina/govam thilto (burnt offering), 
leiba (debtors), pipu (master), vantil (Angel), lhatdam 
(redemption), lhandampu (redeemer), Janel Pakai 
(Lord of hosts), kotjim (strait gate), cholsolou 
changlhah (unleavened bread), dil (sea), vahchoi 
(praise), kelngoinou (lamb), nolnabei (without blem¬ 
ish), choi-atna (glorification), thangvahna (thanks¬ 
giving), cheptan (circumcision), Lallukhuh (crown), 
kaidong (tax-collector), Houhil (teacher), Saviour 
(Huhhingpu), hepi (mercy), mei-le-kath (fire and 

brimstone), rnaicham (altar), sahem (beast), devil 
(diabol), mohor nam (sealing), hachangpa kipana 
thupha (Luke 2:10, “...good tidings of great joy...”), 
Chibai, sah chungnungnu (Luke 1:28, “...thou that art 
highly favoured...”), ho hi ahi. 

Chunga ESible chang themkhat iseimasah ho chu 
aledoh pa oimona hilouvin aphatchehna dingle 
ahoibe cheh nadinga(constructive criticism) kisei 
ahi. Ahin ipi chu kiseijongleh a Bible leodoh dan hi 
ahoi le apha chungnung loi ahijenge. Pu Ngulhaohi 
Thadou Kukite paocheng, thucheng, paonamlhah le 
paolhailhong ho le lapao ho giltah’a ahetkeo hilouva 
paodang tarn pi jong ahet jeh’a hitobang’a hi Bible 
ahinledoh a tunichangeija apaomandan le a spell¬ 
ing mandan geija jong kichepi jing ahi. Bible le them 
ihithei nadingleh adih’a ledoh them ihithei nadinga 
hi pao thum le li bet hetngai ahi. Hitobang mihina 
le gunna chu Pu Ngulhaovin anei ahi. Hitobang 
thilpeh len vanna konna aumlouva ahileh koiman 
thilthupi aboldoh joulou ding ahi. Hijeh chun 
Thulhun Thah hi Thadou-Kuki literature bulphut a 
pang ahi. Thulhun Thah hi eimiholah’a lekhabu 
jouse sanga lekhabu manlupenle, kitamjoh doh pen 
le kitam chohpen lekhabu ahung hitai. Khonunga 
Pathen thu toh kimatna lekhabu hinjih hole Bible 
hilchet hinjih hon jong ama thucheng le pao mandan 
ahinlahson peh u ahi.(Hiche hi system of orthogra¬ 
phy and syntax tin akihei). Mihem tamtah simnom 
chu eipaova kiledoh New Testament ThulhunThah’ 
chu ahunghitai. Ja umtah Pu Rev. Dr. Tongkhojang 
Lunkim in jong Holy Bible (Apocrypha jaolouva) 
ahinle-a jong chun Pu Nguhao spelling mandanho 
ahinjompeh in ahi. 

Pu Ngulhao Thadou Kukite lah’a Christa hinna 
thupha tahsan’a baptize changmasa pen ahi. Ama 

baptize achan nikho a pat’a kisimma Thadou Kukite 
Christian ihi kalu kum jakhat lhinna Thadou Bap¬ 
tist Association (TBA) makaina noija Thadou Chris¬ 
tian Centenary tin lopna kin loupitah in nisim 11- 
14 Dec.2008, Motbung khopi a akimang’e. Cente¬ 
nary songpi feet 20 tobang a sang akitungdoh in 
hichea chun Pu Ngulhao chu ‘Father of Thadou-Kuki 
Literature’ tin lentah le hetthei tah’in songchunga 
akijih in ahi. Aumtalou Pu Ngulhao hi hiche khoppi 
(conference) TBA te makaina noija hi ngailutna 
sangpen le jana sangpen kipe-a amadinga bolthei 
chasun kibol ahi. Hitichun Pu Ngulhaovin Pathen 
thu phonjalna dingin lekhabu tampi lungthim le 
thaluttah in anasem doh in literature lam’a jong 
thilnasatah eiboldoh peh un ahi. 



Motbung khopi 

sunga kitung centenary songpi (Fig. 8) 

Hijehchun hatsatna tampi toh pum’a 
lunglhalouhella cholle nan ijat umhenlang lhepna 
ijat umjongleh klpahtah’a Pakai na tongpan achaina 
in atohga ainun amite jouse jong phattheina le 
hamphatna ichanguve. Mitlhi longa muchi tuten aga 
akiloi kiti bangin Bible ahinle chaija tadoh a 
aumtheija mipi hetna thensona kin loupi akineihi 
chunga Pa Pathen eisempao jong kipahlheh inte. 
Kipana Thupha Huhhingna thu hi hiche Bible 
akithenso jouvin chomkah in muntin le gamtinna 
Thadou-Kukichate chenna keo hilouvin apao heho 
kom’a jong Thulhuntah hi galhungphapeh ahi. 
Manipur a Thadou-Kukite keohilouvin, Nagaland, 
Myanmar (Burma) chule International gamgi (bound¬ 
ary) dang jong khuokhelpeh’a Kipana Thupha hin 
lhang asap’a thu aseipeh ahi. 

Donbutding thudohho (Textual Questions) 

A. Short Answers: 

1. Koiham ‘Father of Thadou-Kuki literature’ tia 
kiminsah? 

2. New Testament chu Thadou-Kukipaova iti 
aminsah/aledoh em? 

3. Eimiten thiljih na dinga ipi alphabet iman um? 

4. Manipur sah solamma koiho lah’a Pathen thu 
hunglut masapen em? 

5. Holy Bible kon eipaova analedoh ham? 

6. Tangkhul te New Testament kon apao uva 
analedoh em? 

B. Long Answers: 

1. Pu Nguhao hinkho le anatofa sunnin. 

2. Lekhabu-a nasimdoh dungjui-in cultural context 
le literal context tia kisei hi ipi kiseina ham, 
hilchenna pen? Vetsahna khat pecheh in. 

3. Pu Ngulhaovin Crozier te nupa toh kitho-a 
Bible aledoh hi ichangeija eimiten iphat 
chompi-a nagel em ? 

4. Thadou-Kuki Bible New Testament hi litera¬ 
ture bulphut’a ichangeija pang’em, nahet 
sunnin. 

5. Thadou-Kuki New Testament kiledoh 
nachunga Pi M.B.Crozier pan lahdan nahet 
sunnin. 

6. Ipi jeh’a thinglhang miho lah’a Bengali script 
analut/kihepha lou ham? 

7. Thadou-Kukipaova thilmin tampi ahinading 
bangtah in akiledoh joupoi. Ipi jeh hintem? 

SIMMUN - III 


1. Pu S.L. Palal le ‘Lathah Bu’: Abannin Pu S.L. 
Palal in khutna kisun laho anachomkhomin eipaova 
ledoh theichan analedoh in, labu neocha khat in 
ahintatdoh in a min chu ‘Lathah Bu’ anakitin ahi. 
Hiche Lathah Bu a la kisem ama in anaholkhom ho 
chu 1948-49 kumsung chun tadoh in ana um’e. Gah 
het ding khat chu ahileh hiche Lathah Bu hi 
akisahlel pipa Pu S.L. Palal minin phatsottah ‘Palal 
Labu’ tin jong ana kihen ahi. Hiche labu hi Pathen 
thu phonjalna le avahchoina in tuni chan-gei jin 
eimiten imang jing nalaiyun ahi. Hiche guoh hilouvin 
Houbung La a la tamtah jong khu aman ana ledoh 
ahi tin akiseijin ahi. Hiche labu ahung kisemdoh a 
kon in eimite Pathen vachoina lalam’a (devotional 
literature) nasatah in ahin khantousah in ahi. 

Pu S. L. Jamkholal hi amintah tah sangin Palal 
in akihei. Amahi Pu Tongjaseh cha pasal li lah’a 



S L Palal (1912-1994) 
(Fig. 9) 

alhumpen ahi. Pakai kum 1912 vella Maovom kho-a 
Kuki ho Christian anahimasanga ana peng ahitai. 
1927 vel chun sikul Laljang(tua Tamenglong) khoa 
ana kai ahi. Chum phatchomkhat jouvin Kangpokpi 
Mission School, Manipur munna alekhasim 
anabanjopma chujouva chu Shillong khopi anajot ahi. 
Leiset chihna le thepna lampanga degree aneikeo 
hilouva Jorhat Theological College munna Evangeli¬ 
cal Teachers’ Training jong 1940 vella chu ana chai 
ahi. 


1930 kumvella simlai chapang ahilai chun Pakai 
Jesu Christa ahuhhingpu in anakisan in ahi. Amaho 
insungmi lah’a amahi Pathen hou(Christian) 
himasapen ahi. Chubannin 1934 vella chun Pastor 
Helkhup makaina noija Pa toh Chapatoh Lhagao 
Theng minin Baptise Tuilang gun a anakibollin ahije. 
Hiche jou chun Pathen hephalou thinglhang miho 
lah’a Pathen thusei le mihil dingin gellhuhna 
aneitoh kilhonnin ana kigongdoh in ahi. 
Phatchomkhat jouvin Milong tia eimiten ihet’u 
Zeliangrong Naga holah’a Pathen na tongdingin 
anakipedoh in eihi. Milong kho anachotlutmasah 
penchu Sempang tin akihei. Hiche lai munna aumlai 
chun la asem keo hilouvin muntinna la ahet jouse 
anachomkhommin Milong ho jong anahiljie tin 
akihei. Aman gospel la achopkhomho hi 600 lang 
phante tin akiseije. 

Hahsatna tampi ijat umjongleh gentheitah in 
muntinna paojatchom chom ma kisem laho hi 
anachomkhomin Thadou-Kuki paovin analedoh jin 
ahi. Ajinu Hatkholhing hi Pu Palal lasem le paodanga 

konna lakisemho ledoh na lamma phachomtah in 
akithopi theijin ahi. Pi Hatkholhing hi 
Churachandpur gamma kon ahijeh chun paotin 
paotang ahet ahin pao ledoh na lampanga ajipa 
dingin manchah phatah khatnin apange. Adeh in 
Hmar hole Lushai ho-a la kilason ho ledoh na lamma 
miphachomtah in apange. Pathen in Palal dinga ipi 
tohgon aneipeh em ti koiman ahepoi. Vannoi leiset 
gaallen nina (II World War) kichaijouvin Kangpokpi 
Missionary School a mihil in apangkit in ahi. 1949 
le 1953 kikah vella chun Kangpokpi ah achen laichun 
Upper Primary School kiti khat anaphutdoh in ahi. 
Mihil ahiguoh hilouvin Local Pastor in jong anapangin 
ahi. Hiche Phat lai. chun KCA President jong ahin 
chule Thadou Kukite dinga newspaper masapen 
‘Lhangsam’ kiti khat jong anabollin ahi. 

Pu SL Palal in khutna kisun latin latang 
anachopkhomho chu bu khatnin ahin semdoh in 
‘Lathah Bu’ tin iheuve. Hiche khutna kisun latin 
latang paojat chuom chuom’a konna kichomkhomho 
chu aman aledoh soh jouvin ama sum in ahintatdoh 
kit in ahi. Music le la ngailu mi ahijeh in tumging 
thei Mandolin le silangdah (Guitar) lamma jong 
themtah anahi’e. Hichelai khang chun machine a 
kisem tumgingthei ho mu ahahsat jeh in aman 
pontho tah’in amakhutngellin anakisem jin ahi. 
Chule Pu Ngulhao jong Bible le na lamma ajochanna 
anakithopi ji ahi. Hijeh chun Holy Bible Reference 
bu a dingin ‘chief translator’ in jong apang phapeh e 
tin jong akiseije. Alhanglhah lamma jong Pathen na 
atongjompeh in Kangpokpi Independent Baptist 
Church a jong Deacon a 1968 a pat in athi chan-gei 
jin anapange. 1994 September, nisim 14 nin Pa kom’a 
choldo din aleiset hinkho anabeitai. 

Lathah Bu sunga lasemhohi michuom chuom 
ahinai hinla, lating latang chopkhom a lekhabu a 
suodoh sah nadinga hi loumagut a kigut loule koiman 
bailamtah’a aboldoh thei thil ahidepoi. Kum sottah 
lutna kiboipi thilkhat ahi. Tulaijin lekhatana print¬ 
ing machine ahoi tampi umhenlang lekhabu khat gah 
semdoh ding jong hahsabehset hilou khang hita 
jongleh amaho khanglaija ahinkhomandan u toh 
tekah thei ahipoi. Christian Devotional Literature 
lam’a hi Honorary doctorate degree pehthei khopleu 
va mimantam ahi. Hiche Lathah Bu hi Thadou Kuki 
Christiante dingin goulutah ahi. Ahin boldoh pa hi 
Literature lamma lunglutna neiho dingin suhmilthei 
ahipoi. Hiche Lathah Bu hi Kuki Christian Church 
ten velvetna le semletbena (revised and enlarged) 
ahin bollun amin jong Christian Lathah tin asah un 
ahi. 

1.1 Thuneitah Lathah Bu (Its influences): Kukite 
lah’a Lathah Bu hi aminchepen le akihasah pen labu 
ahi. Kipani hihen nopni hijongleh hiche labu a laho 
salouva kingon ho chelhatheilou jengdanin aume. 
Houin kaina-a jong kimang misuhalle misulip penna 
pang labu ahi. Lapao kimandanle alacheng ho 
kiguoltoh danho ahoilheh jengin mihiem lungnguisa 
jong asuthou theijin thil nasatah boldoh theijin 
apangin ahi. Pu Palal in asem mong mong tamhih 
jongleh, pao jatchuom chuomma konna alahkhomma 
eimi lachenga ngeitah'a aledoh theihin lapao them 
ahi ti avetsah in ahi. Thucheng le lacheng ngeitah 
le kilhuontah a aledoh’a aguoltoh a semtoh theihi 
Pathen thilpeh chang ahilouleh boldoh ding hahsa 
ahi. Hiche jeh chun Lathah Bu hi athupi in ahi 
aloupi’e. Thucheng le lacheng lhentoh le guoltoh 
themhih henlang hileh ngeitah’a sahdoh ding jong 
hahsa ahi. Pu Palal athepna le anatsatna chu ala 

chengho jong ngainom umtah le hetbaitah in aledoh 
theijin ahi. Hiche Lathah Bu lolhingtah'a mipi ho 
sahtheija akitadoh theijeh in Pu Palal pachatna 
sangpen le seiphatna sangpen ipenom un ahi. Lathah 
Bu hin Thadou-Kuki devotional literature nasatah in 
akhantousah in a machalsah bei. 

Lathah Bu sunga eimi lasemho jong pachatna 
sangtah ipenom un ahi. Lasem them tamtah 
iummuhi lalam’a lunglutna nei itam jeh’u ahi. 
Lathah Bu'a la hohi lhagaomitah Pathenna dinga 
kitahtah le ponthotah’a ana tongjing hon hahsatna 
anato naova rnitlhi longpuma hungkisemdoh atamjo 
tobang ahin, Laho hi achultheipon akhang akhanga 
ihinsah jengvangun isachim thei pouvin ahi. Hiti 
ahijeh chun lungluttah’a saho jong Pathen 
houlimpina achangun ahi. Vetsahnan, Pi Jampineng 
labol, “Leiset chunga hin aw...”, le Upa Chungkhojang 
in anasem- “Jesu nei hinna nom...” ti ho hin mihiem 
lungsung nasatah in atongkha deh in ahi. Hmar 
hole le Lushai ho la-a konna kiledoh jong phachompi 
aumin, chule eimihon (Thadou Kuki) jong la 
phachomtah inasemun ahi. Hiche lasemho phabep 
gah minphah leuhen dei aum’e. Amaho chu- Pu 
Thangboi Lhungdim, Rev. Douzapao, Pu S. Ashaat, 
Pu Tongkam Singsit, Pu Th. Lalal, Pu Thangkholam, 
Thongkhosat, Pu Lalkhosei chule adang dang ahiove. 
Ama ho jeh in Pathen thangvah ute. 

1.2. Lathah Bu hina le chawnna (Its character): 
Tahsan chate leiset hinkho kichai jouva khonung 
hinkho ding ilungmit’a kimu a isempa hingjing 
Pathen anga kicholdo ding ngahlel tah’a akium na 
la ngen ahi. LaLthah Bu hi gollui lakoila tobang hilou 
ahi. Golluilaho khu khat le khat kideichatle 
kilungsetnala, kilhasetnalaho, eltol golnop na laho, 
chonna khannalaho, chule leiset thudolla 

kivahchoinala gaalmi chunga kithangatnala ho ngen 
bou ahi. Ahin Lathah Bu vanghi i Pathen hou utoh 
kitohle itahsan utoh kitoh dunjuija kisem la ahi. 
Gollui lakoila ho-a khun paotah alhomin lapaojeng 
ahin tulai mihon kihethei behsetlou alii. Lathah Bu 
hin thil tampi ahuop in ahi. Hiche ho chu vangam 
thu. vangam ngai na thu, longlouva Pathen 
milungsetna thuho chule chonset songkulla ongthol 
na la hole lunghem lhalhengvaite kilhamonna laho 
ahi. 

1.3. Pathen thulam’a khantou theipi ahina (Moral 
value). Lathah Bu in Pathen thu lamdollin mihiem 
lungthim akhoikha in Lhagaova hal loute ahalsah 
in Thadou-Kuki chate ilhagao hinkho-u akikhelsah 
in ahi. Lathah Bu sung’a laaho hin lungthim asuthou 
in lhagao lam’a jong thahhat na in apange. Teh le 
khang dingin jong athupina le alulna aumcheh e. 
Khonunga Jesu Christa loupina hungkilah dingho 
hi athu-a seitho mai mai hilouva mitinin 
alungnachimtah’a a-aw neisun na ahin sah jing teng 
Pathen houlimpina changtheija ahi. Hiche labu hi 
tahsan chate dinga chultheilou le muoltheilou 
pahcha tobang ahi. Mihiem tamtah lhagao hinkho 
semphatna-a pang labu ahi. 

1.4. Lathah Bu lhahsamna: Lathah Bu hi labu 
manlutah tahsa le lhagaova dinga kinelna beija 
phachomma ma jeng labu ahi. Pohnat na neitah’a 
mikhat in ahinboldoh hijengjongleh lhahsamna khat 
umthei thil ahi. Chunga kisei lhahsamna le lhinlelna 
isei uhi imadang ahipon, mihon la ahin semuva 
ipaouva iledoh uva hiche lathah bu sunga ipansah 
masanguva hi lakisem hole kiledoh ho chu Bible 
thu toh kikal em ahilouleh kikal louham ti 
vechildingin (screening) committee kineileh phading 
in akilomm’e. La abang khatloi hi Bible thu toh kikal 

dingham tin ngaidan aum’e.Vetsahnan Lathah No. 
217 ala-min ‘Kigingphau hite” tia la kisakhu gah 
veu hitin ngaito leu hen Bible a thu toh kitoh mojep 
dingham tin ngaidam aum’e. 

Chorus : Aw leiset’a lalte chu, 

Tonsot gam lhung theilou ding; 

Luigal’a hinna lallukhuh chu, 

Aw, tonggim chaten khuh tauvin te. 

‘Aw leisetna lalte chu...theilou ding’ tia kisa hi 
Bible a toh kitoh mo jep dingham tin lunggel aum’e. 
Leiset nahin alen alal Pathen hetah tah aume. 
Mihaoho lhagao lam'a penthah nanei jong umdalou 
ahi. Chule mivaicha neilel ahimanna Pathen in 
alungsetna tonsot gamma amoh puijeng ding jong 
hichomlou ahi. Pathen in mihiem jouse alen aneo, 
ahao avai kibangchet in eilungset un ahi. Vannoi ja 
leng le lal ahilouleh Prime Minister hija Pathen 
gingtah le hetah mi aum’e. Amaho chu tonsot gam 
lhungtheiloixdiu ahi tia isah jing pao hi dih lou 
hidingham tin ngaidan aum’e. Hijeh chun Bible thu 
toh kitoh mo jep aumsao sao jeh’a chu vetchilna 
kinei dom hen lang chule miho sah dingin pedohna 
kineile pha dingham tia ngaidan kisei ahi. 

Memorial Edition, 2000. Lenkhom lasah le 
Pathen vahchoina labu khusut la Lathah hi 
khonunga athah tampi kikhumlutbe hijongleh abul 
abal a anakichom khomho chu Pu Palal in 1949 
kumma anatadoh ahitai. Hiche Lathah hi angailut 
ainsungmiten ‘Special Fifth Anniversary Edition’ na 
chu anasemhoibe uva anavelvet-u anahi. Hiche labu 
Pathen henga katdohna kingon chu Kangpokpi In¬ 
dependent Baptist Church ten nisim 17 th Septem- 

ber 2000 nia ananei-u ahi. Special Memorial Edi¬ 
tion tia aumtalou Pu Palal loinu le ainsung miten 
avelvet jou-uva athah’a anatadoh kit’u ahi. 

1.5. Literature a mun aneina (Palal’s place in lit¬ 
erature): Lathah Bu hi Pathen vahchoina lasah 
khomna dinga Kukite kiloikhomna sungahi labu 
thupitah le manlutah khat ahi. Pu Palal in Kukite 
kiloikhomna dinga atuo-doh (contribution) thupi pen 
khat jong hidingin ginchat ahi. Devotional literature 
lamma seidingin thil thupitah khat ahi. Lacheng 
ledoh themna le guoltoh themna hina le 
gunna(quality) chu aneijin akimui. Pohnat na neija 
natong ahijeh in Pathen in aphungvuh in phattheina 
apen lolhinna aneijin ahi. Toh mai mai le bolmai 
maija anabol ahipoi. Lacheng le lapao va them ahi 
hi ala ledohho in aphongdoh in ahi. 

2. Gospel thu le la: 

Gospel thu le la chule lekhabu jat chuom chuom 
tadoh na lama eimite jong tunvang imachal lheh 
taovin ahi. Eimite lah a ama ama denomination - 
tichu hou a kiloikhomna hon Houbung La le Lathah 
Bu akita cheh taovin ahi. Atatdoh ho tichu publish¬ 
ers ho min chom chom hijongleh ala vang thakhat 
ahi. Vetsahnan, KCC ten Christa Houbung La tin 
masanglai a pat in labu ahin tatdoh un, tun jong 
avel vellin atatdoh jingnalai un chule KBC ten jong 
‘Houbung La Le Ladeilhen’ tin ahin tatdoh thah 
kitun, chutobangma chun ECA ten jong akitakit un 
ahi. TBA ten jong Christian labu kiti khat atatdoh 
un, ahin amin ipi sahjongleu a laho vang chu 
Houbung dangho tadoh toh thatkhat ahi. 

Gah hetding khat chu ahileh, kum 1960-1965 
sung-ah hin Christian literature jouse hi Kuki Chris¬ 
tian Church (KCC) thu neina noija anakibolngen ahi. 
Tua Houbung La ho le Lathah Bu kitia kihe hohi 
amahon ana tauchu ahijingin ahi. KCC ten Bible 
hilchet le Houbung la le Lathah Bu ho aha tadoh 
laitah’u phatsung chun Holy Bible translation natoh 
ahin pannun, Bible Society of India hotoh kithon 
PATHEN LEKHABU THENG (Kitepna Lui Le Kitepna 
Thah kigom) kiti Holy Bible ahintatdoh un ahi. 

2.1. Holy Bilble le Pu Rev. Dr. T. Lunkim: Hiche 
Holy Bible PATHEN LEKHABU THENG hi Pu 
Tongkhojang Lunkim in lungthim le tha luttah a 
paodanga kisunho adeh a Greek le Hebrew 
lekhabuho simpum’a ana ledoh a kum 1971 vella 
tadoh a anaum a ana kithenso ahi. Hiche hi Thadou- 
Kuki paova Holy Bible alhinga akitadoh na masapen 
chu ahung hitan ahi. Pathen Lekhabu Theng 
kitatdoh masapen anahijeh chun ana thupi lheh in 
ahi. Bible chu copy atam na thei channin avel vellin 
ahin tatdoh un, mipi lah a hopjal le kithejallin ana 
umin, Pathen tahsannalam le lhagaolam thudollin 
jong nasatah in ina khangtou un ahi. English Bible 
a kijih thucheng adeh a milhamho dinga hethahsaho 
bailamtah a ipaouva ihinkisim thei tah jeh un 
ihoupao itobang ham ti hetchetna ineijehun tahsan 
nalam hihen inchen khosah lampang hijongleh 
kikhelna tampi ahung umdohtan, ilungel, imithau 
chule ikhohei dan’u jong muthei tah le hetthei tah 
in kikhelna ahung umtan ahi. Hitobang tah a mipi 
ding gelkhohna a alungthim le atha, ahinkho chule 
achihna le athepna hintohdoh adeh a Pu Tongkhojang 
Lunkim ineijeh un, Pathen thangvah in umhen! 

Holy Bible ‘Thadou-Kuki’ paova lolhingtah’a 
tadoh’a ahungumtheijeh in mipi hojong Pathen thu 
hetna lam’a sangtah in ikhangtouvun ahi. Ipao uva 
Genesis apat Revelation chan-gei ikisimthei’uva ihet 
thei uhi hamphatna lentah ahi. Pu Ngulhao Litera¬ 
ture lam’a bulphut ana hi banna Pu T. Lunkim in 
Holy Bible lhingsella ahin ledoh chaihi Kuki society 
dingin vangphatna ahi. Pu Ngulhao tohbang khai 
tongchai tobang ahi. Literature lam’a machalna 
lentah le khantouna lentah in apange. Holy Bible 
mipi simtheija ahung kithenso jouva patna hi isociety 
sunguva Pathen thu lampanga lekhabu chuom chuom 
kisuo atam lheh jengin ahi. Old Testament (Kitepna 
Lui) pumpi bu somthum le ko(39) sung abonna ledoh’a 
le tadoh nadinga ichangeija lungthim le tha, phat 
chule sumlepailut dingham ti hi kiseijoulou ding 
ahi. Ichangeija, gunchuna, thohhatna, eima 
kipumpehdohna, taona toh tho-a tomngaina neitah’a 
pan ngai ham tihi seilouva het ahijenge. 
Kipehthengna le kipumpehna umlouvin thillentah 
lolhingtah in akiboljoupoi.Thadou-Kukite in Pu T. 
Lunkim a konna hitobang thilpha imu uhi ama 
chunga thilpha bolding bat lentah ineijuve. Hitobang 



Rev. Dr. Tongkhojang Lunkim 
(Fig. 10) 

thiloupi aboldoh jeh in Kukite le midang dang holah’a 
hettheitah migunche le ja umtah khat ahunghitai. 
Pu T.Lunkim hi minasa thilboltheitah le mikikheltah 
ahi. Ama le ama kigah themtah le kithunun 
themtah, le tupgil na neitah’a hinkho mang mi ahi. 

Manipur thinglhangmiho jong tribe chuom 
chuom tamtah. ium’un atamjon ama ama pao cheh 
in Bible aneijun ahi. Thadou-Kuki chate jong Pu T. 
Lunkim jeh in Holy Bible Ihingsella (apocrypha 
jaolouva) neimasa loi nam khat ihiuve. Holy Bible 
kiledoh lah’a jong kile-hoipen nei ihikit’uve. Bible 
kiledohdan chungchangthu-a mihon lungkimlou nale 
nelkalna phabep ahin seiji jeh un Pu T. Lunkim in 
‘English Bible a konna kaledoh ahipon Hebrew le 
Greek kasimma kaledoh ahi’ tinjong mipi hilchetna 
aneijingin ahi. Hijeh chun kaledoh dan English Bible 
toh navetkah ule dih nasah loudiu ahi tin aseije. 
Chule aman aseina-a chun English version a Bible 
kisun jong khu eiho-a tobang’a paodanga konna 
kilasonna kiledoh ahi tin aseije. 

Holy Bible ipao’uva lechaija aumma mipi 
simtheija tadoh’a ahung umhin Thadou-Kuki litera¬ 
ture khantou le machalna lampi semhoile 
thahhatsah in apangin ahi. Thucheng kimandanle 
athu kilhondamho hi ivetleh athah thah iboldohtah 
vangun Pu T. Lunkim paocheng le lacheng mandaan 
hi tunichan-geijin koiman atet lhah joulou danin 
aum’e. Eimi Bible ledohhon (translators) aphahlel 
nao ama achungnunna khat ahi. Hiche hin eipao 
thucheng ho-a (vocabulary) a hetgilna le thepna anei 
chu kichehtah ahi ti aphongdoh e. Lekhajem hi ahile 
Roman script ma ma a kiledoh ahitoh kilhonnin a 
spelling mandan jong Pu Ngulhao spelling mandan 
hi Pu Lunkim in jong achepi ahi. Old Testament 
sunga hi Bible chang tampi hi eiho cultural context’a 

aledoh akuodan kikhel chomlouva um ahi. Hiche 
hin literature lam'a sangtah ahina avetsah’e. 

2.2. Pathen Thutheng Bu (Holy Bible): Chukitleh 
Christian literature chungchang thua miho pan lah 
dan gahvekhom kit ute. Hiche phat lai, tichu kumsim 
1971 chun Hou’a kiloikhomna Thadou Baptist Asso¬ 
ciation (TBA) hi phudoh in ahung umin ahi. Hiche 
kiloikhomna phudet ahitoh kilhon chun Thadoupao 
Bible Society Auxiliary Branch of Trinitarian Bible 
Society khat Motbung khopi a anakiboldoh in ahi. 
Hiche Society chun New Testament - Kitepna Thah 
hi London na kum 1973 vel chun Trinitarian Bible 
Society ahin tasah un ahi. Gah het ding khat chu 
ahile hiche Bible kitadoh theina dinga hi Pu 
Thangkhochon Thomsong lamkaina noija review ana 
kibol ahi. 

Pu Tonkhothang Kipgen chu TBA President 
masapen ahunghi in, hiche toh kilhonchun Bible 
translate (ledoh) bolla tadoh ding hi lungtup thupi 
pen khat chu ahunghitai. Hiche Thadou Bible project 
natoh machalna ding dei najallin pan nasatah 
ahinlau vin ahi. Chujongleh Thadou Christian Lit¬ 
erature Society tin kiminvo nading khat ahinphut 
doh un, hiche society noija chun Holy Bible chu 
King James Version dungjuiyin ahin le pantaove. 
Bible le-a anapangho chu: 1. Pu S.L. Palal, 2. Pu 
Vumkam Kipgen, 3. Pu Songkhohao Kipgen, 4. Pu 
Letkhoseh, 5. Pu Thangpu Kipgen, 6. Pu Seikholam 
Sitlhou, 7. Pu Dr. D. Singson, chule 8. Pu Rev. 
Thangkholet Kipgen B.Th. B.D. ahiuve. 

Thadou Baptist Association Houbung hon hiche 
Bible project alolhin theina dingin tanglouvin taona 
in anageldoh jingun ahi. Pontho le lungnengtah a 
akipeh doh na jallun hiche Bible chu lechai jin 
anaume. Ahin vangset umtahin eiho lah a Thadou 
le Kuki kiti thucheng jeh a kihetthemtomona ana 
um jeh chun, Bible chu ana kitat doh thei tapoi. 
Bible Society of India (B.S.I) ten jong thil umdan 
chu ana hethem tapouvin, Bible chu tadohlouva ana 
um keo hilouvin B.S.I te toh jong anakikhen kit nalai 
un ahi. Ahin kumsim 2002 chun Thadou Houbung 
lamkai hole Bible Society of India te ahung 
kihoumatto thei kitphatun Bible kiledoh a tadoh ding 
thilgon kinei chun phatna lam amano pankittan ahi. 
Thilkhat chu boldoh tange itia tupna ineile alampi 
chu aumsa ahijinge. B.S.I ten jong Thadou Kuki nam 
mipi hon Bible kiledoh a tadoh ding angaichat ule 
angalel dan-u chu aheovin ahi. Chujongleh masanga 
Bible tadoh louva anaumlona ajehho le thil umdanho 
jong ahin hethem taovin ahi. Hiche toh kilhon chun 
TBA ten Manipur Baptist Convention (MBC) a taona 
lekha ana pelut un MBC Executive Council in jong 
seikhomna ana nei un hiche toh kilhon chun 
phatsahna (recommendation) lekha chu B.S.I te ana 
thot un ahi. Hitichun B.S.I Translation Advisory Com¬ 
mittee, Shillong chun nopna le tadoh ding phasahna 
ahinpetaove. 

Hiche Bible project athah tah a kipat kit theina 
dingin B.S.I lamkai hole Thadou Kuki houbung sunga 
lamkaihon lungthim le tha tampi tohdoh pumin 
kihoukhomna mun chuom chuom-ah ana nei-un ahi. 
Hiche kihouna munho tichu - Motbung le MBC Con¬ 
ference Hall a ana nei naova hin Thulhun Thah (New 
Testament) tadoh masat ding chule abanna Holy 
Bible apumpia tadoh dingin kinoptona jong 

ananeiyui. Hiche kihouna thulhuh dungjuichun com¬ 
mittee khat semdoh in aumin, hiche a Chairman 
dingchun Rev. Thangkholet Kipgen, Executive Sec¬ 
retary, TBA chu lhendoh ahitai. Pu Rev. S.L. Paocha 
chu translator dingin akilhengdoh in ahi. Rev. 
Thangkholet lamkaina in Biblekiledohsa chu review 
(velvet) ahung kibollin chule lephat thei chan ahung 
kile pha kitnin ahi. Hiche review kibol ahungkichai 
phat chun Thulhun Thah chu tadoh in ahung umtai. 

Abannin Holy Bible jong apumpia lechai ahitoh 
kilhonnin tadoh ding tohgon chun machal na lam 
amano toh kilhonnin, Motbunga Thadou Christian 
Centenary loupitah a anakiman sung Ollha nisim 
11-14, 2008 chun thanop le kipa umtah in thenso 
na anaumin ahi. Pathen thangvah in umhen. Halle¬ 
lujah! Hiche Bible chu PATHEN THUTHENG BU tin 
amasapa toh kikhejep in ahungkitatdoh e. Pathen 
lekhabu theng kiledoh thah le kitatdoh thah ahijeh 
chun mipin kichoh loija simding thanopna sangtah 
aneiyu toh kilhon chun, thensona kin ahung kichai 
jin, kikhopna Hall pamlama lekhabu kijohna mun a 
chun mipi tamtah akitit jengin, anikho ma ma chun 
copy sangni tobang kitat doh chu abonnin mihon 
akichoh chai paijengun ahi. Thadou Kuki chate 
mitlhi longa ataona chu Pathen in donse louvin 
akoipoi. 

3. Lekhajih le sut a konna kikhelna hung umdoh 
phabep: 

Ipao uva lekha kijih le kitatdohho a konnin 
vannoi leiset thilkidang le thukidangho ikisimdoh 
theitao vin ahi. Chubannin vannoi leiset khantou 
machalna thilpha tamtah le kihilna thei thil tamtah 
eikomu peh thei un ahi. Thadou-Kuki paova kisodoh 
lekhabuho a konnin eimiten hetna le themjilna 

English (sappao) khel khel hilouvin jong ineithei 
taovin ahi. 

Chunga kiseithuho toh kitoh dingin 
gahveleuhen, kum 30-40 masangchun thinglhang 
eimi khoho-a themjilna mun (Government School) 
ho ana um masangchun khosunga lekha simthei le 
jihthei ho chun a-inmun uva sikul (school) ana 
boljiuvin, nungah gollhangho chu nilhah le 
anakaijiuvin alii. Hiche chu ‘jan sikul’ (Night School) 
tin anaki he e. Hiche sikul hi khosung khanglai hon 
aphat chompi thei lheh un ahi. Hiche jan sikul a 
konnin mitamtah in labu le Bible akivetthei un chule 
aloi apai, a-u anao kholgamla a chengho jong chithi 
athot thei un ahi. Tun vang eimikho jouse tobanga 
LP le UJB school aum gamtan ahi. Gah het ding 
khat chu ahileh hitobanga lekha anakithotto thei 
masangun kihetto le kijahmatna dingin thiljat 
chuom chuom ana mangun ahi. Vetsahnan, eimiten 
Saapkangte (British te) gaal a 1917 kum a inasat 
dingkon u chun alhang alhangah eimite chenna 
munho a chun Thingkho le Malcha’ ana kanbeh un 
aban ban in ana kipeson to un ahi. Hiche hin 
iseimasah bangun thukhoh dan ahiloule gaal umding 
ahilouleh gaal kipanding ti vetsahna ana hi in ahi. 
Hiche gaal chu Thadou Gaal tin hetnin ana umin 
abanin British Indian Government in ‘Kuki Rebellion' 
tin eina jihlut peh un, abannin eimi lekha them 
hon Kuki War of Independence ahilouleh Anglo-Kuki 
War tin ahin minsah kit un ahi. 

3.1. English (Saappao) va anakijih Pathen thu 
eimi Bible thu hethem (theologian) hon milhamho 
hetdinga Thadou-Kuki paova aledoh uhin alhangpi 
in Christian khat hinkho manding dan le chonchan 
dingho tampi eikomupeh un ahi. 

3.2. Tulai khangthah ho adeha munpi le tolpi a 
um Saappao a lekha simho in paogil lagil, gollui 
chonna khanna, inchen khosah, khochen vengchen, 
man le muol, ipu ipa ten ana chepiu danho helouvin 
a umgamtaovin ahi. Hicheho hetna dinga lekhabu 
muthei le simthei a kisodohho hin literature lama 
khantouna keo hilouvin gollui chondan, paotah le 
lapao ho hi itobang ham ti eisenkhenpeh thei-un 
ahi. Hetding khat chu ahileh ipu ipate chondanho 
le paogilho hi mikhatnin akam’a aseija aseijouse 
melchih jing thei le hetjing thei ding dan ahipon 
lekha a jihdohle tadoh’a aumhin, thiljih na lam'a 
eikhantousah uvin ahi. 

3.3. Bible English paova kisun hethahsaho ad eh 
a King James Version hihenlang adang dangho 
hijongleh Thadou-Kuki paova akiledoh a lekha 
simtheijousen bailamtah’a akisimthei cheh u-hin 
tahsa le lhagao lam a jong nasatah in hinkho 
kikhelna aumin ahi. Christian himasaho dingin jong 
Pathen tahsan na lama jong nasatah in machalna 
ahung hitai. Gah geldoh dinga pha khat chu ahile 
Bible ana kilemasaho ahin akilekhel le akiledih lou 
ana umsao sao ve tin iheuvin, khonunga hetdoh 
ahitoh kilhonnin suhdihna tampi aumin, athah tampi 
jong tadoh ahibe in ahi. Hou a kiloikhomna chom 
chom hon Bible ahin thah ta dohho ivetleh eipaova 
thucheng kisemdoh be le kilamdoh be atam in hiche 
hin eimi vocabulary tichu paocheng kimanna 
atamsah be in literature lama khantouna khat ahi. 

Bible kiledoh jouin Thadou-Kuki paova Pathen 
thu lampanga lekhabu hinjih’a hintatdohho ivetleh 
Bible la thucheng le lacheng kimangho a kon ngen 
tobang ahi. Pathen thu tilouva lekhabu dang dang 
kisodoh ho jong ivetleh a lhangpi in Bible a thucheng 

le spelling kimandan toh kitoh a kipansa-a kimangen 
ahi. Mitampi in a spelling mandan hi kheljep dingin 
pha asa un ahivangin tuchangeija lekha kijih danho 
ivetleh alhangpi in Bible spelling ngen ichepiu vin 
ahi. Alangkhatna a spelling hi dihmo kisa jep jongleh 
asimho eimi ahijeh in akiboibehset pon, jat danghon 
vang asimtenguleh o kai jat chuom chuom in apotdoh 
sah un abangkom leh adih lou thucheng asodoh sah 
jiu vin ahi. Ahin iseima bangun eimihon asim 
tenguleh eipao ahijeh in aboipon ahi. 

3.4. Pu Dr. G.G. Crozier hin “British and For¬ 
eign Bible Society” te a konna Thadou-Kuki paova 
Bible adeh a Kitepna Thah ledohna dinga phalna 
aga thumdoh a konna Pu Dr. Crozier le a inneipi toh 
Pu Ngulhao Thomsong hin Kitepna Thah (New Tes¬ 
tament) ledohna ahin patnu ahi. Bible kiledoh hin 
Pathen thupha seiphong naleh lhagao mangthah ding 
tamtah puilut in aumsah in ahi. Thadou-Kuki paova 
Bible ahungkileh doh a patna inam sunguva thil 
kikhel ho phabep achom lamin tahlang kit ute: 

Lekha sut/jih le sim ihungkithem chuh 
panthei tauvin ahi; 

Pathen dihtah ihinhedoh uvin doi le ai hou 
(houdihlou) pailhah in aumin ahi; 

Themjilna lam ahungmachal toh kilhonnin 
lekha ihinkisut theiun iheng ikomtoh lekha 
ikithotto thei-un ikiheto theitaove; chule ilung 
mit u ahung hahdoh in, iching taovin nam 
khangtou ho jong ihin tet thei taovin, hiche 
jeh chun alen alal jong ihung umdoh taovin 
ahi. 

Ipao’uva Bible ihin simthei phatun, thiltampi ihin 
hetaovin, thilpha simjoulou tampi imudoh un, 
themjilna lam masotna, inchen louchen thudol a 
kikhelna, chondan khandan kikhelria, sille chen 
lamma kikhelna, chule thenna lam khohsahna 
ahung umdoh tan ahi. Hiche jeh chun Pathen ihin 
hou uva konna hi lekhajih jong hungkhangtou le 
hunghat pan ahi kitile seival hi ponte. Hitobang 
thilpha simjoulou phatthei channa hi Pathena kon 
tilou adang aumpoi. Hiche phat chomkhat sung 
Pathen ihinhou uva patnahi lhagaova hinna ineiju 
keu hilouvin chunga kiseisa banga tahsalam 
thudollin jong ilahuva khantounaleh malchalna 
tampi ichanthauvin ahi. 


Donbutding thudohho (Textual Questions) 

A. Very Short answers: 

1. Lathah Bu mindang chu ipi ana kiti em? 

2. Milong kiti hi koiho kiseina ham? 

3. Holy Bible kitatdoh masa leh kitatdoh nunung 
aminvona/ (title) kisahna cheh sunnin. 

4. Holy Bible itih kum’a kiledoh chaija tadoh a 
um ham? 

5. Christian literature machalle khantou 
nadinga KCC te pan lah dan nahet sunnin. 

6. Holy Bible ‘Pathen Lekhabu Theng’ hi ipi 
lekhajem mangcha-a ana kiledoh’a anakitatdoh 
ham? 

B. Short answers: 

1. Lathah Bu hi-na le chawnna na het sunnin. 

2. Iti lamdol’a Pathen thu lam’a Lathah hi 
kikhantou pi thei em? 

3. Ichan geija Pu Palal in Devotional Literature 
lam’a mun anei em? 

4. Pu Rev. Dr T. Lunkim itobang mi ham? 

5. Pu Rev. Dr. T. Lunkim Holy Bible ledoh dan 
nahet sunnin. 

6. Jan sikul (school) umdan nahet sunnin. 

Long answers: 

1. Lathah Bu thuneitah ahina nahet sunnin. 

2. Pu SL Palal hinkho le anatoh nahet sunnin. 

3. Lekhajih a konna eimi society sunga kikhelna 
phabep nasimdoh sunnin. 

4. PATHEN THUTHENG BU kiti Holy Bible athah 
kiledoh na chung changthu, lekhabu a 
nasimdoh le nahet dungjui in sunnin. 

5. Lathah Bu alhahsamna ipi ham? Nangma 
hetdol ipi ham? 

SIMMUN - IV 

Christian le Secular lekhabu kisodohho: 
(Contemporary Literature) 

India in 1947 a chamlhatna amutoh kilhonnin 
India sung munchuom chuom leh sahsolam gamkaija 
jong gamsung thule la ahungnomtan, chamna le 
bitna jong ahungumdoh toh kilhonnin thepna le 
chihna masotna lampang’a mi akisaboithei tan ahi. 
Nampi chihna le thepna lam’a akhantou theina dinga 
hi gamsunga political dinmun jong adet ngai ahi. 
India in chamlhatna ahinnei toh kilhonin, Manipur 
jong phatchomkhat jouvin Meilhei lengpan India a 
jao tang’e ti nopna soi aboltoh kilhonin Part ‘C’ state 
khat in ahungumdoh in gamsung (political) dinmun 
jong ahoicheh cheh jengin, hiche toh kilhon chun 
eimi hon jong themjilna le lekhasut na lam’a ilungu 
le ithao ipan thei-un ahi. 

Kumsim 1947-1990 sunga lekha tarnpi jih le sut 
iha bol vangun ahin literature khantouna ding among 
monga kijih hi atambehset pon ahi. Literature 
khantounna dinga hi- Prose, Poetry, Play/Drama, 
le Short Story ho lhingkeija neingai ahi. Prose hi 
thusim ahilouleh thiljih jatchuom chuom ahin 
hicheho chu eimiho thiljih nalah’a aumthounan ahi. 
Prose hin semthu thiljih (fiction) le thilsoh ahilouleh 
thusim tah tah (non-fiction) ahuop in ahi. Poetry jong 
hi imadang ahipon guollui jaila hihen tukhanga 
lunglenlaho hihen Pathen vahchoinala khutsutho 
hijongleh Poetry in ahuop soh theije. Chuban leh 

Poetry lama’a seidinging gospel la ngeitah tah 
(Houbungla le Lathah) kisemho jong apangtheijin 
ahi. Hitobanga la jat chuom chuom tampi ineijeh’un 
simlai text book semho dingin poetry lam’a boina 
aumpoi. Ahin eimiho lekhajih dan ivetleh drama/ 
play, ahilouleh short story kiti ho hi aumlou tobang 
ahi. 


English literature ivetleh Shakespeare in drama 
ahilouleh play jat chuom chuom anajih in, a thiljih 
ho ana thupi jeh in ama khang chu ‘golden age of 
literature’ tin jong akiminsah in ahi. Shakespeare 
in poetry, prose, drama tampi anajih in ahi. Poetry 
jat chuom chuom aijihho chu- sonnets le sonneteers, 
Erotic poetry tiho ahin, chule prose a dingin- essay, 
philosophical poetry le adang dang ahin, chule drama 
jong subject chuom chuom-theatre le stage a 
thoding, comedy, tragedy tiho hi ajih in ahi. Chule 
Short story hi mikhatnin thusim khat chom cha cha- 
a ajih khu kiseina ahipon, thusim semthu’a hichu 
ham le pao ngeitah’a jihdoh’a mipi kiloikhomna ding 
hihen mimal hinkho-a ding hijongleh achomlam’a 
thil phachomtah kihilna theitah ahung hi doh dinghi 
short story akitilona chu ahi. 

Thadou-Kukipaova kumsim 1947-1990 chan- 
gei’a lekha anakijihho hi phachomtah ahitan 
anavekhom kit ute. India zalen jou a pat eimiho 
sunga jong lekhajih leh lekhabu kisodoh 
ahungmachal lheh jengin literature lam’a khantouna 
lentah inei un ahi. Lekhabu kijih a kitatdohho ivetleh 
Pathen thutoh kimatna kisem doh atamjo ana 
hijingin chule paocheng mandan le spelling jong 
Bible a tobangin bou ihin mang un ahi. Lekhabu hi 
atamin moh tamjongleh gunna(quality) aumlouleh 
khantouna ahidehpoi. Eima culture a kisun phabep 
inei taovin hiche holah’a gahhetthei pen tah chu - 

Pu Ngulseh Hangsing in ajih Thadou Labu’ le Pu Dr 
Letkhojam Haokip in ajih Thempu Ho Thu’ hi ahi. 

Thadou-Kuki paova lekhabu kijih a kitatdoh 
tapou pou tunichan gei in tampi aphatan, lekhabu 
jihho - alekhabu min le akumho anoija hin aban 
ban in akipei. Lekhabu hopkhen dan hi jat thum in 
akipei. 

1.1. Kumsim 1947-1970 chan-gei (kum somthum 
lethum sung), 

1.2. Kumsim 1971-1990 chan-gei (Kum somni sung) 

1.3. Kumsim 1991 a pat lekhabuho 

1.1. Kumsim 1947-1970 chan-gei: 

BIBLE LE PATHEN THU KIJIHNA 
LEKHA BU HO 


(Christian literature) 


Author/Trans. /Editor 

Title 

Year 

1. S.T. Henpu 

Kisatna Theng 

1954 

2. K.C.E. Nagaland 

Bible Thusim 

1955 

3. Limjathang 

Bible Sim Kithopi 

1955 

4. Jilkhothang Lunkim 

Longlhen Bu 

1955 

5. Mangkho Thomsong 

Hebrai Hilchet 

1957 

6. Seikholet Singson 

Baptist Thusim 

1958 

7. Mangkho Thomsong 

SS Khutchoi Bu 

1958 

8. S.T. Henpu 

Pastor Ho Simding 

1958 

9. Seikholet Singson & 
Tongkhojang Lunkim 

Houbung Kivaipoh 

1958 

10. Mangkho Thomsong 

Genesis in Thadou 
-Kuki 

1961 

11. Hnekhosei Lhangum 

Lahchawm 

Thului Bu 

1961 

12. S.T. Henpu 

Thuphon Hilchet 

1961 

13. Ngamkhoneh Kipgen 

Bible Thumakai 

1964 

14. Tongkhojang Lunkim 

Solchah Hinkho 

1964 

15. Tongkhojang Lunkim 

Pakai Jesu 

1964 

16. Tongkhojang Lunkim 

17. Tongkhojang Lunkim 

18. Tongkhojang Lunkim 

19. Tongkhojang Lunkim 

20. Asong Singsit 


21. S.T. Henpu 

22. Khupzapao Singson 

23. Mangkho Thomsong 

24. Satkhosei Thangeo 

25. Th. Thangkhoehon 

26. Mangkho Thomsong 

27. Thanglut 

28. Khupzapao Singson 

29. Bible Society of India 
(B.S.I.) 

30. Mangkho Thomsong 

31. Vumkam Kiipgen 

32. Johnson C. Weybum 

33. Mangkho Thomsong 

34. Thangkhopao Sitlhou 

35. S.K. Loukhosei 

36. S. T. Henpu 

37. NEICC 

38. NEICC 

39. All India Sunday Sch. 
Union 

40. All India Sunday Sch. 
Union 


John Hilchet 1965 

Solchah Paul hinkho 1965 

leh a Lekhathot ho 
Christian le 1965 

Houbung 

Christa le Houbung 1965 

Huhinga umna 1965 

dinga ipi kabol 
ding ham? 

Thudih khendihna 1965 

Bible Tahsan 1965 

Jesu Thusim 1965 

Christian Insung 1965 

Tengol 

Chapang Bible 1966 

simdan 

Kross chunga thu 1966 

sagi 

Na penthah tei 1966 

ding ahi 

John Hilchet 1966 

Amos in Kuki -by 1966 

T. Lunkim 

Sunday ahiloule 1967 

Sabbath 

Vannoi Vah 1967 

Jesu Thusim 1967 

Thessolonika 1968 

hilchet 

Sermon Kithopi 1968 

Bible Thubul 1968 

Ephesia Hilchet 1968 

Samuel (comic) - by 1968 

Sehngul Doungel 
Joseph (comie)- by 1968 

Haujakam Chongloi 
Sunday School 1968 

simpat bu-I 

Sunday School 1968 

simpatbu - II 

41. All India Sunday Sch. Sunday School 1968 

Union simpat bu - III 

42. Tongkhojang Lunkim Keima Tahsan 1969 

42. Asong Singsit Kolossia Hilchet 1969 

43. Th. Thangkhochon Chapang Bible 1969 

simdan-II 

44. Kuki Chistian Council Chapangloi Sunday 1969 

School simmuri 
Simpat bu - 
Simeon Hangsing 

45. Kuki Christian Council Kangdong Snday 1969 

Sch. Simmun simpat 
bu- by T. Lunkim 

46. Thangsum Luke Hilchet 1969 

47. S.T. Henpu Philippi Hilchet 1969 

48. S.T. Henpu Ephesia Hilchet 1969 

49. Nelson Ngulkhopao Christian ten Sabbath 1970 

anitdiu ham? 

50. Helien Kipgen Chapang Bible 1970 

simdan III 

51. Helien Kipgen Galatia Hilchet 1970 

52. Helien Kipgen Timothy Hilchet 1970 

53. Doujapao Haokip John I, II, III Hilchet 1970 

PATHEN VACHOINA LA (Hymns) 

1. Kuki Christian Kuki Christian 1951 

Endeavour Khutchoi Bu 

2. Sehkholun Singson La Kihilna 1966 

3. Seikhojang Doungel B.Y.F. Khutchoi Bu 1968 

LAKOI LA HO (Indigenous folk songs) 

1. Mangkhohen Sitlhou Lenchonghoi 1953 

2. Thongkhohao Haokip Lakawila 1960 

3. Ngulseh Hangsing ThadouLabu 1961 

HETNA PHA LEKHABU CHUOM CHUOM 

(Socio-educational text books) 

1. Lalseh Kipgen Thadou-Hindi-Work 1954 

book 

2. Lalseh Kipgen Thadou-Hindi 1954 

Translations 

3. S.L. Lunneb 

Lekhabul Thah 

1955 

4. S.L.Lunneh 

Chapang Simtel Bu 

1955 

5. Sehkholeun Singson 

Simtel Bulaai 

1955 

6. Sehkholun Singson 

Leichung Thu 

1955 

7. Thongkhopao Haokip 

(Geography) 

Neichawng 

1956 

8. S.T. Henkam 

Thadou Tahchin Bu 

1960 

9. Asong Singsit 

Thucheng Bu 

1960 

10. Mrs Chongneilam 

(words books) 

Thadou Part II 

1960 

11. Ms Chongneilam 

Thadou Part III 

1960 

12. S.T. Henpu 

Thutah Thuhil 

1963 

13. Sehkholun Singson 

Thadou Paodih 

1963 

14. L.B. Hatkholam 

Juibu (grammar) 
Kangthah La 

1964 

15. Th. Thangkhochon 

English to Thadou 

1966 

16. Letkhoseh Kipgen 

Dictionary 

Khantouna Thilgon 

1967 

17. Thangsum 

Christian Pychology 

1967 

18. Text Book Production 

Kuki simpat buthah 

1970 

Branch, Directorate 

for class A 


of Edn. Nagaland 

GOLLUI THUSIM/LASIM, THIMTHU LE JAILA LEKHABU 

HO(Indigenous history, fables, folklores, etc.) 

1. Henkhosei Lhangum 

Lahchom Thuluibu 

1957 

2. Sehkholun Singson 

Thuguijan 

1960 

3. Neikhokim Kipgen 

Nungah Masah Ho 

1962 

4. Jamkithang Sitlhou 

Thadou puchon pachon 1967 

5. Letkhohao Sitlhou 

Gollui Valpakang 

1967 

SEMTHU 

THUSIM (Novels) 


1. lhaiTgkh(x:lionl' ; :ior:isoiig 

Lunmang Lunghel 

1962 

2. N. Haoneikhup 

Sanakhang 

1963 

3. K.L. Helthang 

Chinnu le Amang 

1968 

PATHEN THU TOH KISAILEKHABU JAT CHUOM CHUOM 


(Socio-religious books, journals) 


1 . 

Paojahao Hangsing 

Nagaland KBA 

1966 

2. 

All Nations/Publishers 

Mihemlung 

1967 

3. 

Upper Room Ministry 

Indan Chungung 

1967 

4. 

J. Haokip 

Christian Inko 

1968 

5. 

Satjasei Thadou 

Motbung Jubilee 

1969 

6. 

C. Haokhothang Haolai 

Leanmoul vaalpah 

1970 

7. 

Miss Mary Hegg 

Pathen... alhungtai 
-translated by 

1970 


Lhunjangam Lhungdim 

Bible le Hymn book ho kitadoh 1947-1970: 

India in zalenna amu to kilhonnin Pathen vahchoina 
laho (Congregational hymns) Thadou-Kuki paova 
ledoh in aumin ahi. Hiche phat laihin secular 
lekhabu hole Pathen thu le avahchoila tampi tadoh 
in ahung umpan tan, ahin hoiche joh tam jo-em ti 
vang hetchet ahipoi. Hiche phat laihin Kukite lah’a 
mihiem atamjo lam Christian ihunghiu to kilhonnin 
Pathen lekhabu theng le avahchoilaho tampi jong a 
mihem ahungpunbe to kitoh in tamtah tadoh in 
aum’e. Thadou-Kuki te lah’a Hou’a kiloikhomna a 
lenpen ho lah’a khat- Kuki Christian Churches (KCC) 
ten Houbung La le Lathah Bu tampi anatatdoh un 
ahi. Hiche phat lai ja Christian literature lekhabu 
anakitatdoh hohi amaho tadoh ngen tobang ahi. Ahin 
tunvang kiloikhomna KBC, ECA, TBA chule adang 
dang hon jong Houbung La le Lathah Bu akitacheh 
taovin, ahin koi kiloikhomna in taitdoh jongleh 
asunga la le thu umho thakhat ahin hapbe le lahdoh 
aha-umdehpoi. 

1.2. Kumsim 1971-1990 chan-gei : 

CHRISTIAN LITERATURE: 

Bible le Pathen thu jat chuom chuom ho 


Author/Trans./Editor 

1. John Bunyan 


2. Paojahao Hangsing 

3. Kuki Christian Council 


4. Seikhoseh 

5. Homer Dun 

6. Oswald J. Smith 

7. S.T. Henpu 

8. B.S.I. 

9. B.S.I 


10. Vumkhojam 

11. Tongkhojang Lunkim 

12. Seikhongam Gangte 

13. B.S.I. 

14. Seikhongam Gangte 

15. Seikhongam Gangte 
and Hawlngam Haokip 

16. Hawlngam Haokip 

17. Seikholet Singson 

18. Lamkholun Kipgen 

19. Seikhopao Chongloi 

20. M. Haokhothang 

21. H. Haokhothang 

22. Dongkhothang Singson 


Title 

Year 

Pathen Lam jona 
Christiankholjin 
rnachal (milimbu) 
translator, T. Lunkim 

1971 

Pakai khomuh a chun 

1971 

Khangdong SS simmun 
translator, Yangthong 
Haokip 

1972 

Houbung Christa... 
thilbol 

1972 

Pakai to Chenkhom 

1972 

Pathenin ei 
huhhingnao chu 

1972 

Galatia Hilchet 

1972 

Pathen heng jonte 
lampi... 

1973 

Mathew (Gospel) 
translated by 

T. Lunkim 

1973 

Chritsian Endeavour 
labu 

1973 

Khangdong SS Bible 
simmun bu3 

1974 

Chapang S S labu 

1974 

Joseph translated 
byT. Lunkim 

1975 

Genesis a limho 

1975 

Genesis Hilchet 

1975 

Christian Neichin 

1975 

Christiante... natoh 

1975 

Leng Herod huon 
choupa 

1975 

Christmas Chibaiboh 

1976 

Gollhing SS Bible 
simmun bu3 

1976 

Gollhing SS Bible 
simmun Bu 2 

1976 

Chrisitian houkhombu 

1976 

23. Deikhongam Gangte Christian kihetchetna 1976 

24. Ngulkhothang Haokip Bible Meivah 1976 

25. B.S.I. Huhingpu Jesu 1977 

26. Miss Quy. Lily Pathen natoh kidang 1977 

ho-2,tmsltr -T. Lunkim 

27. Miss Quy. Lily Pathen natoh kidangho 1977 

- II, tmsltr - T. Lunkim 

28. Miss Quy. Lily Pathen natoh kidang 1977 

ho-III, trnsltr-T.Lunkim 

29. Seikhongam Gangte Adam’a pat Moses gei 1977 

30. Seikhongam Gangte Kipattil thusim 1977 

31. Seikhongam Gangte Abram, Isaac le Jacob 1977 

32. Seikhongam Gangte Joseph, job chule Moses 1977 

33. Seikhongam Gangte Gamthip’a... kidang ho 1977 

34. Seikhongam Gangte Joshua pat Solomon gei 1977 

35. Seikhongam Gangte Christian Insung 1977 

36. Seikhongam Gangte Kipana Thupha.... 1977 

37. Singurd Bratlie Kiloikhom 1977 

38. Seikhongam Gangte Gamtep gam Kilo 1978 

39. Seikhongam Gangte Gamtep gamma thu.... 1978 

40. Seikhongam Gangte Israel te leng masaho 1978 

41. Seikhongam Gangte David le Solomon 1978 

42. Seikhongam Gangte Kinepna thuthot 1978 

43. Vumkhojam Christa vannoi vah 1979 

44. Lhoupu Christa Houbung 1979 

thusim 

45. Paojahao Hangsing Thusim le labu 1979 

46. Bishop JIM (USA) “Christa ana ...” 1979 

translator T. Sah-um 

47. Doujapao Haokip Genesis Hilchet 1979 

48. Sokholun Christian Doctrine 1979 

49. Seikhongam Gangte Lengho le Themgao ho 1979 

50. Seikhongam Gangte Lengho lekhabu thusim 1979 

51. Seikhongam Gangte Themgao ho thusim 1979 

52. Seikhongam Gangte Hebrew ho dia.... 1979 

53. Seikhongam Gangte Tahsanna mihang.... 1979 

54. Seikhongam Gangte Taona lamkai 1980 

55. Jamjatong Lhungdim Beginner SS Part III 1980 

56. Seikhongam Gangte Exodus Hilchet 1980 

57. Vumkhojam Rapture and Second... 1981 

58. Jangkholam Bethlehem ahsi 1981 

59. Mrs. Thuomi Insung salvah 1981 

60. Tongkhojang Lunkim Kuki Christian Church 1982 

61. Tongkhojang Lunkim Namtinin Christa.... 1982 

62. Tongkhojang Lunklm Houbung khutchoi bu 1982 

63. Donkhothang Singson Houbung tliusim 1982 

64. Thangkhochon 1982 SS Simmun 1982 

Hangsing 

65. Yangthong Haokip Hinkhoa thupeh.... 1982 

66. Yangthong Haokip Pathen toh chen.... 1982 

67. Yangthong Haokip Lhacha...khohpen 1984 

68. Lhunkholet Rom Hilchet 1984 

69. Seikhongam Hangsing First Corinth Hilchet 1985 

70. Seikhojang Doungel Kiging jingun 1985 

71. Vorah Shipstone Christa a khantou 1985 

komzing S.S simmun 
vol. I, tmsltr- Thien 
Haokip 

72. Mrs. Niangpi Singson Christian...mopohna 1985 

73. Helkholun Hangsing Gamthip gam 1985 

74. Christian Education Council of India 1985 

Christa a khantou 
khomzing S. S. 
khangdong loi vol. I 

75. S.T. Henpu John Hilchet 1985 

76. Thangchungnung Solchah thilbol hilchet 1985 

77. Vumkhojam Christmas Sermon 1985 

78. Lhoukholal Sitlhou I-II Korinthian Hilchet 1985 

79. Lhoukholal Sitlhou Gal.Eph, Kol, Phi, hilchet 1986 

80. Lhoukholal Sitlhou I-II Thessolonika hilchet 1986 

81. Thankhothou Changsan Cross lhacha som 1986 

82. Tonkhojang Lunkim Houbung semtoh 1986 

83. Dongkhothang Singson Amahon Pakai 1986 

akimupiuve 

84. L. Seikholen Pathen ....chapang 1986 

hinkho 

85. Christian Education Christian a khantou 1986 

Council of India ... .vol.2.translator- 

(A Deptt. of NCCI) N.Lhungdim 

86. Christian Education Christian a khantou .... 1986 

Council of India S.S .Gollhing loi vol.2 

(A Deptt. of NCCI) - translator-N.lhungdim 

87. Jangkhai Touthang I, II, III John. 1986 

Jude Hilchet 

88. Ngamjalhun Christian Insung 1986 

semphatna 

89. Thangjaleng II Corinth Hilchet 1986 

90. Yangkholal Haokip Kangdong...Paul 1987 

hinkho thusim 

91. Dongkhothang Houbung thusimbu 1987 

Singson nina 

92. Christian Education Christian a khantou 1987 

Council of India chehding, Gollhingloi 

(A Deptt. of NCCI) vol 3. translator 

N. Lhungdim 

93. Jangkhai Touthang Pathen natong Kithopi 1987 

94. Jangkhai Touthang Ephesia lekhathot 

hilchet 1987 

95. Tongkhojang Lunkim Christian Lhacha 

natoh 1987 

96. Robert E Colman Kipana thupha ... 

Pakai tohgon 1988 

97. Dongkhothang Singson Houbung thumbu 

thusimna 1988 

99. Dongkhothang Singson India Houbung thusim 1988 

100. Ngulkhohao Lhungdim Mihem Hinkho 1988 

101. Thangkhochon Hangsing Rome Hilchet 1988 

102. Daniel Y. Haokip hrista sepai hangsan ho 1988 

103. Jamkhohen Lotjem Christian Insunga 

mipate mopohna 1988 

104. Robert B. Thomson Galsatpa taona translator 

M Haokhothang 1989 

105. Thuphon Hilchetna T. Jaangkhokhai 1990 

106. Dr D. Singson Pakai Jesu hungkit 

ding thusim 1990 

107. Rev N. Lhungdim Houbung Lhacha 

Kichuhna Bu 1990 

108. L. Seikholen Christian Education 

(Kuki) 1990 

HETNA PHA LEKHABU CHUOM CHUOM 
(Socio-educational books) 

Serial 1-10 anoija lekhabu ho hi Text book Pro¬ 
duction Branch, Directorate of Education, Nagaland 
in ana tadoh (Publish) ahi. 


Author/Trans. /Editor 

1. B.B. Kumar 

2. B.B. Kumar 

3. B.B. Ghosh &B.K.Das 

4. B.B. Ghosh &B.K.Das 

5. B.B. Ghosh &B.K.Das 

6. B.B. Ghosh &B.K.Das 

7. B.B. Ghosh &B.K.Das 

8. B.B. Ghosh &B.K.Das 

9. B.B. Ghosh &B.K.Das 

10. B.B. Ghosh &B.K.Das 

11. Mrs. Boisi Hangshing 

12. Thangkholim Hangsing 

13. Thangkholim Hangsing 

14. Vumkam Kipgen. 

15. Vumkam Kipgen 

16. Vumkam Kipgen 

17. Vumkam Kipgen 

18. Vumkam Kipgen 

19. Vumkam Kipgen 

20. Lenkhokam Singson. 

21. Lenkhokam Singson 

22. Lenkhokam Singson 

23. Lenkhokam Singson 

24. Thangkhup Kipgen 

25. Hoatinlen Singsit 

26. Thangkam Singson 

27. Seiboi Singsit 

28. Seiboi Singsit 


Title Year 

Chihgil simdohbu 
khatna 1972 

Chihgil simdoh bu nina 1972 
Thil simthah-III 1972 

Thil simthah-IV 1972 

Simding bu Class A 
a ding 1972 

Simding bu Class B 
a ding 1972 

Simding bu Class-I 1972 

Simding bu Class-II 1972 

Simding bu Class-Ill 1972 

Simding Bu Class-IV 1972 

School Chapang 
Dictionary 1972 

Simtilbu (Primer) 1972 

Lalhieng 

(Nursery Rhyme) 1972 

Simtel bu I (Arith) 1972 

Simtel bu II (Arith) 1972 

Simtel bu III (Maths) 1972 

Simtel bu IV (Maths) 1972 

Simtel bu V (Maths) 1972 

Science bu II 1972 

Thuguijan bu I (History) 1972 

Thuguijan bu II 1972 

Thuguijan bu III 1972 

Thuguijan bu IV 1972 

Lhangpi thu bu I 
(social studies) 1972 

Lhangpi thu bu II 1972 

Lhangpi thubu III 1972 

Science bu I 1972 

Science bu III 1972 

29. S.L. Sonkholien 

30. Seikholam Sitlhou 

31. Chinthem Kipgen 

32. N. Lhungdim 

33. Janglun Haokip 

34. Thenkhomang Haokip 

35. Yangkhothong Haokip 

36. H. T. Yamngam 

37. Lethang Haokip 

38. Haujakam Chongloi 

39. Seikhopao Chongloi 

40. Mrs. M. Nengboi 

41. Letkhohao Singsit 

42. D. Lunkhohao 

43. Seikhojang Doungel 

44. L. Haujakam 

45. Haujakam Chongloi 

46. Haokhosei Guite 

47. Mangkholen Misao 

48. Seikhongam Gangte 

49. S. Lienkhopao 

50. Haosat Hangsing 

51. Haosat Hangsing 

52. Thangtinsat Thangeo 

53. Henkholal Haokip 


English structure 
through translation 1972 

Thadou English grammar 1972 

Hilkim le Lekhathot 
(Essay &letter writing) 1972 

Hetchen chihna lhangpi 
(Gen. Sc.-class V) 1972 

Hetchen chihna lhangpi 
(Gen. Sc. - class III) 1972 

Telkopbu (Arith ) class II 1973 

Inchen Khosah 

(social studies) class III 1973 

Lekhajembul, Primer 1973 

Hetchen chihna lhangpi 
(Gen. Sc.) class IV 1973 

Kuki paohil (grammar) 
class III 1973 

Numei 1975 

Numei le insung 1975 

Simtil bu nina, 

class II (language) 1975 

Kuki Lekhabu khatna 

class I (language) 1975 

Homiletics 

(Thusei kichuhna) 1976 

Thukidong le kidombut 1980 

Kho le veng dinga 

napha SUPW cl. I 1981 

Inchen khosah-II 

(Gen. Sc.) cl.- Ill 1981 

Inchen khosah-I 

(Env. studies) cl.-III 1981 


Inchen khosah 

(Health Education) cl.-III 1981 

Tahsa damtheina 

(Health Education) cl.-III 1981 

Tahsa damtheina 

(Health Education) cl.-II 1981 

Tahsa damtheina 

(Health Education) cl.-I 1981 

Lekhabul (Primer) cl.-I 1981 

Telkopbu Khatna 

(Maths) cl.- I 1981 

54. Henkholal Haokip 

55. Paogin Singsit 

56. Haujakam Chongloi 

57. Thangtlnsat Thangeo 

58. Paogin Singsit 

59. Satkhosei Thangeo 

60. Khupjapao Singson 

61. Henkholal Haokip 

62. Seikhopao Chongloi 

63. Paokhothang Misao 

64. Paogin Singsit 

65. H.T. Yamngam 

66. Seikhongam Gangte 

67. Haujakam Chongloi 

68. Haujakam Chongloi 

69. Haujakam Chongloi 

70. Seikhongam Gangte 

71. Haosat Hangsing 

72. Haosat Hangsing 

73. Haosat Hangsing 

74. Haosat Hangsing 

75. Mrs Mangshi Haokip 

76. Haosat Hangsing 

77. Miss Nemneikim 

78. Paogin Singsit 

79. Shehkholun Singson 


Telkopbu thumna 
(Maths) cl.-Ill 1981 

Inchen khosah II 
(Environment studies-II) 1981 
Kuki simgolbu 

khatna (language) cl. Ill 1981 


Lamkai le Lamkaina 1982 

Tahsa damtheina 

(Health Education) cl. IV 1983 

English Kuki Hindi 

self teaching 1983 

Gindan dihlou 1983 

Telkopbu nina 

(Maths) cl.-Ill 1983 

Insung nom 1984 

Manipur Village 
Authority Act, 1956 1984 

Inchen khosah (Env. 

Studies-II, Gen. Sc.) 1984 

Simgolbu nina 

(Language) cl.IV 1985 

Inchen khosah cl. II 1985 


Kuki Laijembul (Primer) 1986 
Kuki simgolbu 

thumna (language) cl. -V 1986 


Kho le veng dinga 
napha (SUPW) cl.-II 1986 

Inchen khosah, cl. II 1986 

Inchen khosah I, cl. II 1986 

Tahsa damtheina 
(Health Education) cl. V 1986 

Inchen khosah I cl. V 1986 

Simpat bu 

(Language) cl. II 1986 

Khole ving dinga napha 
(SUPW) cl. IV 1986 

Khole ving dinga napha 
(SUPW) cl. V 1986 

Chapang Khoukhah 1986 

Inchen Khosah-II 
(Gen.Sc.) cl. V 1987 

Eipau Sappauva Jembi 
thucheng chal (Thadou-Anglo 
Kuki dictionary) 1987 

GOLLUI THU SIM, CHONDAN KIJIHNA 
LEKHABUHO 


(Indigenous History and culture, fables, 
folklores, classic songs) 



Author/Trans. /Editor 

Title 

Year 

1 . 

Lalseh Kipgen 

Thusim bu 

1976 

2. 

Lalseh Kipgen 

Paaucham-twh 

1976 

3. 

Ngulseh Hangsing 

Khul Kon Ho 




Thusim vol. 1 

1975 

4. 

Ngulseh Hangsing 

Khul Kon Ho 




Thusim vol. 2 

1977 

5. 

Th. Shonthong 

Songthu Kuki Custom 

1978 

6. 

H.T. Ngamsei 

Latah, pu la pa la 

1980 

7. 

Ngulseh Hangsing 

Khul Kon Ho 




Thusim vol. 3 

1983 

8. 

Jamthang Haokip 

Chin Kuki ho thusim 

1984 

9. 

Thusim Lui 

Paolun Kipgen 

1990 


MODERN SONGS 



Author/Trans. /Editor 

Title 

Year 

1 . 

GAM-NGAI-LA) Vol. I-IV 

T.S. Agou Singson 

1990 


Christian Hymns /Song Book 



Author/Trans. /Editor 

Title 

Year 

1 . 

Thadou Baptist Association Khristian Labu 

1972 

2. 

Seikhongam Gangte 

Kuki Baptist Convention 




Ladeilhen 

1974 

3. 

H. Haokhothang 

Lachombu 

1976 

4. 

Seikhongam Gangte 

Ceefi chapang Sunday 




school labu 

1977 

5. 

M. Haokhothang 

Gospel Melody song 

1978 

6. 

D. Angel & Helkholun 




Hangsing 

Revival Crusade 




song book 

1978 

7. 

M. Haokhothang 

Gospel campaign song 

1979 

8. 

Seikhongam Gangte 

Lachombu 

1980 

9. 

Seikhongam Gangte 

Pakai Vahchoila 

1980 

10. 

Kuki Christian Church 

Vahchoila 

1980 



THADOU-KUKI LITERATURE KHANTOU MACHAL 83 


11. 

Seikhojang Doungel 

Staff note kihilna 

1980 

12. 

Kuki Christian Church 

Christa Houbung la 
(with Tonic solfa) 

1981 

13. 

Tongkhojang Lunkim 

Pachatla 

1982 

14. 

Seikhojang Doungel 

Staff notation le tonic 
solfa jilna 

1982 


Drama/Plays 



Author/Trans, /Editor 

Title 

Year 

1 . 

Seikhongam Gangte 

Dr. William Carey 

1977 


THUSIM KISEMTHU (Novel /Story) 



Author/Trans. /Editor 

Title 

Year 

1 . 

Tongkholal Misao 

Mawna kaneipoi 

1978 

2. 

Tongkholal Misao 

Jineisa kahitai 

1979 

3. 

Haokhomang Singson 

Olivia, love in 

Switzerland 

1983 

4. 

P.C. Hegin 

Silver klion 

1984 

5. 

Seikhojang Doungel 

Heno kakipah e 

1985 

6. 

Haujakam Chongloi 

Entebbe munna 
huhdohna 

1986 

7. 

Haokhomang Singson 

Heno kapa hoiba hitam? 

1986 

8. 

Haokhomang Singson 

Sang-ga 

1987 

9. 

Haokhomang Singson 

Sadar Ninunung 

1988 

10. 

Heno Thouvin 

Paolun Kipgen 

1989 

11. 

Oh! MyLast Visit to 
Churachandpur 

T. S. Agou Singson 

1990 

12. 

Genthei Keidingin (Parti) T. S. Agou Singson 

1990 


Autobiography 



Author/Trans. /Editor 

Title 

Year 

1 . 

Tongkhojang Lunkim 

Pathen peh hinkho 

1983 

2. 

T. Lunkim 

Ka hinkho a Pathen 

Na Toh 

1984 


Biography 



Author/Trans. /Editor 

Title 

Year 

1 . 

Pu Chengjapao Doungel Hinkho Thusim 

1986 


Chule hiche phatlai chun midangho lekhajih 
eipaova klledoh a kitatdoh jong tampi anaum in ahi. 

B.B. Kumar in ana jih lekhabu chu Thangpao 
Doungel in eipaova ana ledoh in ‘Chihnagil Simdoh 
Bu Khat’ le ‘Chihgil Simdoh Bu Nina’ akitin, hiche 
chu 1972 kum’in ana kitat doh e. Chujongleh B.B. 
Ghosh le B.K. Das in ana jih lekhabu Thilsimthah 
III-IV, Simding Bu for Class A& B, Simding Bu for 
Class I-IV chu eipaova anakiledoh in 1972 kum’in 
tadoh anahie. 

Chubanna Christian Education Council of India 
(A Department of NCCI) nuoija lekhabu ana kiso 
phabep aumin hichu Pu N. Lhungdim in eipaova 
analedoh e. Hiche lekhabu minho chu - ‘Christian a 
Khantou Cheh Ding’ - Vol. 2 - 1986 (Chapang loi le 
guollhing a ding) chule ‘Christian a Khantou Cheh’ 
ding Vol. 3 ahi. 

Kumsim 1991 jouva ki 
1.3. Kumsim 1991 apat tuchan-geija lekhabu ho: 

Kumsim 1990 jouva lekhabu kitatdoh ho ivetle 
1947-1990 kum sunga lekhabu kisodoh ho toh 
akikhehna phabep aume. 1990 jouva tuchan-gei a 
lekhabu kisodoh ho ahin Thusim kisemthu ho, Gram¬ 
mar le Dictionary chule Kukite gollui chondan le 
thusimho atam in ahi. Paocheng le spelling lampanga 
vang akikhelna aumbehset pon ahi. Ahin Dictionary 
le Grammar lekhabu kisemdoh be hi ivetleh litera¬ 
ture lamma vang khantouna akimanojinge ti 
phochetna khat ahi. Ahin akiseimasa bangin litera¬ 
ture khantouna dinga hin Prose, Poetry, Play/drama 
hohi ngaichat ahileh jengin ahi. Ahin eimi hon vang 
hitobanga Literature khantouna dia lekha kijih 
iseihou hi ijih lhom lheh nalai’un hiche jeh chun 
School textbook dinga ahoije aphai hiche hi simthei 
ahin seiphat le pachat aum’e ti ding hi (recommend) 

atam jipon ahi. A lekhabu in amoh tam jengin ahi. 
Hiche hi Literature lam’a seidingin lhahsamna 
khatin akimun ahi. 


Lekhabu kijih jat chuom chuom ihaotaovin 
amasan gollui thusim lasim le lakoila kijihho ajihpa 
le ajih phat a pan masau hite. 



GOLLUI THUSIM LASIM LE LAKOILA 

HO 


(Folk lores, folk tales and fables) 



Title 

Author/Trans. /Editor 

Year 

1 . 

Lapao Hetna 




(Lapao translation) 

Ngulseh Hangsing 

1992 

2. 

Gollui Sanakhang 

T.S. Agou Singson 

1997 

3. 

Khanglui-Khangthah 




Lakawila 

Paokhohang Haokip 

1997 

4. 

Thusim Thum 

Paokhohang Haokip 

1998 

5. 

Thusim le Lakoila 




(Part I&II) 

T. Haokip 

1998 

6. 

Chungam mite 




(in Thadou) 

Thangkholet Kipgen 

2008 

7. 

Khanglui Chonna 




le Zaila 

Paolun Kipgen 

2010 


SEMTHU THUSIM (Novels) 



Title 

Author/Trans. /Editor 

Year 

1 . 

Ngolna thei Lungsetna 

T. S. Agou Singson 

1993 


KHANGLUI CHONNA THU HO 



(Ethnology, Sociology and Culture) 



Title 

Author 

Year 

1 . 

Khanglui Chonna - 




Khangthah te Gam Galdot Upa Ngulkhothang 

1992 

2. 

The Kukis - Anthropological 



Studies of the Kukis 

L. Ngulkholun Khongsai 

1994 

3. 

KUKI INPI - 




Kuki Government 

Dr. T. Lunkim 

1994 

4. 

Kukite Hungkon 




Na Thusim Dr Dongkhothang Singsonl994 

5. Thugil Bu-Manmasinao 
(Manasseh) 

Kukite Danpi Custom Book 

H. Shonthong 

1996 


6. Thempu Ho Thu 

Letkhojam Haokip M.A. 

2000 

7. Thadou/Songthu 
Khanggui le thusim 

(History & Geneology) 


Jonah T. Sitlhou 

2001 

8. Manmasi Chate thulhun 

kidang masa(Chin-Kuki-Mizo) Dr. Kbuplam Lenthang 

2005 

9. Thadou Kuki Christiante 
Thusim Chomcha 

Rev. Vumthang Sitlhou 

2008 

(1908-2008) 

10. Pu chon Pachon 

Part I & II 

Ncy Doungel 


11. Kukite Chondan le 

Khandan 

Pu Nehmang Haokip 

2009 


HETNA PHA LEKHABU HO 
(Socio - educational) 



Title 

Author/Trans. /Editor 

Year 

1 . 

Chihna Thusimho 

Rev. M. Haokhothang 

1991 

2. 

Economic Revival 

Rev. Dr. Hawlngam 
Haokip 

1992 

3. 

Khamna Thei Louie 

Aiho Hilchet 

D.P. Haokip 

1993 

4. 

Manipur Gamma ... 
hou kipat thusim 

Rev. Kim Vaiphei 

1999 

5. 

Khawvella Tuoltha na 
Gimnei Vol. 1. 

T.S. Agou Singson 


6. 

Pao-cham Thuchih kisei 

le 



Minasa phabep thusim 
chomcha vol. 1. 

N. Paogin Haokip 

2007 

7. 

Thinglhang Loubol 
pailhaha kivahna danga 
kivah ding dan 

L. Seikholen 

2007 

8. 

Paochamtuh Hilchet 

Helthang Kilong 

2009 

9. 

Em? Boina Na Nei Em? 

Limkhomang Haokip 

2009 

10. 

Jaila le Mihem Hinkho 

Rev. Seikhongam Gangte 

2009 

11. 

Yogasanas & Nature cure 



for total Fitness in 
Thadou Kuki 

Dr. Rajkumar Singh Translated by 

N. Paogin Haokip - 

12. Chikim Gam Khal 

TuithengS. Nehmang Haokip 2011 

NUIJATNA (JOKES) 



Title 

Author/Trans. /Editor 

Year 

1 . 

Nuibawm I 

T.S. Agou Singson 

1988 

2. 

Nuibawm II 

T.S. Agou Singson 

1989 


LUNGLEN LA HO (Modern songs) 



Title 

Author/Trans. /Editor 

Year 

1 . 

Lunglen Jaila Vol. I 

Ncy Doungel 

2002 

2. 

Shahei (Lungleyn Lasah) 

Jimmy Lamboi 

2003 

3. 

Laigilla Ngaina Zaila 

Paolun Kipgen 

2008 


TEXT BOOK (Academic) 



Title 

Author/Trans. /Editor 

Year 

1 . 

Kkhangthah Simtyl 

Bu 2k Part 1 

Dr Seikho Singsit 

2000 

2. 

Thugil Lagil Bu 
(Lhenchil thu le la) 

Th-K Text Book 
Committee 

2003 

3. 

Khangthah pao puidih le 
Thusem Bu (Grammar & 




Composition) for class XI Dr. Seikho Singsit 

2003 

4. 

Pao puidih le Thusem Bu 




(Grammar & Composition) 



for class XII 

Dr. Seikho Singsit 

2004 

5. 

Thugil Lagil Bu (Lhenchil 
thu le la) Editorial Board 
of Thadou-Kuki For 
class XI 

Text Book Committee 

2004 

6. 

Thugil Lagil Bu (Lhenchil 
thu le la) Editorial Board 
of Thadou-Kuki 

For class XII 

Text Book Committee 

2004 

7. 

Thadou Kuki paojui 
(Thadou Kuki T.K. Siema 
Singson & Grammar & 
Composition) for 

Class IX&X 

Sonminthang Doungel 

2008 

Simlai Lamhil 

(Th-K Course Book) 

Thadou-Kuki 


class- IX 

Literature Society 

2009 

Simlai Lamhil 

(Th-K Course Book) 

Thadou-Kuki 


class- IX 

Literature Society 

2009 

Thimthu le Jaila 

Thadou-Kuki 


for class- IX 

Literature Society 

2009 

Thimthu le Jaila 

Thadou-Kuki 


for class- X 

Literature Society 

2009 


DICTIONARIES/GRAMMAR/CLASSIFIED 

VOCABULARIES 


Title 

1. Sap-pao Thucheng 

Author/Trans. /Editor 

Year 

siemtoh Bu 

2. Dictionary of I 
dioms & Phrases 
English-Thadou 

Hollhun Baite 

1995 

(Kuki) Language 

3. Dictionary of 

Synonyms & 

Ginzalam Haokip 

1988 

Antonyms 

4. Thadou Pao Jemgop 

Ginzalam Haokip 

1989 

Khutchoi Bu 

5. Suongmantam 

S. G. Kipgen 

2000 

Dictionary 

6. Thadou paogil le 

T.S. Agou 

2001 

Paolhailhong 

Ph. Thangkam Singsit 


B.A. BT 

2004 


7. Chenna gam paole 

8. Simlai-Dictionary 

Tonkholun Khongsai 

— 

Anglo-Kuki 

Holhun Baite 

2004 

9. Thadou-Kuki Word Book 

Pauthang Haokip 

2007 

10. Thuchang Kile Tuo Bu 

Helun Elson Haokip 

2008 

11. Hetbai English Grammar 

12. Anglo-Thadou (Kuki) 

H. Hangsing 


Dictionary 

13. English-Thadou (Kuki) 

Ginzalam Haokip 

2008 

Lang. Part 1. 

Ginzalam Haokip 

2009 

AUTOBIOGRAPHY 



Author 

Title 

Year 

1 . 

Rev. N. Lhungdim 
(1943-1993) 

Rev. N. Lhungdim 

1992 

2. 

Rev. Ch. Doukholun 
Mate (1942-2001) 

Ka Hinkho Thusim... 

2001 

3. 

Tongkhojang Lunkim 

Pu Dr T. Lunkim 

Kihen Sunga... 

2006 


BIOGRAPHY 



Title 

Biographer 

Year 

1 . 

Pr. Helkhotong Haokip 
Hinkho thusim 

Dr. Zamkhokai Haokip 

2002 

2. 

Pu Rev. Seikholet 

Sings on 

Founding Father of Kuki 
Baptist Convention 
Hinkho Thusim 




Rev. Dr Kim Vaiphei Haokip 2007 


CHRISTIAN LITERATURE 



Title 

Author/Trans. /Editor 

Year 

1 . 

Christian Hinkho 

Dr. Tongkhojang Lunkim 

1990 

2. 

Thoma Thusimho 

Oswald J. Smith 




(translated by- 
Khamkhokai Thangeo) 

1991 

3. 

Christian Nun le Khan 

Dr D. Singson 

1992 

4. 

Solchahte Pathen Natoh Rev. Thangkhochon 



Hilchet 

Hangsing 

1992 

5. 

Ephesian Hilchet 

Rev. Thangkhochon 
Hangsing 

1994 

6. 

Khangthahte mopohna 

Rev. Seikhongam Gangte 

1996 

7. 

Bible a Pathen Mission 
Umdan 

Dongkhothang Singson 

1996 

8. 

Bible simmun primary 

Teacher 



Kum 8 ho ding vol. I- 

Christian Literature 
& Publn bd. 

.... 

9. 

Thuphon doh Hilchet 

Rev. Hemkhomang 
Haokip 

1997 

10. Huhhinga L. Seikholen 1997 

11. Pathen Henga Dongkhothang Singson 

kiheilut un.... 1997 

12. Systematic Theology Rev. Hemkhomang 

Haokip B.D. 1998 

13. Bible Sim Kithopi Khaigin Haokip 1998 

14. Christa Houbung Thusim John W.Wade, 

trnsltr D.Singson 1998 

15. Houbung Semoth Machal E. Dowling trnslatr- 

Dr. T.Lunkim 1998 

16. Christian Lamhil Ginkhosiem Singson 1999 

17. Bible a Numei somnga Rev. Ngamjalhuri Baite 2000 

18. Christian Education L. Seikholen 2000 

(Kuki) 

19. Houbung Semtob A. Me Milton 

Bulphuna trnsltr-L.Seikholen 2000 

20. Thulhun Thah Hilchetna Published by Songbung 

Presbytery 2000 

21. Houbung la tonic solfa Youth fellowship 

songbung presbytery 2000 

21. Gospel Mark Hilehet Board of Christian Edn. 

KBC I 2001 

22. Christa Tahsan Lhongpi D. Sizemore trnsltr- 

H. Chongloi 2001 

23. Christa Tahsan Kihilna 

(Gollhing loi) Hemlet Singson 2001 

24. Nom Sahna gam 

Polamah (Kuki) George Verwer Translator 

- M. Haokhothang 2003 

25. Ka Kholjinna Gam Lalnunsangi (Sangtei) 

Translator- Haujakam 
Chongloi 2004 

26. Lhagaolam Puohgih 

Ngulhuoi Thuhil S. K. Thangkho 2004 

27. Houbung Pathen Insung Dr. Satkhokai Chongloi 

Pumkhat 2004 

28. Kiptepna Lui Hetbaina Ms Tinkholhing Haokip 2005 

29. Christimas Message Rev. S.L. Helkholam 2005 

30. TORAT MENASHE Gamliel Gangte 2005 

31. Bible dungjuiya.... 

Thununna Lalminthang Lhouvum 2005 

32. Eima changa ninglhina 
thei ... vetna 


L. Seikholen 


2005 

33. Christian tahsan L. Seikholen 2006 

34. 200 Sermon Outline Upa Zamkhohen 

(Khutchoi Bui Lotzem Sa-um 2006 

35. Galjou Christian Hinkho Ralph Mahoney 

Translator- 

Pr.Khamkhokai 2006 

36. Bible Dictionary (in Kuki) Dr. D. Singson 2006 

37. Israelte Thusim 
(Hist, of Israel) 


38. Bidoi Neiya Hinkho 
Kipui 

39. Christian Phatvet 

40. Houbung Khat Ahina 

41. Ruth Thusim’a Kihilna 

42. Houbung Khat Ahi Na 

43. Christian Insung 
Mopohna 

44. Pathen din imajouse 
ahithei sohkeiye 
1968-2008 

45. Pakai Jesu Hinkhole 
Athuhil 

46. Dispensation Sagiho 

47. Gethsemane Apat olive 
Moul 

48. Rome hilchet in 
Thadou-Kuki 

49. Kuki Christiante Henga 
Lekhathot 

50. Thempudan Hilchet 

51. Taona 

52. Nang le na Bible 
(Christian Lamhil) 

53. Hinkho Kikhel 

54. Adam a Pat Issac Gei 
(Genesis Hilchet) 

55. Pakai Ngailu Christian 
Insung 

56. Good Friday Message 


Dr Dongkhothang 2006 

Singson 

Rick Warren translated 2007 

by Rev. Yangthong 

Haokip 

Evan. Khaiminthang 2008 

Neihsial 

L.Seikholen 2008 

Rev. Th. Singson 2008 

L. Seikholen 2008 

Mrs. Nengpi Singson 2008 

Rev. Dr & Mrs Hawlngam 
Haokip 2008 

Dr D. Singson 2009 

Rev. Hemkhomang Haokip 2009 
Satminlen Khongsai 

2009 


Rev Helkholam Lhouvum 2009 

Tongkhojang Lunkim 2009 
Henkholun Doungel 2010 
T. Thangkhomang Haokip 2010 

Satminlen Khongsai 2010 
Revd. Ch. Shungkholet 2010 


Rev. Helkholam Lhouvum 2010 
Mrs. Lianngungi 
Translator- 

Rev. Onkhomang Haokip - 

Pastor Helkholam - 

Lhouvum 

57. Numei Nunnuom Yoo Angson translated -- 

(The Happy Woman) by- Heshei & Chingboi 

Touthang 

58. Revelation (Thuphon) Hemminlun Khongsai 2012 

Chunga kiminphah jou lou lekhabu phabep 
aumnalaije. A mimal’a hilouva kiloikhomna (Orga¬ 
nization) adeh a houlam’a konna jong lekhabu 
eipaova kiso tampi aum’e. Vetsahnan, Kuki Baptist 
Convention (KBC), Kuki Christian Council (KCC) 
Thadou Baptist Association (TBA), Evangelical 
Churches Association (ECA), Chongthu Baptist As¬ 
sociation (Ch. B.A.), Kuki Baptist Association (KBA), 
Church of Nazarene, Bible Society of India (BSI), 
Christian Education Council of India-1985, chule 
adang dang hou a kiloikhomna minna hihen hilou 
hijongleh eipaova lekhabu tamtah kiso aumnalaije. 

Manipur thinglhang mite lah’a tribe chuom 
chuom aumbangin pao jong jat chom chom aumin, 
hiche ho lah a Tbadou-Kuki pao tho hi atampen 
ahibangin, lekhabu kitatdoh jong atampen ahiding 
ginchat ahi. Ahinlah lekhabu kitatdohho ivetleh 
spelling, thucheng ahilouleh paocheng kimandan, 
chule thulhon khat sunga thucheng chekhom le 
chekhomlou dan (sentence construction) akikhe 
atamin ahi. Hiche hin avetsah chu ahileh thiljih 
dan kituptah ineipouve ti photchenna khat ahi. Edi¬ 
tor ho le author hon ama deilam le pha asah lam lam 
a chu kitatdoh a kisodoh ji hidingin ginchat aum’e, 
hinlah spelling le thulhon khat sunga thucheng 
kimandan kibah louna umsao sao jongleh asimho 
eimi ahilaisen boina aumdeh poi. 

3. Lekhabu Kijihdan Ho: 

Hiche lekhabu kijih a kitatdohho ivetleh alhang 
pi-a jatsom (10) chan-gei in hopkhen thei hinte. 

i) Bible kiledoh - New Testament le Old Testa¬ 
ment, Bible Bu chuom chuom hilchetna 
lekhabu ho, chule Pathen thu le la toh kimat 
a lekha bu jat chuom chuom kitatdoh ho; 

ii) Simlai ho dinga school text book kisem lekha 
bu ho (Socio-educational books); 

iii) Dictionary le Grammar kisem ho- English to 
Thadou/Kuki chule Thadou/Kuki to English; 

iv) Thadou-Kukite chondan (History, Custom & 
Culture) kijihna lekhabu ho; 

v) Gollui thusim, lasim kijih a kitatdoh ho; (In¬ 
digenous tales, folklores, Legends and Fairy 
tales) 

vi) Thadou-Kukite paochamtuh, thuchih (Prov¬ 
erbs) kijih naho; 

vii) Mikhat in ama thusim akijih ahilouleh midang 
thusim ajih pehna ho (Autobiography & Biog¬ 
raphy); 

viii) Semthu thusim (Novel/Story) kijihho; 

ix) Lunglen la (Modern songs) kijih a kitatdohho 
chule achaina in 

x) Thuthot le Magazine/Souvenir jat chuom 
chuomho hi ahi. 

Eimite lah a Thadou-Kuki paova Newspaper le 
News magazine anakibolho gah hethei domho chu- 
Sumkawn, ZaLen Banner, Thinglhang Post, Khosam Ogin, 
Chollha- published and owned by Benny Khongsai, 
Jingvalpah- edited by Robert Hekai Kipgen, Lamhil, 
Sahei, Lenchonghoi, Laizon Digest - published and 
owned by Jampa Lhungdim, Lhangsam, Voice of the 

Hills, Ahsisomleng~ under the chief editorship of DM 
Joel Kipgen, Lhangkichoi edited by Hegin Kipgen, 
chule adang dangho hi ahi. Hou-a kiloikhomna 
chuom chuom in News magazine, Thuthot/Hetohsah 
le Souvenir abol jong tampi minphah joulou aum’e. 
Chunga kisei lekhabu hihen lang thusoh chuom 
chuom hijongleh kum phabep masanga anakibol pan 
jong aumdapoi. Vetsahnan, eimi thuso SUMKAWN 
jong tun kiso tahih jongleh kum 25 ana valtan ahi. 
Ahin tu naicha in eimi khangthah lekhathem hon 
The Gosem’ kiti nitin’a kiso Thadou-Kulu paova ahin 
boldoh taovin ahi. Hiche thuso hi achejompehle 
midang ho-a jong atet jouding kinep aumin hiche 
hinboldoh nadinga lungthim le tha tamtah 
hinsulutna hung pangho pachat na sangtah ipeuvin 
ahi. Nitin thusuo kiso hin mipi asimho chunga 
thuneitah’a na atohjeh in thusuo kituptah neidinghi 
akhohlheh jengin ahi. Thuso-a hung kiso thucheng 
hin asimho lah’a tha aneijeh in literature khantouna 
dinga hin Journalist/columnist ho mopohna jong 
alienne. Thucheng semhoibe theichan sembe-a 
hiche thuchengho chu thusuohho le adang thu 
ahinso tengule thiljihna-a amanjingdiu ahi. 
Chutenglebou chun thuso simhole mipin ipi seina-a 
kimang ham ti ahin hetthem diu ahinalaije. 
Thucheng ineilhom jeh’un Sumkawm le Gosem jong 
isim tenguleh English thucheng to kihalsao sao 
isimdohun ahi. Thadou-Kuki paova thusuo le thuthot 
ahilouleh news magazine jat chuom chuom ho isimleh 
literature khantouna dinglam khohsah hi ilhom-un 
ahi. Hiti ahijeh chun Thadou-Kukipaova thuthot le 
newsmagazine jat chuom chuom hon literature 
lampang hi kigelkhoh jeple khonungle nampi dinga 
thilpha chomtah hung hiding ahi. 

Houbung kiloikhom hon jong monlthy le quar¬ 
terly magazines chule thuthot jatchuom chuom Bible 
thu hihen leiset thu hijongleh tampi akinei-in ahi. 
Gah hetthei dom ho- ECA te Hettohsah, KCFI 
THUSUO of Kuki Churches Fellowship-International, 
KOUNA AW- An organ of the Lost Soul Ministry, KBC 
THUSO of Kuki Baptist Convention, adang dang 
tampi a-umnalai in ahi. Hiche thuso kibolho jong 
ivetle literature khantouna dinga kijih ahiloujeh in 
pao pao dang toh kihalsao sao vin akimun ahi. 
Thadou-Kuki paocheng umlouna-a mipao kilah’a 
eipaodanna kisimhi English ten jong achepi thouve. 
Vetsahnan, jungle, chowkidar tiho hi ahi. Ahin eima 
pao’a thucheng umnasa sa ahileh ipidinga midang 
paocheng kimang ding ham? 

Donbutding thudohho (Textual Questions) 

A. Very short answers: 

1. 1947-1990 sunga Christian le secular lekhabu 
hoijoh kiha sut em? 

2. 1947-1990 sunga lekhabu kijihho lah a koijih 
tampen em? 

3. ‘Pathen Lekhabu Theng’ (Holy Bible) chu kon 
ana ledoh em? 

4. BSI ipi tina ham? 

B. Short answers: 

1. Kumsim 1947-1990 sunga lekha kijih le 1990 
jouva lekha kijihho ipi akikhehna um em? 

2. Thadou-Kuki paova News Magazine le News¬ 
paper itobang kineijem? Nahet sunnin. 

3. Eimite lah a lekhabu kijih danho itobang ham 
nahet, sunnin. 

C. Long answers: 

1. Lekhabu dungjui’a eimite lah a thusim semthu 
(Novel) jih tampen koiham? Athiljih ho a konna 
literature lam’a khantouna a um’e tia 
nagellem. Hilchenin. 

SIMMUN - V 

1. Lekhajem (script) le spelling mandan: 

Kuki chaten khanglui a patna paogil lagil 
ineivangun lekhajem (script) inanei pouve tin iheuve. 
Thusim khat na vang savun na kisun lekhajem ana 
umin amangtai tin akiseije. Hiche lekhajem chu 
hitobang chutobang ana hi-e tia amelchih le ahe 
koima vang akiumpoi. Hichejeh chun Roman script 
imangun ahi. 

Ahin Pu Khuplam Milui Lenthang in Kuki chaten 
thiljihna lekhajem ina neiuve tin aseijin ahi. Hiche 
lekhajem hi Bulpijem akitin alphabet jong 32 aumin, 
hiche hi aman kidangtah in amang tobang atah 
tobanga (miraculous vision) alunga hungkilanga 
ahilouleh hung kiseipeh’a aman anajih doh ji dannin 
aseijin ahi. (See Appendix - i). Ahin lekhathemho 
seidannin Brahmi script tilou adang lungmit’a (vi¬ 
sion) hung kilang aumpoi tin iheuve. Pu Khuplam in 
Manmasi chate chun lekhajol(scroll) ananei un 
hiche’a chun Bulpijem akijih in ahi tin aseije. Hiche 
lekhajol hi China te lengpa King Shih Huangti lal 
lai B.C. 214 a chu ana mansah u ahitai tin kholgilna 
kaneilai in eiseipeh e. Pu Khuplam in Bulpijem 
kinungmudoh hin Chin-Kuki-Mizo te ihinao kicheh 
tah in aphongdoh’e tin jong aseibe in ahi. Ahin 
Bulpijem hi adihmong ahinai tina ding ima 
ahettohsah umlou danin jong akilange. Hiche 
Bulpijem hi dihtah beh hinam tia Hebrew te lekhajem 
toh vetkah’a kholchil phat ngaidinging akilom’e. 
Hiche lekhajemho hi chingtheitah’a kilakhomle-a 

miho tahsan theiding tah’a jong kisemmo lou vang 
ahi, ahin Bulpijem hin podoh pan hitichun abolmonge 
tina-a kisei vang ahipoi. Hiche tobang guollin Kukite 
klloikhomna sunga jong lekhajem hin serndoh adang 
khat le ni jong ki-umda lou ahi (See Appendix-ii). 
Amaho in vang Jews hotoh kimatna thu vang 
aseipouvin Thadou-Kuki pao’a alphabet joh hi 
agelkhoh un ahin. 

Roman jem (alphabet) hin jemkhou le jemngat 
aneijin, jemngat hi khutsut jem in akimange. Ro¬ 
man jem a Consonant phabep akimangpon chule 
Vowels ho hi eiho dingin a lhingjoupon ahi. 
Vetsahnan f, q, r, w, x, y ho hi akimang behseh pon 
ahi. Tulaija lekhabu chom chom hin Iboldoh hon 
chunga kisei lekha jemho hi ahin mangpan taovin 
ahin mijouse pom ahi dehpoi. English vowel a ‘o’ hi 
eimiten awso jatli geijing imangun ahi. Spelling iman 
dan u jong kituptah (standardized spelling) 
ineipouvin ahi. Tuchan gei a eimite atamjon 
thucheng jihna a imanu hi Pu Ngulhao Thomsong 
‘Lekhabul’ jih na a konna hung kipanna kimang 
jompeh ahi. Mitam tah in ‘Ngulhao spelling’ tin jong 
iheuve. Hiche spelling hi bailheh jongleh paocheng 
kicheh tah in leiset khantou toh dungjui-in akisun 
theipoi tin mi tamtah in iseitaovin ahi. Spelling 
kituptah ineilou u hi literature lam’a lhahsam na 
khat ahi ti akilange. 

2. Pao thu’a nohphahna: 

Eimite kiloikhomna sunga lamkai ho lunggel 
kibah loujeh in pao thu’a phat sottah boina ana um 
jeh in Thadou-Kuki literature akhantou ding bangin 
akhangtou theipon ahi. Hiche kitomona hin nasatah 
in i societiu sung aboisah in ahi. Paokhat thocheh 
sopi ule nao ihivangun Literature Committee/Soci- 

ety chuom chuom ium un ahi. Vetsahnan, Kuki Lit¬ 
erature Society, Kuki Literature Committee, Thadou 
Kuki Literature Society, Thadou Kuki Literature 
Committee, Thadou Pao Literature Committee chule 
adang dang ahi. Chule eipaova lekhabu thah kisodoh 
ho Bible hihen lang adang dang hijongleh a pao (lan¬ 
guage) min jat chuom chuom in akisah e. Vetsahnan 
- lekhabu min (title) noija - ‘In Thadou’, ‘In Thadou 
Kuki', ‘In Kuki’ ‘Eipaova’ chuleh abang loi in Lekhabu 
min (Title) bou jih a adang ima jih lou jong akium’e. 
Ahin tun Government Order ijat ana umjongleh 
anukhah penna Hight Court Order (Government of 
Manipur, Secretariat: Education Department-15th 
March, 1996 No. 7/ 1593-S/SCERT (HC) Pt. 1. 
dungjuija ipao-u min chu THADOU-KUKI ahung 
hitai. Hiche Court Order jouva pat lekhabu kisodoh 
ho ivetleh ‘in Thadou-Kuki’ tin lekha sun hon ahin 
jih pan taovin ahi. 

Kuki kiti’a British te vaipoh laija pat ana kiheho 
jouse ipao u akibahna tampi aume. J.C. Higgins ICS 
Political Officer (date 11th, Jan 1919) nia a 
lekhathot na a anaseina a chun Thadou-Kuki’ pao 
hi alhangpia Kuki tribes tia anakiheho jousen a 
hethei sohkei uve tin ana sunne. History ivetleh 
Naga tribes hon jong paochom cheh aneijeh un ana 
kihoumatto theipouvin, hichejeh chun Thadou pao’ 
le Manipuri (Meitei Ion) paova anakihoumat jiuve 
tin akihei. Hiche a gah geldoh le hetdinga lorn khat 
chu ahileh British te vaipoh laija Manipur thinglhang 
gam’a Thadou pao’ chu ‘sorkar pao’ tia jong ana kihe 
ahi. Chule British vaipoho chu Manipur a ahungteng 
uleh vaihop nopna dingle vaihomho anavah thei 
nadinga amasapena Thadou pao le Manipuri (Meitei 
Lon) a kihilna ananei jiuvin, hiche pao teni a ana 
pass ho chu kipaman (special reward) jong Govern- 

ment in anapeh jiu ahi. J.C. Higgins lekha thot atah 
tah pa chu hiche hi ahi- 

“. Thado CFhadou) Kuki is the language of the 

Kuki tribes iri general and is intelligible to all the 
Kukis in the Somra area and Thaungdut State, 
though the various tribes speak it with some slight 
variations....The learning of the Tangkhul dialect 
spoken in the Somra will present very consider¬ 
ably difficulty, as it is an entirely unknown 
language....the dialects throughout the Tangkhul 
country vary to a surprising extent even from vil¬ 
lage to village. ” 

Free translation: 

“Thadou Kuki paohi Kuki tribes jouse dinga 
alhangpi’a pao ahin Somra gam le Thaungdut state 
a chengho apao themkhat gachomjep jongleh 
akihethei soh keijun ahi .... Somra gamma 
Tangkhulpao hi het ahahsa in, ajeh chupumhetna 
kihekhalou achombeleh ahin... Tangkhul khotinna 
apao’ujong datmo umtah in qjat chom cheh anei-un 
ahi: 

Chule paothu’a garndangmihon ipi anajih be kit- 
um ti gahve kitleuhen - 

“. Tangkhul dialects are not on the list of lan¬ 

guages for which a reward is offered by the Assam 
Government, as no officer has ever learnt them. 
They are quite distinctform both Manipuri & Thado. 
Manipur and Thado contain certain roots in com¬ 
mon, but are quite distinct languages and a knowl¬ 
edge of one does not enable a person to make him¬ 
self understood by persons speaking the other. The 
Assam Government grants a separate reward to of¬ 
ficers passing in both. But Thado Kuki is closely 

allied to Lushai and a reward cannot be obtained 
in both these languages. It is also allied to the North¬ 
ern chin dialects. ” 

Free translation: 

“Officerhon Tangkhul paohi ajillou jehun Assam 
Government in kipaman apeh dingho lah’a 
Tangkhulpao hi apangphapon, Thaoupao leMeilhei 
pao a konnin ajatchombeleh in ahi Meilhei pao le 
Thadou pao achuom chuom hijongleh akibahna 
aumsao sao via ahi chide khat ihetmanna khat jong 
het jeng ding tina aumpoi. Assam government in 
officer ho anigella heho chu kipaman apeh ahi 
Thadou-Kukipao hi Lushai pao toh aki-nai in hijeh 
chun ani gella hetmanna kipaman Idchang theilou 
ding ahi. Thadoupao hi sahlam’a cheng Chin ho \ 
pao to jong aki-nai in ahi ” 

I 

Chunga lekha kisun ahin, Thadou-Kuki pao hi j 
Kuki tribes tia kiheho jouse dingin kihouna thei pao j 
khat chu ahi ti akilange. Hiche jeh chun boina j 
umlouvin pao le ham kiheto a kihouto thei cheh ! 
ihiuve. Ahin Tangkhul hon vang kho chuom chuom j 
injong pao chom cheh anei jehun eiho tobanga 
paokhatna kihoumatto le kihetto theina pao vang 
aneipouve tin kicheh tah in ajih in ahi. Hijeh chun 
Assam Government in jong Manipuri le Thadou-Kuki 
pao he vaipoho kipaman anapen, ahin Tangkhul pao j 
vanghi hitobang kipaman pehna lah a anajaosah lou ■ 
ahi. 

j 

Hijeh chun ipao uhi tun Thadou-Kuki tin japi j 
kitona dingin Gauhati High Court, All India levella j 
Expert Committee chuleh Manipur Government in 
asuhdet dan in aumin ahi. A ipi chu hijongleh j 
kitomona lamma imachalbenahlai dingu hi thilpha j 

ahitapoi. Kitomona, kimithipna chuleh kilungdouna 
jouse pailhah a imasanguva kilhon jang jen jun 
khantou machalna kilungtoh tahle longdella pan 
lahkhom phat ahitai. 

3. Simlai Ho dinga Text Book: 

Hitobanga kiletsah pitheitah pao ina neivangun 
paomin (nomenelciture) sah ding thu lboina jeh in 
Literature akhantou ding bangin anakhangtou thei 
pon aphamo lheh jengin ahi. Tun vang houlam leh 
lhagao (Pathen) thu hilou Secular literature lam 
ahin Thadou-Kuki Literature Society (TKLS) hon 
lekhajih le tadoh ding akisahlel piu vin ahi. Amaho 
hin Class I-V Text Book dingin Thadou-Kuki pao 
lekhabu anasemun, hichu government in jong simlai 
ho dingin analan ahi. 

Hiche ‘Thadoupao Literature Committee’ hohin 
kum 1972-1976 geichun school text book simlai 
chapang ho le khangthah ho dingin tamtah ana 
tatdoh un ahi. 1990 kumin Matric simtheina na 
ding ahungumin ahileh Literature Committee hon 
lekhabu sangthum vel (3000 copies) ahintah doh un 
ahi. Hichea kon chun simlai school chapanghon kum 
1991 chun Matric examination ahin pepan taovin 
ahi. Abannin TKLS mapuina noija Thadou-Kuki Text 
Book Committee hon Thadou-Kuki MIL (Modem In¬ 
dian Language) Matriculation tichu Class IX-X 
channa dingin lolhingtah in ahinboldoh un ahi. 
Abankit in Text Book Committee hon Council of 
Higher Secondary Education Manipur (CHSEM)- tichu 
Class XI-XII level channa simtheidingin 2003 kum 
chun approve anabolsah un hiche kum’a pat chun 
ahin kichoipan in, tun simlai chapang hiche subject 
lahi 1500 aval tan ahi. Chule T.D.C. level changei 
jong boldoh na dingin Literature society le textbook 

committee in phatsotthim pi sumlepai, lungthim, 
thalejung tamtah sulutnin ahin kiboipi in tun 
Thadou-Kuki subject simtheina din order eihin sopih 
taovin ahi. Manipur University noija Academic Coun¬ 
cil in nisim 17-08-2011, Resolution No 3(b) (i), nia 
Thadou-Kuki subject BA Level a introduce bolna 
dia ana phatsah toh kilhonnin nisim 3 rd November, 
2011 order No.MU/2-6/2006(Pt.I) nikho in syllabus 
kipelut ho jong phatsahna (approved) ana neitaovin 
ahi. Thadou-Kuki Literature hin khantouna malam 
ano-in no jong ano jing ding ahi. 

4. Boldinga Kho h phabep: 

Paocheng haosatah kihijongle itholoule acham 
ma mangthei ahi. Tun jong Manipur gamma pao ijat 
ham khat hi lekhathemhon endangered languages/ 
dialect tia asei um ahitai. Hiche pao ho hi 
phatchomkhat joule tu toh abahle hung mang pai 
pai dinga ginmo na lentah aneiju ahi. Vetsahnan 
UNESCO Atlas lekhabu a kimu dungjui-in Ahom, 
Aimol, Andro, Chairel, Kolhreng, Tarao chule adang 
phabep ho hi athoding mi alhombehset tah jeh in 
amangtai tin akiseije. 

Vannoija hin mihiem chitin namtin akicheng 
in paotin paotang akitho-in, paojong 6,500 (sanggup 
le ja-nga) vel umin akiseijin, hiche lah’a hin akeh 
khat tobang hi hungmang thei dingin gin-mo na 
aumin ahi. Loikhat seidan’in 21 st century sungin 
pao sangthum tobang vel jong hung man be maaithei 
dingin akiseije. Vannoi ja hin mihiem 96% in pao 
4% bou atho in ahi. Hiche pao akitho tampen ho hi- 
English, Chinese(Mandarin), Hindi, Spanish ahi. 
Vannoi leiset mihiem hijat lah’a hi akehkhat’in hiche 
pao li ho hi atho ahi. Abanin pao kitho tarn ho chu 

Russian, French, Malay- Indonesian, Arabic, Bengali 
le Portugese ahi. 

India sunga ahethemho (expert) seidannin 196 
pao ho hi hungmai theidia ginmo (endangered lan¬ 
guages) ahi. Hiche pao 196 lah’a hi 120 tobang hi 
sahsolara gamkai (northeast Indian states)ho ahi 
kit’in ahi. Hiche jeh’a chu hiche paole ham le 
chondan ho amanlouna dingle suhhatbe nadinga hi 
boltheichan bol angaitai tin aseijuve. 

Gahhet dingkhat chu Chothe, Gangte, Kharam 
pao ho jong amijat alhomcheh cheh louvangin apao 
tho vang alhomcheh cheh in akiseije. Thadou-Kuki 
chate jong ichomhilouvin tulai vannoi leiset khantou 
to dungjuin kampaova le khat le khat kihounan thil 
min tampi English’a imanggamtaovin, koiman 
amapaova seidoh tei tei ding jong akigotapon abailam 
ngen le gangtah’a hetbai ding deinan English pao 
ngen imangtaovin ahi. Hiche hi alangkhatna 
seidingin vannoi akhantou tah jeh in ichennao leiset 
hi golluilai banga kihetto hahsalou ahitah jeh’a 
hitobang thilsoh le huinun hin eijap phah jeh’u ahi. 
Hichu Eng l ish paova seidingin Impact of globalisation 
akitin ahi. 

Thadou-Kuki Literature khantouna dinga hi lit¬ 
erature lam’a lunglutna neihon pan lah khom 
angaijin ahi. Boldinga khoh tampi umjongleh tu tua 
akhoh deh set a kimudohho phabep anoija hin 
ahungkitah lange. 

4.1. Spelling kituptah neiding: Spelling kituptah 
ineipouvin ahi. Lekhathot, thusoh, thuthot, lunglen 
la buchom ahilouleh News Magazine jat chuom 
chuomho ivetleh lekhabu jih (editor) hon amadeitah 
spelling amangcheh un akibang jong aumthounan 

ahin akibanglou jong lamtah aum’e. Vetsahnan, j 
mitamjon icheplu phungmin HAOKIP hi abangin j 
HAWKEEP tia jih loi jong aumin ahi.Thadou-Kuki 
MIL subject la simlai chapanghon spelling mipi che- i 
na Ihongpi khatna chelouva eltolmanna ama ama j 
dei spelling aman uhi phabehset dingin tahsan j 
aumpoi. Spelling mandan kibahna khat neiding 
achuom chuom bilou ding- (standardized) bolding, 
kituptah a che na Ihongpi khatna che ding ngai ahi. 
Uniform system of writing ineilou uhi thilldioh tah khat j 
ahi. Tua anukhah penna hung kitatdoh Holy Bible ! 
PATHEN THUTHENG BU, BSI ten ISBN 81-221-2802- 
5 a ahin tadoh (publish) nao ahin thucheng a literal j 
meaning akiledohho isim tengleh athu akilhuon lou I 
jeh in kisim dohvah vah theilou jong aume. Tua 
Christian literature hihen lang secular lekhabu | 
kisodoh ho hijongleh ivetleh spelling kikhehna i 
thucheng ho atam in ahi. Vetsahnan, len/lien/ lein j 
etc. tia mang akium in ahi. Hiche jeh a chu spelling ! 
kituptah a nei ngai ahi. Thiljih ding dan akitup theina | 
dinga juidingdan (Guidelines) jong phatecha sem’a ! 
hichu lekhajih jousen kituptah a juisoh kei ngai 
ahi. Pu Ngulhao spelling ahilouleh Bible spelling hi j 
phatkhatlai dingchun anaphalheh jongleh tukhang ! 
dinga alhinlelna ihetaovin, hijeh chun isemhoibe j 
theilou’ule ilekhathep lou ipi ham, tia kidoh phat j 
ahitai. 

I 

4.2. Grammar dihlou semphat ding: Eimiten gram- j 
mar dihlou imangji- un ahi. Pao kitho hi Grammar j 
in apui dih angai jin ahi. Pao hi thucheng a kuonna I 
kisemdoh ahin chule thucheng hi lunggel a kuonna 
pieng doh ahi. Eimi lah a Thadou-Kuki Grammar j 
jiho chu- Pu Sehkholun Singson ahin, aman ajih 
‘Paojui’ chu Classes IX & X ah akimangin, Pu Holhun j 
Baite - in - A simple ‘English Grammar’ (in Kuki) tin j 

anajih in, Dr Seikho Singsit in - ‘Pao-Puydih le 
Thusiem Bu’ (in Thadou-Kuki) chu Classes XI & XII 
MIL a akisim in chule Pu H. Hangsing IAS (Retd.) in 
- ‘Simbai English Grammar’ (in Thaodu-Kuki) tin ana 
jih in ahi. Chule Pu Ginzalam in jong Idioms & 
Phrases, Anglo-Thadou-Kuki Dictionary, Dictionary 
of Preposition le Beginner for English Grammar ana 
semdoh in kipapi umtah le pachat umtah ahi. Amaho 
thil jih a konna pao kitho le kisunho ahung dih jep 
ding kinep aumin ahi. Ahin tuchan-gei jin hiche 
lekha bu ho akijih nah vangin Thadou-Kuki ho lah a 
Grammar dihlou imang jing nalai un, suhdih in 
aphai. Bible spelling le paocheng kiman dan hin 
isocietiu sunga jong thaneina aneilheh jengin ahi. 
Hijeh chun grammar dihlou iman uhi manda thei 
leu hen phalou ding ham? 

Pao in mihem khat le khat akaimat in ahi chule 
hiche akon chun khat lungelle khat lungel akipeto 
thei in ahi. Pao adih a tho na ding le thucheng 
lhentoh then na ding in grammar kibulphuna phatah 
nei ngai ahi. 

4.3. Dictionary ngaichat: Tu tua eimiten Dictionary 
ineihou hi English to Thadou-Kuki tobang ngen ahi. 
Hijongleh hichan gei hinsemdohho pachat 
aumtheilheh in ahi. Hicheho chu ahileh - School 
Chapang Dictionary, T.S. Agou in ahin boldoh 
Songmantam Dictionary, chule pocket size dictio¬ 
nary - Vangkhozuol kitiho bou ahi. Chule Thadou- 
Kuki to English dictionary inei-u chu Pu Tongkhohao 
Khongsai in asem CHENNAGAMPAOLE bou ahi. Pu 
Pauthang Haokip in jong Thadou-Kuki Word Book - 
A Classified Vocabulary kiti lekhabu khat jong ahin 
sem doh in ahi. Chunga kisei dictionary English a 
konna Thadou-Kukipaova kiledoho hi simlaiho le 
milham English themlouho dingin aphan ahi. Chule 

professional linguists tichu lexicographers, language 
planners, language topologists chule Thadou Kuki 
paova research bolho dingin phachomtaih ahiding jong 
kinep aum’e. Ahin literature lam’a khantouna tah 
tah hilouding ahi. Chunga iseima bangun eipaova 
kiledoh dictionary aumjeng varigin general 
dictionaryho bou ahi. English dictionary ho ivetleh 
Technical le professional subject ho-a dictionary 
chuom chuom aumin ahi. Science, Commerce, So¬ 
cial sciences chule adang dang dingin jong atum 
turn in dictionary aumin ahi. Vetsahnan, Dictionaiy 
of History, Dictionary of Commerce, Dictionary of 
Physics, Dictionaiy of Economics, etc. etc aumin ahi. 
Eipaova konna English a kiledohho hin literature 
akhantousah ding joh ahibouve. Literature lama 
khangtou ute itiuleh English dictionary eipaova 
kiledoh hilouva Thadou-Kuki pao English a kiledoh 
dictionary joh ngai ahi. Vetsahnan thucheng khat 
isembe tengule ipi kiseina ham tichu En gli sh paova 
hilchetna peh ding hichu lekhajih hon khonung le 
ahinmandiu chule koitobang hiche thucheng chue 
ahetloule dictionary avet ding ahi. Hitia chu 
thucheng le lacheng (vocabulary) iha.o tengule lit¬ 
erature lam’a khangtou nam ihidiu, literature lam’a 
khangtou nam ihiuleh Nam khangtouho lah'a 
ipanphah jou diu ahi. Ajeh chu nam khat khantou 
le khantou lou hi literature la kihavetpen ahi tichu 
sumil poute. 

Pu Dr Seikho Singsit in (Khangthah Pao Pui Dih 
le Thusem Bu 2003:14) "‘WebsterDictionary in 200,000 
words (thucheng) anei in Thadou Kuki paocheng kasim 
le 5,000 words kasimdoh e. Alhompen a 10,000 words 
ineilou ule minung phalel ihiuve, ” tia asei hi adihlheh 
jenge. Hijehchun lekhathem hole literature 
lampanga lunglutna neihon pan ilah khomlou ule 

eiho sanga lhomjo tribe neo neo kilungkhatho nung 
jong ihin delmaithei u ahijeh in pan lakhom utin, 
chunga kiseibangin vocabulary thah tamtah neibe 
na dinga hi quality neitah'a dictionary semdoh ngai 
ahi. 

4.4. Thucheng semthu ding (coining of words): 

Thadou-Kukite hi vocabulary haote ihiuve ajeh chu 
research ibolla ahileh lachengho, doithu chengho, 
samset thuchengho tampi mudoh thei in aum’e. 
Lacheng tamtah ineibanuvin, thingle song minho, 
juleva minho, sating satang minho, vadung vacha 
minho, mollelhang minho, leilevan minho, mihem 
manchah minho, mihem tibah minho, nihchen ponsil 
minho, kongle bel minho hin paocheng ahaosat sah 
in ahi. 

Paocheng haosatah kihijongle itholoule acham 
ma mangthei ahi. Tun jong Manipur gamma pao ijat 
ham khat hi lekhathemhon endangered languages/ 
dialect tia asei um ahitai. Hiche pao ho hi 
phatchomkhat joule tu toh abahle hung mang pai 
pai dinga ginmo na lentah aneiju ahi. Vetsahnan 
Tarao, Aimol, Chothe kitiho hi endangered languages 
munna um in akiseije. Ajeh chu hiche pao tho ho hi 
akum akuma lhomcheh cheh in akiseije. Kharam 
le Chotheho pao tho mihem sang khat jong lhinglouva 
kisei ahitai. 

Thadou-Kuki chate jong ichomhilouvin tulai 
vannoi leiset khantou to dungjuin kampaova thil min 
tampi English a imanggamtaovin, koiman amapaova 
seidoh tei tei ding jong akigotapon abailam ngen le 
gangtah’a hetbai ding deinan English pao ngen 
imangtaovin ahi. Hiche hi alangkhatna seidingin 
vannoi akhantou tah jeh in ichennao leiset hi 
golluilai banga kihetto hahsalou ahitah jeh’a 



THADOU-KUKI LITERATURE KHANTOU MACHAL 109 

I 

j 

hitobang thllsoh le huinun hin eijap phah jeh’u ahi. | 
Hlchu English paova seidingin Impact of globalisation \ 
akitin ahi. 

Akiseisa banga literature lam’a kbantou nading 
le ipao-u aman louna dinga ipi ibol diu ham iti leh- 
Dictionary hoitah le phatah khat semdoh masat ding 
ngai ahi. Hiche dictionary semna dinga hi First stage 
(Basic level) a thucheng holkhom ding; (collection of 
words), chule Second stage (Secondary level) a 
thucheng ineilhing lou hou hi semthu ding (coining 
of words) ngai ahi. Thucheng classification bolding 
tichu - alphabet A a kipanthei thucheng ganhing | 
hihen sa le nga hijongleh thilmin namkim jouse ; 
semthu thei sem thuding, chutobanga chu alphabet 
B a kipan thucheng semtheichan semding hitia chu 
alphabet Z chan-gei bolding ahi. Chutengle bou chun 
thucheng (Vocabulary) lhingset na ihinnei diu pao a 
boina lhom ta ding ahi. 

i 

Thucheng semhoibe ding aumlou jong 
seimdohbe ding ti hi alangkhatna igelleh thilbai jong ; 
gahilou maithei ahi. Vetsahnan. tuilaija j 
kihoumattona mobile phone hi Thadou-Kukipaova j 
anaumlou ahin thucheng mobile khella man ding ; 
kisem leh hiche thucheng chu inuisat diu tahsan 
aum’e. Ahin phatsottah ahung che-a mihon alekha 
jihnao ham ahiloujongleh akampaouva ahin man man 
tengule achamlouva kimang pai pai jeng ding ahi. 
Tua isei u tobang guollin namkhangtou hon 
thucheng - computer, laptop, mobile phone kitihohi 
amaho paovajong anaumlou ahin, thucheng 
akisemthu-uvin, tunvang hiche thuchengthahho bou 
amangun aboipouvin ahi. 

Thadou-Kuki paohi Manipur thinglhang miho lah 
a paocheng/thucheng le lacheng haoloi pen khat 

ihiuvin ahi. Ahin lekha kisun ho ivetle paocheng 
kineina sa sa-a mi paocheng mang loi jong itam 
taovin ahi. Vetsahnan, ‘ngaplel’ khellin ‘huphul’ 
akimangin ahi. Hiti ho tobang hi aja jing hon khoh 
asapon ahin ajakhalou Thadou-Kuki chate 
Thadoupao’ tho hon ipi kiseina ahi ahepouvin ahi. 
Midang pao Thadou-Kuki paodanna imanhou hi 
kamma kihouna mai mai jin kailhang (Bazaar) pao 
dannin ki mang jongleh thiljih na lampanga kimanda 
theileh pha leh ding ahi. Achutilouleh thucheng 
tamtah kineisa sa ho jong manlouva umkhathei ahi. 
Thucheng aumlou bon semthu le sembe thei chan 
sembe a holbe theichan holbe ding itiuva ahileh, 
thucheng le paocheng aumsa sa ho jong kimanglouva 
mipao imanjompeh jing uva ahileh literature lam’a 
iti kikhangtou ding hitam? 

Thinglhang mite thucheng (vocabulary) a ana 
kilhahsam hi ki-olmo ding ahipoi. English pao jeng 
jong khu pao tampi a konna kilakhom a kisemhoibe 
ahi. Pu Ngulhao vin Bible ahin le doh khu ivetle 
thucheng tampi asemdoh be keo hilouvin asemhoibe 
in ahi. Khounung’a Bible hilchet hinjih hon jong 
ama thucheng le pao mandan ahinmangun tuni chan 
gijin ichepiu vin alii. Bible a Thadou-Kuki paova kile 
ho khu ivetleh Pu Ngulhao le Pu Tongkhojang Lunkim 
in literal context le cultural context a alehon tampi 
aum’e. 

Thulhun Thah (New Testament)le Thulhun Lui 
(Old Testament) a konna ihetbeu thucheng ho 
phabep gah tahlang leu hen- Kalchuh kut (Pass- 
over), Sakei bahkai, samchem, Pumgo/'govam thilto 
(burnt offering), leiba (debtors), pipu (master), vantil 
(Angel), lhatdam (redemption), lhandampu (re¬ 
deemer), Janel Pakai (Lord of hosts), kotjim (strait 
gate), cholsolou changlhah (unleavened bread), dil 

(sea), vahchoi (praise), nolnabei (without blemish), 
choi-atna (glorification), thangvahna (thanksgiving), 
cheptan (circumcision), Lallukhuh(crown), kaidong 
(tax-collector), Houhil (teacher), Saviour 
(Huhhingpu), hepi (mercy), mei-le-kath (fire and 
brimstone), maicham (altar), sahem (beast), 
devil(diabol), mohor nam (sealing), dah-thih, toltha, 
meituh song (Deut. 32:13), suhlou chang 
(Deut.32:14), ponsan-ao (a cloth of scarlet), ti ho hi 
ahi. Eiho ham lejpao le chonna kitoh a (cultural con¬ 
text) kile jong chang tamtah um ahi. Vetsahna khat 
le ni ho chu - "... anih ahopeh lou ding ‘lutom 
laisui’, ‘nanoigei gui jengin, nachop chet chut jenge’ 
tiho hi eiho cultural context a kile ngen ahi. Chule 
Dr T. Lunkim in ana ledohho le tua Pathen Thutheng 
Bu tia athah hung kitatdoh ivetleh aledih pouve tina 
hilouvin thucheng akibah louna tampi aum’e. Hiche 
holah’a chun Numbers sung themkhat gah vekhomkit 
ute- 


Rev Dr T. Lunkim 

Num. 7: 17 kilhaina gantha 
Num. 8:19 thoidamna 
(Num.sung ven)twikepchang 
Num. 18:26 thilto 
Num. 4:10 kelcha vun 
Num. 4:34 khoppi lamkai 
Num. 5:19 gaosapna 
Num. 5:31 themmona 
Num. 32:25 lhacha 
Num. 32:28 apajanglhah cheh 


Pathen Thutheng Bu 

ganlhaina 

longlhenna 

thingnaidol 

lhuh 

satuilut vun 

houkhom pipulhon 

sapsetna 

khangitlouna 

soh 

chate 


Chukitleh thucheng le paocheng golluilaija ana 
kihekha behset lou ahilouleh anakimang kha behset 

lou tua Christian ihiuva pat'a Bible’a kona ihetbe'u 
tamthim umjongleh anoija hin phabep vetsahna 
dingin akipei. Hiche ho chu - songlhongnal, lugu- 
mun, ling-lukhuh, houbung, seijui, lengho Leng, 
pakaiho Pakai, sinkha, ti ho hi ahi. Hiche thucheng 
ho hi ipi seina ahi bailamtah a hetthei ngen ahivanga 
gollui laija kimang dingin tahsan aumpoi. Bible 
ledohhon thucheng le paochengho hi English le 
adang dang paova akijih na a konna avet’uva akitopi 
ding thucheng thah ahin semdoh jiu ahi. Hijeh chun 
Bible hi eiho dingin Literature kibulphu na khat in 
apang'e. 

Donbutding thudohho 
(Textual Questions) 

A. Very Short anwers: 

1. Eimiten tuchangeija spelling alhangpia ichepiu 
hi hoija konna hung kimang jompeh ham? 

2. Eimiten lekhasut ihin patuva pat tuchangeija 
ipi jem iman uvem? 

3. Paothua Government order ijat Etna umjongleh 
tua anukhah pen dungjuija ipao uhi iti kimvo 
em? 

4. J.C Higgins seidanna Kuki tribes tia kiheho 
jouse kihoumat theina pao chu ipi kiti em? 

5. Britishte vaipoh laija Assam Government chun 
ipi pao heho chu kipaman apeh uvem? 

6. Britishte vaipoh laija Tamenglong gamma ‘sorkar 

pao’ tia kihe chu ipi pao ham? 

7. Vannoi leisetna pao kitho tampenho nahet 
sunnin. 

B. Short anwers: 

1. Thadou-Kirki paova lekhajihhon spelling 
jatchom chom amandan nahet sunnin. 

2. Ipi jeh a thucheng aumlou ho hi semthu ngai 
ham? 

3. Thucheng/paocheng semthuding dan nahet 
sunnin. 

4. Manipur ‘a British te vaipoh na noija pao 
hetdinga khoh ho chu ipi pi ham? Ajeh sunnin. 

5. Endangered languages kitihi ipi tina ham? 
Manipur thinglhang miho pao lah’a kolho pao 
hi endangered languages tia kisei em? 

6. Literature khantouna dinga hi Dictionary jong 
thilkhohtah khat ahin, dictionary hi iti kisem 
le phading ham? 

C. Long answers: 

1. Eimiten dictionary itobang bang inei uvem? Tua 
aum cheng jong hi aphatai tia nagellem? 

2. Manipur a Britishte vaihopna noija ‘Meitei Ion’ 
le ‘Thadou pao’ hetlou akohdan ajeh nahet 
sunnin. 

3. Impact of golbalisation kiti chung changthu-a hin 
nangman nahetdan jih in. 

4. Pu Khuplam Milui Lenthang le Bulpijem 
chungchangthu nahet jih in. Manmasi chate 
hi Jews ho toh kimatna thu asei hi ipi nagel 
em, nangma gel dan sunnin. 

SIMMUN - VI 


Thukhumkha na 

A kisei masaho-a konna ihetdoh thei uchu ahile i 
Literature le Christianity hi eimi ho diingin kinaicha I 
dannin akilange. Dangka peh khat amaini tobang 
ahije. Ithusim u gah velvit kitleu hen, Christian inahi 
masangun ipu ipa teu hi themjilna le lekhajih ipi 
ahi ana hepouve. Amahon ana thupisah ule ana 
ngaisang u chu sa-ai chang-ai ho anahin, hijeh chun 
amahon jong min aja nadiu leh aloupina diuvin 
hicheho hi bolteiding lungtup ananeiyun ahi. 

Ichennao Manipur hi British ten vai anapoh 
laiyun lhumlam a mikang missionaryho eiho laha 
ahunglut un ahi. Hiche toh kilhon chun themjilna 
jong ahung lut tha in. missionary hon mun chuom 
chuoma Mission school ahin hongun eimi ho jong 
ahungkai pan thei taovin ahi. Eimi lekhasim masaho 
thu iseitenguleh, hiche to kimatna seinom chu, 
lhumlam’a konna Pu William Pettigrew chu Pathenin 
Kipana Thupha vah loupi polut dinga ahinsolpa chu 
Pakai kum 1894 kumin Manipur ahung lhungin, 
thinglhang gam’a Mission school ahin phutdoh in, I 
hichea kon chun Thadou-Kuki mi phabepmin 
themjilna ana neijin, 1910 velchun amahon Christa 
hinna thupha ana kisan un ahi. 

Chubanna Mizoram apatna hung Pu Watkin R. 
Roberts le aloihon Manipur lhanglam’a cheng eimi 
holah’a Pathen thu seiphongna natoh hatah in ahin 
pannun ahi. Hiche thua suhmiltheilou michingtah 

Rev. William Pettigrew 1869-1943 
(Fig- ID 


le michangkangtah khat chu Senvon haosapu Pu 
Kamkholun Singson ahi. Aman Mizoram a Welsh 
Mission noija naltong missionary pa Dr P. Fraser 
kithopi dinga Wales apat’a hungpa Wcitkin R. Rob¬ 
erts chu Pathen thusei dinga ana koulut ahi. Pu 
Watkin R Roberts in jong gospel Kipana Thuphaj allin 
kipahtah in Pu Thangkai le Pu Lungpau kipuijin 
Senvon khopi ahin jon taovin ahi. Pathen thu le 
themjilna khohsah haosapu ahi ti aheuvin Mizoram 
akinungle jouvun missionary hin solla themjilna 
mun(school) jong hondoh ding tohgon anei tauvin 
ahi. 


Senvon haosapu in akhosunga Pathen thu keo 
hilouva themjilna mun khat jong boldoh teiding 
lungtup aneijeh chun, missionaryhon Manipur Po¬ 
litical Agent pa Pu Lt. Major Cole kom’a phalna ana 
thumpeh un ahi. Hiche toh kilhon chun Senvon a 
Pathen thusei dingle themjilna mun khat hongdoh 
dingin Pu Savawma, Pu Vangzika, Pu Taitea 
(Thangchingpuia) chu lhendoh ahiuvin, hiche to lhon 
chun amaho jong May 7, 1910 nin Senvon 

ahunglhungun ahi. Hiche nia kipat chun Christa 
Kipana Thupha chu aseiphong pan taovin ahi. Pu 

Watkin R.Roberts, aloinu le achateni 
(Fig. 12) 



Centenary celebration hetna dia thilkibo 
centenary gate (Fig. 13) 

Watkin R. Roberts in Thadou-Kuki Pioneer Mission’ 
jong anaphut doh in phatchomkhat jouvin mission 
natoh Manipur gam pam’a jong ahung machal tah 
jeh in North East India General Mission(NElGM) tin 
ahung kikhel kit in ahi.Hijeh chun Manipur 
lhanglam’a hin nisim May 7, hi Missionary Day tin 
Christian houbung jat chuom chuom hon amangun 

ahi. Pu Watkln Roberts in Christa Kipana Thupha 
ahin pohlut kal kum jakhat lhinna •Southern Manipur 
Gospel Centenenary’jong lopna kin Feb. 11-15, 2010 
sungin loupitah in ‘Darkness to Light’ ti thupi 
mangchan akimang’e. Hiche nikho loupi hi 
Churachandpur khopi sung Tuibong kom’a Evangeli¬ 
cal Congregational Church of India (ECCI) noija um 
Evangelical Churches Association (ECA) makaina in 
agupvei channa Mission Conference toh akimangkhom’e. 

Pu Watkin le aloiho a konnin mitamtah in 
huhingna thupha inakisan un hiche toh kilhon chun 
themjilna jong ahungmachal in, themjilna akhantou 
le amachal to dungjui-in Thadou-Kukipaova thiljih 
le sut jong ahungmachal in ahi. Tua Churachandpur 
gamkai themjilna lam’a akhangtou loi pen ahunghi 
hi Missionaryho jeh ahi kitile seival hibehsetponte. 

Themjilna munho le Hou-in munho-a hin Mis¬ 
sionary hon lhagao hinna thu keu hilouvin tahsa 
lam’a khantouna thei thilthah tampi ahinpolut un 
hiljong eina hilun ahi. Ahin alhangpi in pule paten 
vang amaho chon-ngaina le khanna ho toh 
anakituolou jehchun Pathen thu ahung lut til chun 
lungsa-ih nale deisahna analhasammin ahi. Hiche 
lai khang chun Haosa le upa atamjon Pathen hou 
analah lut nom louvu goh hilouvin themjilna jong 
ipi ahijong anahet louvu ahi. Ahin Pathen thahat 
j allin athu ol ollin ahung machallin Christian ihung 
hiu toh kilhonin tahsa lam themjilna jong ihin 
khohsah un, hitichun ilah uva themjil meivah chu 
ahung vahtan ahi. Gah gel doh dinga pha chu ahileh, 
tulai Kuki society sunga lekha themsang le migunche 
ja-um umna insung hohi ivetleh apu apa teu Chris¬ 
tian ana himasaho ahilouleh Pathenna ana 
tongmasaho ahiuvin ahi. Hiche hi Pathen 
phattheibohna jeh hiding ahi. Hiche themjilna 

ahungkhantoutoh kilhonnin isociety sunguva 
lekhajih hungkipana aban ban na hung machal peh 
ahin, hichejeh chun tunia idinmun uhi iphah u ahi, 
kitile seival hilouding ahi. Hi changei ipha taovin 
tua hi eiho khangtah ten ipao u hi ikisemhoibe diu 
le ikisemphat be diu chu ikin-u lentah ahi. Chris¬ 
tian ihijeh un eimi te jong chihna le thepna lam’a 
vannoi phahchan (international standard) ipha taovin 
ahi. Hiche hi hingjing Pathen ihoujeh uva phatthei 
ichannao lenpen khat chu ahi. 

Hijeh chun kitomo ki-engset boldau hitin 
khantouna ding joh in ilung le ithao tohkhom u hitin 
mano uhite. Achuti loule nikhat le ipao u jong hung 
mang maithei ahi. Gah hetthei khat chu vannoi ja 
jong paokitholouva amang tampi um ahitai. Manipur 
thinglhang miho lah’a paokhat thoho lah a 
Thadoupao’/Thadou-Kuki pao tho atampen ihiuvin 
pan lakhom leu lien literature lam’a akhangtou thei 
pen nam mite khat chu ihidiu ahi. Nam khangtouho 
khu ve leu hen ham le pao chule literature lama 
khangtouho ahiuve. 

Eiho nam mite dinga hi thusim le lasimkhat 
jeng jong avel vella jihdoh thah kit’a thucheng 
kimandanho velvit na ding jong tampi akit’a semhoibe 
ngai ahi. Hetna chihna thu jat chuom chuomho a 
konna lahdoh a lekhabu jih a tadoh jing ding ahi. 
Thadou-Kuki pao hi thinglhangmiho paio lah a akitho 
tampen loikhat ahi. Tribe dang danghon jong atho 
in ahi. Tibeto-Burman paoho lah a jong pao khat na 
um ahi. Bible hiihen labu hijongleh semphat thei 
chan isemphatuva akitadohna min mimin ahilouleh 
kiloikhomna min jat chuom chuom hijongleh apha 
lamma ikitet jinguleh literature lamma jong 
ikhantounao khat hijeng ding ahi. 

Tun eimi khang thah simlai hon atamnathei 
channa Literature lamm’a hi M.A. le Ph.D. laguo 
leu hen ithepnao le ihetnao eiho ding keu hilouvin 
inampiu dinga jong phachomtah hidingin akimui. 
Subject danga Master degree chaiijong chu 
aphathounan ahin Literature a minungdel tobang 
ihinah laijeh un Literature lam’a thepna le jilna 
sangho eiho dingin ngai chat aum deh in ahi. Tuchan 
geija ivetleh literature society inei-u jong hi atamjo 
subject danga B.A. le M.A. chai-ngen akihin, phung 
gunchu na-a chang tumbu akipoh vangin 
alhahsamna atammin ahi. Midang society ivetleh 
literature committee ho khu literature lam’a B.A. 
ahiloujongleh M.A. degree chai tobang ngen ahiuve. 
Hiti jeh’a khu khangtou ahiuve ti hi kinelna beihella 
pom ahi. Hijeh chun khangthah lang hon literature 
hi ikhohsah lou-ule Manipur a pao thotam loipen 
hijongleu hen pao dangin ajole eivallhum diu ipao-u 
jong helou khangthah tamtah hung umding ajonale 
ipinam kahim ti hi kiboi thei dingin aum’e. Tunjong 
Kuki chate khopi len’a lekhasimho hin chonna 
khanna hebehsettalouvin aum’uve. Ham le pao lam’a 
jong boigam ahitauvin ahi. Ahile kum somnga jouteng 
ipi hung tidiu ham, ngaiton. Pathen in eipeh u 
ihinao(identity) chu akimansah leh eiho mitmo ahijenge. 

Nam khat ihi-a hina (identity) kicheh lou chu 
thil hithei lou ahi. Chule hina le nam khat kahi tia 
kihetna (identity) amanna chonna khanna jong 
imansah ule Tribe hina status jong phatkhat le 
mangmo ahipoi. Hiche hi thuhtah in gelleu hen poli¬ 
tics thu jong lut ahi. Tun nahina nanam chu Kuki 
hita lechun napao kichehtah’a nahetlouva nahileh 
paodangin navalhum ahitai ti hi sumil hihin. Hiche 
hi English paova seidingin Language/Linguistic impe¬ 
rialism tia abailarntah le achomlamtah’a seithei 

hinte. Hiche linguistic invasion hitoh cultural invasion 
hi kilhonkhom ji ahi. Vetsahnan, mikangte jong 
thinglhang ichennao munna ahunguva western edu¬ 
cation ahinpohlut jeh un tunin eihon jong Roman 
script imangun chule English jong ithemmun 
ahi.Chule chonna khanna le nihchen ponsil jong 
amaho kivon tobangin ikivon un ahi. Loikhat nin 
hicheho hi Christian culture ahi atiuvin, ahin Chris¬ 
tian culture kiti aumpoi. Lhumlam miho hi Chris¬ 
tian ahimasah jeh uva amaho thilbol danho le 
kisemnaho ivetuleh Christian culture iti thu u 
ahibouve. Thinglhang mimmuol ho lah’a mikangte 
hilouvin Hinduho hunglut masau hen lang Hindu¬ 
ism hinpolut’u henlang chule Hindi jong eihil'u 
henlang chuleh Roman script hilouvin Devanagari 
script joh eihilmasa leu ipi iti diuvem? Hiche 
Devanagari script hi khanglui a Gupta script, Sidham 
le Sarada script a konna hung kilason ahin, pao 
tamtah jihna-a kimang lekhajem thupi tah khat chu 
ahi. Sanskrit, Hindi, Marathi, Nepali Bhasa, 
Konkani, Bhojpuri, Sindhi, Kurukh, kitiho jihna 
lekhajem thupitah ahi. 

Chule nanam chonna le khanna ipi ahi 
nahetlouleh midang chonna le khanna bou najui-a 
ahileh midang chonna chun navallhum kit ahitai ti 
jong sumilhih in. Hitia eima chonna ngaija 
kichontalouva midangho chonna bou bou chu akitho- 
a akijuijingleh hiche jong chu cultural imperialism 
ahiloujongelh cultural colonialism tia lahthei hinte. 
Hiche jeh a chu na pu napa pao le chonnaho tho 
talouva midang culture nakilon khumsah(invade) chu 
leisetkhang asotmahlai-a ahile kivang se dingham 
tihi gellou thei ahipoi. Hijeh chun ipi chu kisei jongle 
Thadou-Kuki chate jong literature lamma jong 
khangtoulouthei ihipouvin malam nojingute tihi 
ikitemnao hijing ta hen. 

Donbutding thudohho (Textual Questions) 

A. Very short answers: 

1. Roman script itobang ham? 

2. Devanagari script hoija konna hung kiladoh 
ham? 

3. Identity ipi tina ham? 

4. ‘Phung gunchuna-a chang tumbu poh’ kiti hi 
ipi tina ham hilchenna pen. 

5. Senvon Haosapu min ipi ham? Ama itobang mi 
ham? 

6. ECCI le ECA min Ihing jih in. 

B. Long answers: 

1. Thinglhang mite dinga Pu Willian Pettigrew 
phatchomdan nahet sunnin. 

3. Thadou-Kuki literature khantouna ding le 
machalna dinga hi eimiten pan iti kilakhom 
leh nati em? 

4. Thadou-Kuki chaten Christianity ana pomlou 
hileu hen, khantouna lampang’a ichan gei 
kiphante tia nagellem? 

5. Language imperialism/colonialism tihi ipti tina 
ham? 

6. Hina (identity) kicheh neilou hi ipi akhohna 
um em? 

7. Christian ihijeh uva ichangeija Kukite jong 
phatteina ichan’uvem? 

8. Igam sunguva mikangte hilouvin Hindu mis¬ 
sionary hojoh hunglut masaleh ipi i aki tidem? 
Na-ngai dan sunnin. 

9. Manipur lhanglam’a Christa Kipana Thupha 
ahung lut dan nahet sunnin. 

APPENDIX: 

I. Pu Dr Khuplam Milui Lenthang Bulpijem 

II. Chule adang dang ho chu- 

(a) Pu Papao Haokip Lekhajem 

(b) Pu Ngulthong Lekhajem 

(c) Pu I^etkhotinthang Jembul thah ho 

(d) Dr Seikho Singsit lekhajem thah ho 

I. Pu Dr Khuplam Lengthang Lekhajem: 

At AN Vy 6 <1 € 

a- 7 f f f 

7 A 7 * <4 

t £ 7 V / 

^ Z c/ 

II. (a) Pu Papao Haokip Lekhajem: 



S 

CT 

o 

o 



ro 

C ’“v 

II. (b) Pu Ngulthong Lani Lekhajem: 


/n 

C\ 

II. (c) Pu Letkhotinthang Jembul thah ho: 

(a) Short Vowels : a e e 1 o e u 

(b) Long Vowels : a e you 

(c) Consonents :bchdfghjkkhllhmnngp 

phrstthvwyz 

II. (d) Dr. Seikho Singsit lekhajem ttia h ho: 

0 = ou Y = il ¥ = ie W = ou 

£ _ ei rj = ng N = nga C == ‘s’ aw saang 

g = ‘k’ awsaang, R, X, Bh, Dh, Gh, Chh. 

symbol for vowels : (.) = short (-) = long sound 

Vowels Phonetics: 


A = As in Armada 

E = 

As in Element 

O = As in Oppose 

£ = 

As IE sound (meitei) 

0 = As in lou/dou 

n = 

As NG sound (king) 

I = As in India 

u = 

As in put, bull 

Y = As (Long and) 
lowsound of ii 

w= 

As UO sound 
(boun = bone) 

Y = As IE sound 




Consonants Phonetics: 


S = 

Sam/Sa 

B = 

Bil/Bi 

M = Mit/Mi 

N = 

Nah/Na 

T = 

Tin/Ti 

V = Vun/Vu 

K = 

Kam/Ka 

D = 

Dang/Da 

L = Lei/La 

H = 

Ha 

P = 

Pa 

G = Gang/Ga 

9 = 

Kui/Ki 

N = 

Nga 

R = Rin/Ri 

F = 

Fel/Fi 

J = 

Jel/Je 

Z = Zet 

C = 

Sii/C 

X = 

Ks 


Bha Chha Dha 

Gha Cha Kha Lha 

Pha Sha Tha 

